കേരളത്തിൽ കൊച്ചി രാജ്യത്തിൽ പ്രത്യേകിച്ചും പരക്കെ ഉണർന്ന ജാതിവിരുദ്ധ ബോധത്തിന് പണ്ഡിറ്റ് കറുപ്പൻ്റെ ജീവിതവുമായി അഭേദ്യമായ ബന്ധമുണ്ട്. കവിയും, നാടകകൃത്തും,സാമൂഹിക പരിഷ്കർത്താവും ആയിരുന്ന പണ്ഡിറ്റ് കറുപ്പൻ്റെ ജീവിതം കേരളത്തിലെ ജാതി വ്യവസ്ഥിതിയോടുള്ള കലഹങ്ങളുടെ ചരിത്രം കൂടിയാണ്.\nഎറണാകുളം ജില്ലയിലെ ചേരാനെല്ലൂരിൽ 1885 മേയ് 24-നാണ് അദ്ദേഹം ജനിച്ചത്. അരയ-വാല സമുദായത്തിൽപ്പെട്ട പാപ്പുവിൻ്റെയും കൊച്ചുപെണ്ണിൻ്റെയും പുത്രനായി ആയിരുന്നു ജനനം. മുഴുവൻ പേര് കണ്ടത്തിപ്പറമ്പിൽ പാപ്പു കറുപ്പൻ (കെ.പി. കറുപ്പൻ) എന്നാണ്. പ്രൈമറി വിദ്യാഭ്യാസത്തിനു ശേഷം കൊടുങ്ങല്ലൂർ കോവിലകത്ത് ആണ് ഹൈസ്കൂൾ വിദ്യാഭ്യാസം നടത്തിയത്. കൊച്ചി രാജാവ് പ്രത്യേക താല്പര്യം എടുത്തത് കൊണ്ട് സംസ്കൃതവും അദ്ദേഹത്തിന് പഠിക്കാന് കഴിഞ്ഞു. കൊടുങ്ങല്ലൂർ കോവിലകത്തെ കുഞ്ഞിക്കുട്ടൻ തമ്പുരാൻ്റെയും കൊച്ചുണ്ണിതമ്പുരാൻ്റെയും ശിക്ഷണത്തിൽ സംസ്‌കൃതത്തിൽ പാണ്ഡിത്യം നേടി. അതിനു ശേഷം കൊച്ചി മഹാരാജാസ് കോളേജിൽ അധ്യാപകനായും അദ്ദേഹം ജോലി ചെയ്തു. 1925-ൽ കൊച്ചിൻ ലെജിസ്ലേറ്റീവ് കൌൺ‍സിലിലേക്ക് തെരഞ്ഞെടുക്കപ്പെട്ടു.\nവിദ്യാഭ്യാസത്തിനു ശേഷം ഗേൾസ് ഹൈസ്കൂളിൽ നിയമനം കിട്ടിയ കറുപ്പനെ സവർണ്ണർ ശക്തിയുക്തം എതിർത്തു. അവർണ്ണൻ അദ്ധ്യാപകനായത് സവർണ്ണർക്ക് ഇഷ്ടപ്പെട്ടില്ല. കുട്ടികളെ പഠിപ്പിനു അയക്കാതെയും മറ്റുമായി സവർണ്ണർ വലിയ പ്രക്ഷോഭം ആരംഭിച്ചു. എന്നാൽ കൊച്ചി രാജാവ് ഇത് അനുവദിക്കാൻ തയ്യാറായിരുന്നില്ല. “രാജർഷി കറുപ്പനെ അധ്യാപകജോലിയിൽ നിന്ന് മാറ്റുന്നില്ല” എന്ന തിരുവെഴുത്ത് പുറപ്പെടുവിച്ചു. അതോടെ പ്രക്ഷോഭത്തിനു വിരാമമായി.\n“വിദ്യാർഥികളോ അധ്യാപകർ തന്നെയോ സ്കൂൾ ബഹിഷ്കരിക്കുന്നതിലും വിട്ടുപോകുന്നതിലും വിരോധമില്ല. എന്നാൽ അധ്യാപകനായ കറുപ്പനെ പിൻവലിക്കുന്ന പ്രശ്നമില്ല” എന്നായിരുന്നു രാജാവിൻ്റെ തിരുവെഴുത്ത്.\nമഹാരാജാസിൽ മലയാളം വകുപ്പിലെ അധ്യാപകനായിരുന്ന അദ്ദേഹത്തെ വകുപ്പ് തലവനാക്കിയപ്പോൾ ആ വകുപ്പിൽനിന്നു എതിർപ്പുകൾ ഉയർന്നു. എന്നാൽ എതിർപ്പുള്ളവർക്ക് പോകാം, ആ ക്ലാസ് കൂടി കറുപ്പൻ കൈകാര്യം ചെയ്യുമെന്നായിരുന്നു രാജശാസന.\nപതിനാലാം വയസ്സിൽ തന്നെ കവിതകൾ എഴുതി തുടങ്ങിയ അദ്ദേഹം ഇരുപതോളം കാവ്യങ്ങൾ രചിച്ചു. അദ്ദേഹത്തിൻ്റെ ഏറ്റവും പ്രസിദ്ധമായ കൃതിയാണ് “ജാതിക്കുമ്മി”. ആ കാലത്തു നിലവിലിരുന്ന ജാതീയ ഉച്ചനീചത്വങ്ങളെ വരച്ചുകാട്ടുകയും വിമർശിക്കുകയും ചെയ്യുന്ന ഒന്നായിരുന്നു ഇത്. 1905-ലാണ് “ജാതിക്കുമ്മി” രചിക്കപ്പെട്ടതെങ്കിലും ആദ്യമായി അച്ചടിച്ചത് 1912-ലാണ്. ശങ്കരാചാര്യാരുടെ മനീഷാപഞ്ചകത്തിൻ്റെ സ്വതന്ത്രവും വ്യാഖ്യാനാത്മകവുമായ പരിഭാഷയാണിത്. ആശാൻ്റെ “ദുരവസ്ഥ” പുറത്തു വരുന്നതിനു ഒരു ദശാബ്ദം മുൻപ് പ്രസിദ്ധപ്പെടുത്തിയ കൃതിയാണിത്. കൊച്ചിയിലെ ജീവിതത്തിനിടയിൽ പുലയസമുദായങ്ങളുടെ ജീവിതദുരിതമാണ് കറുപ്പനെ ഏറ്റവുമധികം വേദനിപ്പിച്ചത്. ഈ കവിത ഉടലെടുക്കാൻ ഉണ്ടായ പ്രധാന കാരണവും അതായിരുന്നു.\nകോളാക്കിയോ തീണ്ടൽ ജ്ഞാനപ്പെണ്ണേ”\nഅച്ചടിമഷി പുരളുന്നതിനു മുമ്പുതന്നെ കൊടുങ്ങല്ലൂരിലും സമീപപ്രദേശങ്ങളിലും കൊച്ചിരാജ്യത്തിൻ്റെ തെക്കേയറ്റംവരെയും തൊട്ടുകിടക്കുന്ന തിരുവിതാംകൂർ പ്രദേശങ്ങളിലും പാടിയും പകർത്തിയും ഒട്ടേറെപ്പേർ അത് ഹൃദിസ്ഥമാക്കിയിരുന്നു. ഓണക്കാലത്ത് സ്ത്രീജനങ്ങൾ പാടിക്കളിക്കുകയും ചെയ്തിരുന്നു. കീഴാളജനങ്ങൾക്കിടയിൽ പ്രചരിച്ച പ്രസ്തുതകൃതിയിൽനിന്നും ഉൾക്കൊണ്ട ഉണർവ് അവരിൽ ആത്മവിശ്വാസം വളർത്തുകയും അയിത്താചരണങ്ങളെ ധീരതയോടെ നേരിടാൻ പ്രാപ്തരാക്കുകയും ചെയ്തു. “ജാതിക്കുമ്മി” ഉണർത്തിയ യുക്തിബോധം കരുത്താർജിച്ചതിൻ്റെ ഫലമായിട്ടാണ് “കൊച്ചി പുലയമഹാജനസഭ” യുടെ ആദ്യസമ്മേളനം എറണാകുളം സെൻറ് ആൽബർട്ട് ഹൈസ്കൂളിൽ നടക്കാനിടയായത്.\nപ്രമുഖ സാഹിത്യകാരനും, മുൻ രാജ്യസഭാ എം.പിയും, സ്വാതന്ത്ര്യ സമര സേനാനിയും, കീഴാളരുടെ ശബ്ദം സാഹിത്യ തറവാടുകളുടെ അകത്തളങ്ങളിൽ എത്തിച്ചതിൽ പ്രധാനിയും ആയ ടി.കെ.സി വടുതല പറയുന്നത് ഇപ്രകാരമാണ്: “നിരക്ഷരകുക്ഷികളായ കേരളത്തിലെ പുലയരും അവരെപ്പോലുള്ള മറ്റു നിർഭാഗ്യവാന്മാരും “ജാതിക്കുമ്മി” യിലെ പല ഭാഗങ്ങളും അക്കാലത്തിനിടക്ക് ഹൃദിസ്ഥമാക്കിയിരുന്നു. എന്നുമാത്രമല്ല, സനാതനികൾ ഹരിനാമകീർത്തനങ്ങളും സന്ധ്യാനാമാദികളും ചൊല്ലുംപോലെ എന്നും രാത്രികാലങ്ങളിൽ തങ്ങളുടെ കുടിലുകൾക്കകത്തിരുന്ന് അവരത് പാടിരസിക്കുകയും പതിവായിരുന്നു. “ജാതിക്കുമ്മി” അത്രയേറെ ജനസ്വാധീനം ആർജിച്ചശേഷമാണ് “ദുരവസ്ഥ” പ്രത്യക്ഷപ്പെട്ടതുതന്നെ.”\n“അമ്മാനക്കുമ്മി” എന്ന നാടൻശീലിൽ 141 പാട്ടുകളാണ് “ജാതിക്കുമ്മി”-യിലുള്ളത്. അതീവ ലളിതമായ ഭാഷയിൽ കുമ്മിപ്പാട്ടിൻ്റെ തനി ഗ്രാമീണ ഈണത്തിലും താളത്തിലുമാണ് രചന നിർവഹിച്ചത്. ആദിശങ്കരന്റെ അനുഭവത്തെ പരാമർശിച്ചാണ് ജാതിക്കുമ്മി ആരംഭിക്കുന്നത്. ശിവനെ തൊഴാൻപോകുന്ന ശങ്കരാചാര്യർക്ക് പറയ സമുദായത്തിൽപ്പെട്ട രണ്ടുപേർ മാർഗതടസം ഉണ്ടാക്കുന്നു. തുടർന്നുള്ള സംഭാഷണത്തിലൂടെയാണ് ജാതിക്കുമ്മിയുടെ പ്രമേയം അനാവരണം ചെയ്യുന്നത്. തീണ്ടലും തൊടീലും പറിച്ചെറിഞ്ഞെങ്കിൽ മാത്രമെ സമൂഹത്തിന് പുരോഗതിയുണ്ടാകൂ എന്ന ഉപദേശം നൽകിയാണ് കൃതി അവസാനിക്കുന്നത്. ആത്മാവാണോ ശരീരമാണോ വഴിമാറിപ്പോകേണ്ടതെന്ന് ജ്ഞാനിയായ പറയൻ ചോദിക്കുന്നു. “ഗാത്രത്തിനോ തീണ്ടലാത്മാവിനോ?” എന്ന പറയന്റെ ചോദ്യത്തിനുമുന്നിൽ ആചാര്യസ്വാമിയുടെ ജാതിഗർവം അസ്തമിക്കുന്നു.\n“ജാതിക്കുമ്മി” പ്രസിദ്ധീകരിച്ചപ്പോൾ അവതാരിക എഴുതിയ മണ്ണത്താഴത്ത് നാരായണമേനോന്റെ വാക്കുകൾ:\n“തൻ്റെ സമുദായവും അതുപോലെയുള്ള മറ്റു സമുദായങ്ങളും ഒരുപോലെ അനുഭവിച്ചുവന്നിരുന്ന തീണ്ട‌ൽപിശാചോപദ്രവങ്ങളെ ചൂണ്ടിക്കാണിക്കുകയും അവ കൊണ്ടു് സമുദായാഭ്യു‌ന്നതിക്കു് നേരിട്ടുകൊണ്ടിരിക്കുന്ന തടസ്സങ്ങളേയും ഹിന്ദുസമുദായത്തിനു മൊത്തത്തിൽ ഇതുകൊണ്ടു സംഭവിച്ചിട്ടുള്ള മലിനതയെയും ഇതിൽ അദ്ദേഹം പ്രസ്പഷ്ടമാകുംവണ്ണം വിവരിച്ചിട്ടുണ്ട്. പ്രസ്തുത കൃതി മി:കറുപ്പൻ്റെ കവിതോദ്യമങ്ങളിൽ ആദ്യത്തേതുകളിൽ ഉൾപ്പെട്ടിട്ടുള്ള ഒന്നാണ്. ഗൌരവമേറിയ വിഷയങ്ങളേയും ആശയങ്ങളേയും ലളിതവും മധുരവുമായ രീതിയിൽ സന്ദർഭോചിതമായ വാക്കുകളിൽ പറയുവാൻ മി: കറുപ്പന്നുള്ള സാമർത്ഥ്യം ഒന്നു വേറെതന്നെയാണ്. ഏകദേശം 35–38 കാലത്തോളം ഭാഷാദേവിയെ അതിഭക്തിയോടും വാത്സല്യത്തോടും കൂടി ഭജിച്ചു സാഹിത്യ നഭോമണ്ഡലത്തിൽ അതിപ്രകാശത്തോടുകൂടി തിളങ്ങിയിരുന്ന അദ്ദേഹത്തിൻ്റെ ഏതു കൃതികളും ഞാൻ ഈ മുൻപറഞ്ഞ അഭിപ്രായത്തെ സാധൂകരിക്കുമെന്നാണ് എൻ്റെ വിശ്വാസം.”\nകേരള ചരിത്രത്തിലെ സുപ്രധാന സംഭവങ്ങളിലൊന്നായ കായൽ സമ്മേളനത്തിന് നേതൃത്വം കൊടുത്തത് പണ്ഡിറ്റ് കറുപ്പനാണ്. അധഃകൃതർ അനുഭവിച്ച ദുരിതങ്ങൾ‍ക്കെതിരേയുള്ള ശക്തമായ പ്രതിഷേധമായിരുന്നു 1913 ഏപ്രിൽ 21-ആം തിയ്യതിയിലെ കായൽ സമ്മേളനം. എറണാകുളം നഗരത്തിലെവിടെയെങ്കിലും സ്ഥലം കണ്ടെത്താനായിരുന്നു സംഘാടകരുടെ തീരുമാനം. പക്ഷേ, സ്ഥലം നല്‍കാൻ ആരും തയ്യാറായില്ല. സർക്കാർഭൂമിയിൽ തൊട്ടുകൂടാത്തവരെ യോഗം ചേരാൻ മഹാരാജാവ് അനുവദിച്ചിരുന്നുമില്ല. ഈ സാഹചര്യത്തിലാണ് വേദി കായലിലേക്കു മാറ്റാന് സംഘാടകർ തീരുമാനിച്ചത്. ആലോചനകൾക്കു ശേഷം അറബിക്കടലും കൊച്ചിക്കായലും ചേരുന്ന പ്രദേശം തിരഞ്ഞെടുത്തു. മീൻ‍പിടിത്തക്കാരുടെ സഹായത്തോടെ അനേകം കട്ടമരങ്ങൾ ഒരുമിച്ചു ചേർത്തുകെട്ടിയും വള്ളങ്ങൾ കൂട്ടിക്കെട്ടിയും നിരപ്പായ ഒരു പ്രതലം ഉണ്ടാക്കി. അതിനു മുകളിൽ പലക വിരിച്ചതോടെ വേദി തയ്യാറായി. ചെറുചെറു വള്ളങ്ങളിലാണ് സമ്മേളനത്തിൽ പങ്കെടുത്തവരെ കൊണ്ടുവന്നത്. കൃഷ്ണാദി ആശാനെപ്പോലുള്ള നേതാക്കൾ കറുപ്പൻ മാഷോടൊപ്പം കൈമെയ് മറന്നു നിന്നപ്പോൾ സമ്മേളനം വൻ‍വിജയമായി. (കായൽ സമ്മേളനം നടന്നത് 1913-ൽ അല്ല എന്നും അത് ആദ്യം എഴുതിയ ആൾ‍ക്ക് അച്ചടി പിശക് സംഭവിച്ചത് ആണെന്നും, ശരിക്കുമുള്ള വർഷം 1931 ആണെന്നും പണ്ഡിറ്റ് കറുപ്പൻ്റെ ബന്ധുവായ ഡോ.ഗോപിനാഥ് പാനങ്ങാട് പിന്നീടു പറയുന്നുണ്ട്. )\n“ലോകചരിത്രത്തിൽ മറ്റൊരിടത്തും ഇതുപോലൊരു സംഭവം നടന്നതായി ഇന്നോളം കേൾ‍ക്കാൻ ഇടയായിട്ടില്ല” എന്നാണ് ടി.കെ.സി വടുതല എഴുതിയത്. ഈ കായൽ നടുവിലെ സമ്മേളനത്തിൽ നിന്ന് ഊർജം ഉൾ‍ക്കൊണ്ടാണ് പിന്നീട് സമസ്ത കൊച്ചി പുലയമഹാസഭ രൂപം കൊണ്ടത്. എറണാകുളം നഗരത്തിൽ താഴ്ന്ന ജാതിക്കാരെ പ്രവേശിപ്പിക്കാത്തതിനെതിരേ രണ്ടാമതൊരു ജലാശയസമരം കൂടി നടത്താൻ കറുപ്പൻ തീരുമാനിച്ചിരുന്നു. ഒരു കാര്‍ഷിക പ്രദർശനം ഉദ്ഘാടനം ചെയ്യാൻ മഹാരാജാവ് വരുമെന്ന വിവരം മനസ്സിലാക്കിയ പണ്ഡിറ്റ് കറുപ്പനും കൂട്ടാളികളും വള്ളങ്ങളുമായി കായലിലെത്തി. രാജാവ് വന്നതോടെ പോരാളികൾ ചെണ്ടകൊട്ടി മഹാരാജാവിൻ്റെ ശ്രദ്ധക്ഷണിക്കാൻ ശ്രമിച്ചു. പ്രക്ഷോഭകർ വിചാരിച്ചതു പോലെത്തന്നെ കാര്യങ്ങൾ നീങ്ങി. സമരത്തിനു നേതൃത്വം കൊടുത്ത കറുപ്പനെ രാജാവ് ആളയച്ചു വരുത്തി. ആവശ്യങ്ങളും പരാതികളും വിശദാംശങ്ങളോടെ എഴുതിത്തയ്യാറാക്കി തന്നെ കാണാൻ രാജാവ് ആവശ്യപ്പെട്ടു. പരാതി വായിച്ച രാജാവ് താഴ്ന്ന ജാതിക്കാർക്ക് പട്ടണത്തിൽ പ്രവേശിക്കാമെന്ന വിളംബരം പുറപ്പെടുവിച്ചു. അതോടെ പ്രക്ഷോഭവും അവസാനിച്ചു.\n“Kayal Sammelanam”, Art by Sashy Memury, 2021\nമേൽപ്പറഞ്ഞ സംഭവങ്ങളുടെ പശ്ചാത്തലത്തിലായിരുന്നു 1909 ൽ എറണാകുളം സെൻറ് ആൽബർട്ട് ഹൈസ്കൂളിൽ പുലയരുടെ സമ്മേളനം നടന്നത്. പ്രസ്തുത സമ്മേളനത്തിൽ 1500-ഓളം പുലയർ സംബന്ധിച്ചിരുന്നു. സമ്മേളനത്തിൻ്റെ എല്ലാ ഏർപ്പാടുകളും കറുപ്പൻ മാസ്റ്ററാണ് ചെയ്തത്. ആ സമ്മേളനത്തിൽ വെച്ചാണ് “കൊച്ചി പുലയമഹാജനസഭ” രൂപീകരിച്ചത്. പിന്നീട്5മാസങ്ങൾ‍ക്ക് ശേഷം വീണ്ടും അവിടെവെച്ചുതന്നെ ദ്വിതീയ സമ്മേളനം ചേർന്നു. അത് അലങ്കോലപ്പെടുത്തുന്നതിനുവേണ്ടി സാമൂഹ്യദ്രോഹികൾ ആവതു പരിശ്രമിച്ചു. പക്ഷേ, മനുഷ്യാവകാശം സ്ഥാപിച്ചെടുക്കുന്നതിനുവേണ്ടിയുള്ള പോരാട്ടങ്ങളെ അതൊന്നും സാരമായി ബാധിച്ചില്ല.\nഅരയസമുദായത്തിൻ്റെ ഉന്നമനത്തിനുവേണ്ടി കറുപ്പൻ സ്ഥാപിച്ച പ്രാദേശിക ശാഖകളാണ് സഭകൾ. ഇടക്കൊച്ചിയില് ആരംഭിച്ച ജ്ഞാനോദയം സഭ, ആനാപ്പുഴയിൽ 1912-ൽ ആരംഭിച്ച കളയാനദായിനി സഭ, കുമ്പളത്ത് ആരംഭിച്ച സന്മാർഗ്ഗപ്രദീപ സഭ, തേവരയിൽ ആരംഭിച്ച സുധാർമ സൂര്യോദയസഭ, വൈക്കം ആരംഭിച്ച വാലസേവാ സമിതി, പറവൂർ ആരംഭിച്ച സമുദായ സേവിനി എന്നിവ ആയിരുന്നു അവ. 1907-ൽ അരയസമാജവും, 1922-ൽ അഖില കേരള അരയമഹാസഭയും അദ്ദേഹം സ്ഥാപിച്ചിരുന്നു. 1931-ൽ പണ്ഡിറ്റ് കറുപ്പൻ നാട്ടുഭാഷ സൂപ്രണ്ട് പദവി ലഭിച്ചു.\n‘കായൽ സമ്മേളന’ത്തിനുശേഷം അധികം വൈകാതെ നടന്ന സംഭവമായിരുന്നു ഇന്നത്തെ സുഭാഷ് പാർക്കിൽ നടന്ന കാർഷിക പ്രദർശനം. ആ പ്രദർശനത്തോടനുബന്ധിച്ച് നടന്ന സമ്മേളനത്തിൽ അന്നത്തെ ദിവാനായിരുന്ന ഡബ്ല്യു.ജെ.ഭോർ എന്ന സായ്പും കറുപ്പൻ മാസ്റ്ററും സംബന്ധിച്ചിരുന്നു. കറുപ്പൻ മാസ്റ്റർ തൻ്റെ പ്രസംഗത്തില് ഇങ്ങനെ പറഞ്ഞു: “പ്രദർശനത്തിന് വെച്ചിട്ടുള്ള വിളകൾ ഉണ്ടാക്കിയവർക്ക് പ്രദർശനം കാണുന്നതിനും സന്തോഷിക്കുന്നതിനും അവസരമില്ല.” ഇതുകേട്ട സായ്പ് കാര്യങ്ങൾ അന്വേഷിച്ചു. “അവർക്ക് ഈ കരയിൽ കാലുകുത്തുന്നതിന് അവകാശമില്ല;” കറുപ്പൻ മാസ്റ്റർ വിശദീകരിച്ചു. “ഇത് അനീതിയാണ്. അവരെങ്ങാനും ഇവിടെ ഉണ്ടെങ്കിൽ പ്രദർശനസ്ഥലത്തേക്ക് വരട്ടെ;” സായ്പ് കല്‍പ്പിച്ചു. കറുപ്പൻ മാസ്റ്റർ അവരോട് (പുലയരോട്) പ്രദർശനവേദിയിലേക്ക് കടന്നുവരാൻ നിർദ്ദേശിച്ചു. അവർ വന്നു. പ്രദർശനം കണ്ട് സന്തുഷ്ടരായി മടങ്ങിപ്പോയി. കൊച്ചി നഗരത്തിൻ്റെ സിരാകേന്ദ്രത്തിൽ പുലയരുടെ കാല് ആദ്യമായി പതിഞ്ഞത് അന്നായിരുന്നു.\nഅന്ന് എറണാകുളത്തും പരിസരപ്രദേശദ്വീപുകളിലും മുളവുകാട്, വൈപ്പിന്‍കര, ചേരാനല്ലൂർ, വടക്കൻ പറവൂർ തുടങ്ങിയ പ്രദേശങ്ങളിലും അരയരും പുലയരുമല്ലാത്ത അയിത്തജാതിക്കാർ കുറവായിരുന്നു. സാമൂഹ്യമായും സാമ്പത്തികമായും വിദ്യാഭ്യാസപരമായും മതപരമായും എല്ലാം അവർ തുല്യ ദു:ഖിതരായിരുന്നു. അവരെ കറുപ്പൻ മാസ്റ്റർ ഒന്നായി കണ്ടു. ചൂഷണം ചെയ്യപ്പെടുന്നതിലും ആ തുല്യത കാണാമായിരുന്നു. അതിനാൽ അവരുടെ ഇടയിലുള്ള ജാതിവ്യത്യാസം മാസ്റ്റർ കണ്ടില്ല. അവരിലെ പിന്നോക്കാവസ്ഥയും അജ്ഞതയും ദാരിദ്ര്യവും മറ്റുമാണ് അദ്ദേഹം ശ്രദ്ധിച്ചത്. അന്ന് ആ പ്രദേശത്തുണ്ടായിരുന്ന ഈഴവരും ലത്തീൻ ക്രിസ്ത്യാനികളുമെല്ലാം സാമ്പത്തികമായും സാമൂഹികമായും മറ്റു വിധത്തിലും അരയ-പുലയസമുദായങ്ങളേക്കാൾ ഏറെ മെച്ചപ്പെട്ടവരായിരുന്നു. സഹോദരൻ അയ്യപ്പൻ പുലയരുമായി പന്തിഭോജനം നടത്തിയതിൻ്റെ പേരിൽ അയ്യപ്പനേയും സഹപ്രവർ‍ത്തകരേയും സമുദായത്തിൽ നിന്നും പുറംതള്ളിയവരാണ് അന്നത്തെ അവിടത്തെ ഈഴവർ. ‘പുലയനയ്യപ്പൻ’’എന്ന പേര് അദ്ദേഹത്തിന് നല്‍കിയത് അവർ തന്നെയാണ്. മാസ്റ്റർ തൻ്റെ പ്രവർ‍ത്തനം കേന്ദ്രീകരിച്ചത് അരയ-പുലയ സമുദായങ്ങളിലായിരുന്നു.\n1919-ൽ കറുപ്പൻ ‘ബാലാകലേശം’ എന്ന നാടകം രചിച്ചു. കൊച്ചി മഹാരാജാവിൻ്റെ ഷഷ്ഠിപൂർത്തി ആഘോഷങ്ങളുടെ ഭാഗമായി നടക്കുന്ന നാടകമൽസരത്തിൽ അവതരിപ്പിക്കുകയായിരുന്നു ഉദ്ദേശ്യം. രാജ്യത്തെ പൊതുവഴികളിൽ എല്ലാ മനുഷ്യർക്കും വഴിനടക്കാം എന്നായിരുന്നു നാടകം നൽകുന്ന സന്ദേശം. പൊതുവഴിയിലൂടെ സഞ്ചരിച്ച പുലയനെ മർദ്ദിച്ച സവർണനെ തൂക്കിക്കൊല്ലാനും മറ്റുള്ളവരെ നാടുകടത്താനും അയിത്താചാരണം ശിക്ഷാർഹമാണെന്ന നവോത്ഥാന സന്ദേശം നല്‍കിയും നാടകം അവസാനിക്കുന്നു. മൽസരത്തിൽ ഈ നാടകത്തിനായിരുന്നു പുരസ്‌കാരം. പണ്ഡിറ്റ് കറുപ്പൻ കൊച്ചിരാജാവിൻ്റെ കീഴിലുള്ള സർക്കാർ സർവീസിൽ ജോലിയിലിരിക്കെ എഴുതിയ “ബാലാകലേശം” വായിച്ചശേഷം ഡോ. പല്‍പ്പു ചോദിച്ചത് ‘’ഇതെഴുതിയതിനുശേഷവും നിങ്ങളെ സർവീസിൽ വച്ചുകൊണ്ടിരുന്നോ?’ എന്നാണ്. ചാതുർവർണ്യത്തിൻ്റെ പേരിൽ പുലയൻ അനുഭവിക്കുന്ന യാതനകളും രാജഭരണത്തിൻ്റെ നീതിന്യായ വ്യവസ്ഥിതികളെയും നാടകം ചോദ്യംചെയ്തിരുന്നു. സ്വന്തം സമുദായത്തേക്കാൾ മറ്റുള്ള സമുദായക്കാരുടെ ജാതീയമായ ഉച്ചനീചത്വങ്ങൾ അവസാനിപ്പിക്കുന്നതിനു വേണ്ടിയാണ് കറുപ്പൻ സാഹിത്യരചന നിർവഹിച്ചത്.\nപണ്ഡിറ്റ് കറുപ്പൻ രചിച്ച “ബാലകലേശം” എന്ന നാടകം അയിത്തോച്ചാടനവും താഴ്ന്ന ജാതിക്കാരുടെ ഉന്നമനവും ലക്ഷ്യമാക്കുന്ന ഒരു കൃതിയായിരുന്നു. ജാതിവ്യവസ്ഥയെ രൂക്ഷമായി വിമർശിച്ച ഈ കൃതിയെ സ്വദേശാഭിമാനി രാമകൃഷ്ണപിള്ള വിമർശിച്ചത് ധീവര സമുദായത്തിൽ ജനിച്ച കറുപ്പൻ്റെ ജാതിയെയും കുലത്തൊഴിലിനെയും അപഹസിച്ചുകൊണ്ടായിരുന്നു. “ബാലകലേശം” എന്ന നാടകം പുറത്തു വന്നപ്പോൾ “വാലകലേശം” എന്ന് പറഞ്ഞു പരിഹസിക്കുക ആയിരുന്നു രാമകൃഷ്ണപിള്ള ചെയ്തത്. സവർണ്ണരായ കുട്ടികളെയും അവർണ്ണരായ കുട്ടികളെയൂം ഒരുമിച്ച് പഠിപ്പിക്കുന്നതിനെതിരേ രാമകൃഷ്ണപി‌ള്ള മുഖപ്രസംഗവുമെഴുതിയിട്ടുണ്ട്.\nകറുപ്പൻ്റെ നാടകത്തിലെ ഒരു കഥാപാത്രം ഒരു നമ്പൂതിരിയാണ്. കഥയിലെ ആ നമ്പൂതിരിയെ വധശിക്ഷയ്ക്കു വിധിക്കുന്ന ഒരു രംഗമുണ്ട്. അത് ഒരു വലിയ സാമൂഹ്യ തിന്മയായി രാമകൃഷ്ണപിള്ള ചൂണ്ടിക്കാണിച്ചു. എന്തു തെറ്റു ചെയ്താലും ഒരു ബ്രാഹ്മണനെ വധശിക്ഷയ്ക്ക് വിധിച്ചുകൂടാ എന്നാണ് ‘മനുസ്മൃതി’ അനുശാസിക്കുന്നത്. ബ്രാഹ്മണന് കൊടുക്കാവുന്ന ഏറ്റവും വലിയ ശിക്ഷ നാടുകടത്തലാണ്. ഒരു രാജാവിൻ്റെ രാജ്യത്ത് നിന്ന് മറ്റൊരു രാജാവിൻ്റെ രാജ്യത്തേക്ക് അയയ്ക്കുക എന്നതുമാത്രം.\nഒരു ബ്രാഹ്മണനെ സൽക്കരിക്കാനുള്ള അവസരം ലഭിക്കുക എന്നത് ഒരു രാജാവിന് ലഭിക്കാവുന്ന ഏറ്റവും വലിയ അനുഗ്രഹമായി കരുതിയിരുന്ന കാലത്ത് ഒരു ബ്രാഹ്മണൻ തെറ്റു ചെയ്താൽ അയാളെ ഒരു പുതിയ രാജാവിൻ്റെ സൽക്കാരത്തിന് പറഞ്ഞു വിടുക എന്നത് ഒരു ശിക്ഷയാണോ എന്നുകൂടി നമ്മളോർക്കണം.\nലോകത്തിൽ ശാന്തിയും സമാധാനവും പുലരണമെങ്കിൽ ബ്രാഹ്മണനേയും പശുക്കളേയും പൂജിക്കണമെന്ന ധർമ്മം നിലനിന്ന കാലമാണത്. അതിന് വിപരീതമായി കറുപ്പൻ തെറ്റു ചെയ്തു; ബ്രാഹ്മണന് തൻ്റെ കഥയിൽ വധശിക്ഷ നൽകി അതാണ് ബാലാകലേശം എന്ന നാടകത്തിൽ രാമകൃഷ്ണപിള്ള കണ്ടു പിടിച്ച ഒരുവലിയതെറ്റ്.”ബാലാ കലേശം” എന്ന അതിൻ്റെ പേര് രാമകൃഷ്ണപിള്ള അദ്ദേഹത്തിൻ്റെ സമുദായത്തെ ചേർത്താക്ഷേപിച്ച് “വാലാകലേശം” എന്നാക്കിമാറ്റി.\n1926-ൽ മദിരാശി ഗവർണറായിരുന്ന ഘോഷൻ പ്രഭുവിൻ്റെ കൊച്ചിസന്ദർ‍ശനത്തോടനുബന്ധിച്ച് മഹാരാജാവ് ഒരു വിരുന്നു നടത്തി. നിയമസഭാ സാമാജികരടക്കമുള്ള പ്രമുഖരെയെല്ലാം ക്ഷണിച്ചിരുന്ന ആ വിരുന്നിൽ നിയമസഭാ സാമാജികനായിരുന്നിട്ടും കറുപ്പനെ ജാതിയുടെ പേരിൽ ക്ഷണിച്ചിരുന്നില്ല. ഇതിൽ പ്രതിഷേധിച്ചാണ് “ഉദ്യാനവിരുന്ന് അഥവാ ഒരു ധീവരൻ്റെ ആവലാതി” എന്ന കൃതി രചിച്ച് രാജാവിനു സമർപ്പിച്ചത്. ആത്മാഭിമാനിയായ കവി സ്വന്തം ജീവരക്തംകൊണ്ടെഴുതിയ ആ കാവ്യം പില്‍ക്കാലത്ത് ഏറെ ശ്രദ്ധേയമാവുകയുണ്ടായി.\n“1928-ൽ ആണ് ‘ആചാരഭൂഷണം’ പണ്ഡിറ്റ് കറുപ്പൻ പ്രസിദ്ധീകരിക്കുന്നത്. അത് പി.സി.ചാഞ്ചൻ, കെ.പി.വള്ളോൻ തുടങ്ങിയ മുഴുവൻ സമുദായപ്രവർ‍ത്തകരും കയ്യിൽ കൊണ്ടുനടന്ന വേദപുസ്തകമായിരുന്നു. അധഃസ്ഥിത ജനതയുടെ മുഴുവൻ ജീവിതത്തേയും മാറ്റിമറിക്കുന്നതിനുപയുക്തമായ ഇത്തരം ഒരു ഗ്രന്ഥത്തെക്കുറിച്ച് മഹാനായ ഡോ.അംബേദ്കർ പോലും ചിന്തിച്ചിട്ടുണ്ടാവുകയില്ല. മരണം സംഭവിച്ച വീടുകളിൽ അലമുറയിടുന്നതിനുപകരം ശാന്തിഗീതം ചൊല്ലണമെന്ന് ‘ആചാരഭൂഷണം’ നിർദ്ദേശിക്കുന്നു. “ എന്നാണ് പണ്ഡിറ്റ് കറുപ്പൻ്റെ ബന്ധുവും കവിതിലകൻ പണ്ഡിറ്റ് കറുപ്പൻ ഫൗണ്ടേഷൻ്റെ ചെയർമാനും ആയ ഡോ.ഗോപിനാഥ് പാനങ്ങാട് പറയുന്നത്.\n“മറ്റ് നവോത്ഥാനനായകന്മാരെല്ലാവരും അവരവരുടെ സമുദായത്തിൻ്റെ സംഘടനകൾ ഉണ്ടാക്കുകയും അതത് സമുദായങ്ങളുടെ അവകാശങ്ങൾക്കുവേണ്ടി പ്രവർത്തിക്കുകയും ചെയ്‌തെങ്കിൽ തൻ്റെ സമുദായത്തിലും താഴ്ന്നവർ എന്നു കരുതപ്പെട്ടിരുന്ന പുലയർ മുതൽ നായാടി വരെയുള്ള സമുദായങ്ങൾക്കു സംഘടന ഉണ്ടാക്കുകയും അവരുടെ അവകാശങ്ങൾക്കുവേണ്ടി സമരം നയിക്കുകയും ചെയ്ത ഏക നവോത്ഥാന നായകൻ പണ്ഡിറ്റ് കറുപ്പനാണ്” എന്നാണ് പണ്ഡിറ്റ് കറുപ്പൻ്റെ തിരഞ്ഞെടുക്കപ്പെട്ട കൃതികളുടെ പഠനത്തിൽ ഡോ. കെ.എസ്.രാധാകൃഷ്ണൻ നിരീക്ഷിച്ചത്. (മുൻ പി.എസ്.സി ചെയർമാൻ കൂടി ആയിരുന്ന ഈ കെ.എസ്.രാധാകൃഷ്ണൻ ആണ് ഈയടുത്ത് ബി.ജെ.പിയിൽ ചേർ‍ന്നത്).\nഅധ്യാപകനായി സർവീസിൽ പ്രവേശിച്ച പണ്ഡിറ്റ് കറുപ്പൻ ഫിഷറീസ് വകുപ്പിൽ ഗുമസ്തനായി, പ്രാഥമിക വിദ്യാഭ്യാസ പരിഷ്‌കരണ കമ്മിറ്റിയുടെ കൺവീനറായി, കൊച്ചിഭാഷാ പരിഷ്‌കരണ കമ്മിറ്റിയുടെ സെക്രട്ടറിയായി, നാട്ടുഭാഷാ സൂപ്രണ്ടായി. അധഃകൃതരുടെ വിദ്യാഭ്യാസത്തിൻ്റെ ചുമതലയും മദ്രാസ് യൂനിവേഴ്‌സിറ്റിയിൽ പൗരസ്ത്യ ഭാഷാപരീക്ഷാ ബോർഡ് മെംബറായും അതിൻ്റെ ചെയർമാനായും അവസാനം എറണാകുളം മഹാരാജാസ് കോളജിൽ മലയാളം ലക്ചററായും സേവനമനുഷ്ഠിച്ചു. “കേരള ലിങ്കൻ” എന്നാണ് പണ്ഡിറ്റ് കറുപ്പൻ അറിയപ്പെടുന്നത്.\nതന്നെ രണ്ടാമതും കൊച്ചി നിയമസഭയിലേക്ക് നാമനിർദ്ദേശം ചെയ്യാൻ തയ്യാറായപ്പോൾ അദ്ദേഹം അതു നിരസിക്കുകയും ഇനി ഒരു പുലയനാണ് ആ സ്ഥാനത്ത് വരേണ്ടത് എന്നഭിപ്രായപ്പെടുകയും പി.സി. ചാഞ്ചൻ്റെ പേര് നിർദ്ദേശിക്കുകയും ചെയ്തു. അയ്യങ്കാളി തിരുവല്ലാ ചോതിയെ ശ്രീമൂലം പ്രജാസഭയിലേയ്ക്ക് ശുപാർശ ചെയ്തത് 1914 കാലഘട്ടത്തിലാണ്. കറുപ്പൻ മാസ്റ്റർ ചഞ്ചനെ ശുപാർശ ചെയ്തത് 1928ലാണ്. കറുപ്പൻ മാസ്റ്റർ നിര്യാതനായപ്പോൾ കൊച്ചിനിയമസഭയിൽ നടത്തിയ അനുശോചന പരാമർ‍ശനത്തിൽ കെ.പി.വള്ളോൻ പരസ്യമായി പൊട്ടിക്കരഞ്ഞുകൊണ്ട് പ്രസംഗം പൂർ‍ത്തിയാക്കാനാവാതെ ഇരുന്നുപോയി.\nകറുപ്പൻ എം.എൽ .സി. ആയിരിക്കുമ്പോൾ അദ്ദേഹത്തിൻ്റെ നിർബന്ധപൂർവ്വമായ ശ്രമഫലമായിട്ടാണ് കൊച്ചിയിൽ അധ:കൃതോദ്ധാരണവകുപ്പു തന്നെ രൂപീകരിക്കപ്പെട്ടത്. ആദ്യം അതിൻ്റെ ഉപാദ്ധ്യക്ഷനും കറുപ്പൻ മാസ്റ്റർ തന്നെയായിരുന്നു. പിന്നീട് 1933-നു ശേഷം അത് ഹരിജൻ ക്ഷേമവകുപ്പായി. ഇപ്പോൾ ഹരിജൻ എന്ന വാക്കു തന്നെ സർ‍ക്കാർ രേഖകളിൾ നിഷിദ്ധമായി. അയിത്തക്കാര്‍ക്കായി ഗാന്ധി പ്രത്യേകം കണ്ടെത്തിയ വാക്കായിരുന്നുവല്ലോ അത്.\nകറുപ്പൻ മാസ്റ്ററുടെ ശ്രമഫലമായിട്ടാണ് അക്കാലത്ത് എറണാകുളത്ത് ‘വാലാഹോസ്റ്റല്’ സ്ഥാപിക്കപ്പെട്ടത്. അത് തൻ്റെ സമുദായ ത്തിൽപ്പെട്ട അനേകം വിദ്യാർത്ഥികൾക്ക് ഒരു അനുഗ്രഹമായി. എറണാകുളത്തും സമീപപ്രദേശങ്ങളിലുമായി അനേകം അഭ്യസ്തവിദ്യരായ ധീവരർ ഉണ്ടാകുവാൻ അത് കാരണമായി. ആദ്യം അധ:കൃതോദ്ധാരണവകുപ്പ് വിദ്യാഭ്യാസവകുപ്പിൻ്റെ ഒരു ഉപവകുപ്പായിരുന്നു. അതുപോരാ എന്ന് കണ്ട് പിന്നീട് അതിനെ ഒരു സ്വതന്ത്രവകുപ്പാക്കിയപ്പോൾ ഇംഗ്ലീഷ് കൂടുതൽ ഭംഗിയായി കൈകാര്യം ചെയ്യാൻ കഴിവുള്ള മറ്റൊരാളെ അതിൻ്റെ അധ്യക്ഷസ്ഥാനത്തേക്ക് നിയമിക്കുകയാണുണ്ടായത്. കറുപ്പൻ മാസ്റ്റർ ഔദ്യോഗികമായി ഇംഗ്ലീഷ് വിദ്യാഭ്യാസം നേടിയ ആളായിരുന്നില്ല. സ്വപ്രയത്‌നംകൊണ്ട് ഇംഗ്ലീഷ് കൈകാര്യം ചെയ്യുവാനുള്ള പ്രാഗത്ഭ്യം സമ്പാദിച്ചെടുത്തു എന്നു മാത്രം. അദ്ദേഹം ഒരു രംഗത്തും ഔദ്യോഗിക വിദ്യാഭ്യാസം നേടിയിട്ടില്ല. 1934-ൽ അദ്ദേഹം സാമുദായിക ഗാനകലകൾ (Folk Songs of Malabar) എന്ന ഒരു ഗ്രന്ഥം പ്രസിദ്ധീകരിച്ചു. നഷ്ടപ്പെട്ടു കൊണ്ടിരുന്ന നാടൻ പാട്ടുകൾ ശേഖരിച്ചു പ്രസിദ്ധീകരിക്കുകയായിരുന്നു ലക്ഷ്യം. അതിൻ്റെ ഒന്നാം ഭാഗത്തിന് അദ്ദേഹം എഴുതിയ Introduction ഇംഗ്ലീഷിലായിരുന്നു. അത് വായിക്കുമ്പോളറിയാം അദ്ദേഹത്തിൻ്റെ ഇംഗ്ലീഷ് പരിജ്ഞാനം\nലങ്കാമർദ്ദനം, നൈഷകം (നാടകം), ഭൈമീപരിണയം, ചിത്രലേഖ, ഉർവശി (വിവർത്തനം), ശാകുന്തളം വഞ്ചിപ്പാട്ട്, കാവ്യപേടകം (കവിതകൾ), ചിത്രാലങ്കാരം, ജലോദ്യാനം, രാജരാജപർവ്വം, വിലാപഗീതം, ദീനസ്വരം, തിരുനാൾക്കുമ്മി, ഒരു താരാട്ട്, എഡ്വേർഡ് വിജയം (സംഗീതനാടകം), കൈരളീകൌതുകം (മൂന്ന് ഭാഗം), ആചാരഭൂഷണം, ഉദ്യാനവിരുന്ന്, സമാധിസപ്തകം എന്നീ കൃതികളും പണ്ഡിറ്റ് കറുപ്പൻ രചിച്ചിട്ടുണ്ട്. കേരളവർമ്മ വലിയ കോയിത്തമ്പുരാൻ “വിദ്വാൻ” ബഹുമതിയും, കൊച്ചി മഹാരാജാവ് “കവിതിലക” ബിരുദവും,”സാഹിത്യനിപുണൻ” പദവിയും നൽകി ആദരിച്ചിട്ടുണ്ട്. 1938 മാർ‍ച്ച് 23-നായിരുന്നു പണ്ഡിറ്റ് കറുപ്പൻ്റെ മരണം.


ശോഭ, പത്മജ, പുഷ്പ, ശ്രീദേവി.. നമുക്ക് ചുറ്റും എത്രയെത്ര മാലാഖമാര് | Oncologist Dr. VP Gangadharan| VP Gangadharan| VPG| Florence Nightingale Medal 2019| Nurse N Sobana\nJul 4, 2019, 10:35 AM IST\nഇവരുടെ കൂടെ കുറേക്കാലം ജോലിചെയ്യാന് സാധിച്ചത് ഒരു മഹാഭാഗ്യമായി ഞാന് കരുതുന്നു. അതിനേക്കാളുപരി ഇന്നും അവര് എന്റെ ജീവിതത്തിന്റെ ഭാഗമായി തുടരുന്നു എന്നത് മനസ്സിന് സന്തോഷം നല്‍കുന്നു.\nഡോക്ടര് വിപി ഗംഗാധരന് ശ്രീദേവി, പുഷ്പ, ശോഭ എന്നിവരോടൊപ്പം\nപ്രിയപ്പെട്ട സാറിന്, ഒരു സന്തോഷവാര്‍ത്ത പങ്കുവെയ്ക്കാനാണ് ഞാന് സാറിന് ഈ ഫോണ് മെസേജ് അയയ്ക്കുന്നത്. ഈ വര്‍ഷത്തെ 'ഫ്‌ലോറന്‍സ് നൈറ്റിംഗേല് അവാര്‍ഡി'ന് എന്നെ തിരഞ്ഞെടുത്തിരിക്കുന്നു (നഴ്സിങ് സേവനത്തിന് രാഷ്ട്രം നല്‍കി ആദരിക്കുന്ന ഒരു ബഹുമതിയാണത്).\nസന്തോഷം തോന്നി, 'ഇനിയും ഉയരങ്ങളില്‍നിന്ന് ഉയരങ്ങളിലേക്ക് പറക്കാന് സാധിക്കട്ടെ ശോഭയ്ക്ക്..'- മനസ്സ് മന്ത്രിച്ചു.\nശോഭ, പത്മജ, പുഷ്പ, ശ്രീദേവി.. തിരുവനന്തപുരം റീജണല് കാന്‍സര് സെന്ററില് എന്റെ കൂടെ മെഡിക്കല് ഓങ്കോളജിയില്. അങ്ങനെ വിശേഷിപ്പിച്ചാല് പോരാ, ഒരു വന്‍ശക്തിയായി എന്റെകൂടെ നിന്നിരുന്ന ആ മുഖങ്ങളെല്ലാം മനസ്സില് തെളിഞ്ഞുവന്നു. കൂടെ സരസ്വതി സിസ്റ്ററും.\nഎന്റെ പ്രൊഫഷണല് ജീവിതത്തിന്റെ ആദ്യകാലഘട്ടം, അതുപോലെതന്നെ, നഴ്സിങ് പഠനം കഴിഞ്ഞ് ആദ്യമായി കളരിയിലിറങ്ങുന്ന ചുറുചുറുക്കുള്ള ഒരുപറ്റം കുട്ടികള്. എല്ലാ അര്‍ഥത്തിലും ഒരു കുടുംബത്തിലെ അംഗങ്ങളെപ്പോലെയായിരുന്നു ഞങ്ങള്. അതി സമര്‍ഥരായ ഒരുകൂട്ടം കുട്ടികളെന്നു മാത്രമല്ല, നല്ലൊരു മനസ്സിന്റെ ഉടമകളായിരുന്നു അവരെല്ലാവരും. രോഗികളോടുള്ള അവരുടെ സമീപനം, ഇടപെഴകല്, ആശ്വാസമേകുന്ന വാക്കുകള്, യഥാര്‍ഥ പ്രൊഫഷണലിസം... ഇതെല്ലാം ചേര്‍ന്നപ്പോള് റീജണല് കാന്‍സര് സെന്ററിലെ ആദ്യ വാര്‍ഡായ 'മെഡിക്കല് ഓങ്കോളജി വാര്‍ഡ്' ഒരു സ്വര്‍ഗരാജ്യമായി മാറി എന്ന് പറയാതെ വയ്യ. ഈ ടീമിന്റെ കൈകളിലൂടെ തിരികെ ജീവിതത്തിലേക്ക് വന്ന എത്രയെത്ര പേര്. അവര് ഈ പേരുകളെല്ലാം നന്ദിയോടെ സ്മരിക്കുന്നു. കൂടെ, ഈ ഞാനും.\nഇത്തരം കുറേ 'ഫ്‌ലോറന്‍സ് നൈറ്റിംഗേല്'മാര് മനസ്സിലേക്ക് ഓടിയെത്തി. അടയാര് ക്യാന്‍സര് ഇന്‍സ്റ്റിറ്റ്യൂട്ടില് ഞാന് വിദ്യാര്‍ഥിയായിരുന്ന കാലഘട്ടം, കുട്ടികളുടെ വാര്‍ഡിന്റെ ചുമതല സിസ്റ്റര് നിര്‍മലയ്ക്ക് ആയിരുന്നു. 'നിര്‍മല' എന്നത് ഞാന് വിളിക്കുന്ന പേരായിരുന്നു. അത്ര നിര്‍മലയായ ഒരു കന്യാസ്ത്രീയമ്മ. ശമ്പളത്തിന്റെ നല്ലൊരു പങ്ക് വാര്‍ഡിലെ കുട്ടികള്‍ക്ക് വേണ്ടിയാണ് സിസ്റ്റര് ചെലവാക്കിയിരുന്നത്. കളിപ്പാട്ടങ്ങളും ബിസ്‌കറ്റും, പലതരം മിഠായികള്, അച്ചാര്... ഇതെല്ലാം സിസ്റ്ററിന്റെ കസ്റ്റഡിയിലുണ്ടാകും.\nആ ദിവസം ഓര്‍മയില് തെളിഞ്ഞുവന്നു\nഅന്ന് ചെന്നൈ നഗരത്തില് ഹര്‍ത്താലായിരുന്നു. മൈലുകള്‍താണ്ടി അന്നും സിസ്റ്റര് ആശുപത്രിയിലെത്തി. കാല്‍നടയായി മറീന ബീച്ച് മുതല് അടയാര് വരെ. കുട്ടികള്‍ക്ക് ഈ സാധനങ്ങളെല്ലാം എടുത്തുകൊടുക്കാന് സിസ്റ്റര് വന്നേ മതിയാവൂ എന്നു മനസ്സിലാക്കിക്കൊണ്ട് അലമാരയുടെ താക്കോലുമായി ഓടിയെത്തിയതാണ് ആ വലിയ മനസ്സ്. സിസ്റ്ററിനെ, ആ മനസ്സിനെ എങ്ങനെ വിശേഷിപ്പിക്കും.രാധ, പത്മിനി. തുടങ്ങിയവരെല്ലാം അടയാറില് ഇതേ മനഃസ്ഥിതിയോടെ ജീവിച്ചവരായിരുന്നു. കാന്‍സര് ഇന്‍സ്റ്റിറ്റ്യൂട്ടിനെ സേവിച്ചവരായിരുന്നു.\nകോട്ടയം മെഡിക്കല് കോളേജില് എം.ബി.ബി.എസിന് പഠിക്കുന കാലഘട്ടം\n'ഡോക്ടറേ, ഗുഡ്മോര്‍ണിങ്, സുഖമാണോ...?'ചെടിക്കള്‍ക്കിടിയില് നിന്ന് റോസീറ്റാമ്മ സിസ്റ്ററിന്റെ ശബ്ദം. ചുറ്റുംനില്‍ക്കുന്ന റോസാപ്പൂക്കളേക്കാള് മനോഹരമായി ചിരിച്ചുകൊണ്ട് സിസ്റ്ററിന്റെ മുഖം തെളിഞ്ഞുനില്‍ക്കും. 'കോട്ടയം മെഡിക്കല് കോളേജിന്റെ ഒരു കാലഘട്ടമാണ് സിസ്റ്റര് വിരമിച്ചപ്പോള് അകന്നുപോയത്' എന്ന് എല്ലാവരും ഓര്‍ക്കാറുണ്ട്.\nകാരിത്താസ് ആശുപത്രിയിലെ ആന്‍സിയമ്മ സിസ്റ്റര്, അനൂജ സിസ്റ്റര്. ആ നിര അങ്ങനെ നീണ്ടുപോകുന്നു. രോഗികളുടെ ബന്ധുക്കളുടെ വേദനയില് പങ്കുചേര്‍ന്ന്, അവരെ കെട്ടിപ്പിടിച്ച് സമാശ്വസിപ്പിക്കുന്ന എത്രയെത്ര രംഗങ്ങള്. അതിലെ നിറംമങ്ങാത്ത കഥാപാത്രങ്ങളായിരുന്നു ഇവരെല്ലാം. അക്കൂട്ടത്തില് തെളിഞ്ഞുവരുന്ന മറ്റൊരു മുഖം കൂടെയുണ്ട്. രൂപത്തിലും ഭാവത്തിലും പ്രവൃത്തിയിലും 'ഭൂമിയിലെ മാലാഖ'യായി വിശേഷിപ്പിക്കാവുന്ന ശ്രീജ സിസ്റ്റര്. വരുടെയെല്ലാം കൂടെ ജോലി ചെയ്യാനുള്ള ഭാഗ്യം എനിക്ക് ലഭിച്ചതിന് ദൈവത്തിന് നന്ദി.\nഅകാലത്തില് ഞങ്ങളെ വിട്ടുപോയ ലേക്ഷോര് ഹോസ്പിറ്റല് മെഡിക്കല് ഓങ്കോളജിയിലെ ഫിലോമിന സിസ്റ്റര്. സിസ്റ്റര് ഒരു പ്രതിഭാസമായിരുന്നു. സ്വന്തം ജീവിതം കത്തിത്തീരുമ്പോഴും മരണത്തിലേക്ക് നടന്നടുക്കുമ്പോഴും മറ്റുള്ളവര്‍ക്കുവേണ്ടി മാത്രം ജീവിക്കാനുള്ള ഒരു മനസ്സ്. അതാണ് ഫിലോമിന സിസ്റ്ററിനെ മറ്റുള്ളവരില്‍നിന്ന് വ്യത്യസ്തയാക്കുന്നത്. അതുകൊണ്ടാണ്, സിസ്റ്റര് എല്ലാവരുടേയും 'മമ്മി'യാകുന്നത്. ചിത്രം പൂര്‍ത്തിയാകുന്നില്ല. ഇനിയും എത്രയെത്ര ശോഭമാര്, രാധമാര്, ഫിലോമിനമാര്...\nജനം, സമൂഹം വരെ മറക്കരുത്. സ്‌നേഹിക്കണം, ബഹുമാനിക്കണം,ആദരിക്കണം.\n'ഹാപ്പി ഡോക്ടേഴ്സ് ഡേ' വാര്‍ഡില് നിന്നുള്ള സിസ്റ്ററിന്റെ ആശംസകളാണ് ചിന്തകള്‍ക്ക് വിരാമമിട്ടത്.\nഈ 'മാലാഖ'മാരുടെയെല്ലാം ശബ്ദം ഒന്നിച്ച് കാതില് അലയടിക്കുന്നപോലെ.\n'ഡോക്ടര്‍മാര് സന്തോഷിക്കുന്നത്.അവരുടെ ദിവസങ്ങള് ധന്യമാകുന്നത് നിങ്ങളിലൂടെയാണ്.' -ഉറക്കെ വിളിച്ചുപറയണമെന്ന് തോന്നി.\nContent Highlight: Oncologist Dr. VP Gangadharan, VP Gangadharan, VPG, Florence Nightingale Medal 2019, Nurse N Sobana\n'അച്ഛന്റെ ജീവിതത്തിലെ ഓരോരോ അധ്യായങ്ങള് അവസാനിച്ചുകൊണ്ടിരിക്കുന്നു, അല്ലേ ..


നിര്‍മ്മാണം സണ്ണി വെയ്‌ൻ, നായകന് നിവിൻ പോളി 'പടവെട്ട്' ആരംഭിച്ചു - Nanaonline\nസണ്ണി വെയ്‌ൻ പ്രൊഡക്ഷൻസിന്‍റെ ആദ്യത്തെ ചലച്ചിത്ര സംരംഭമായ പടവെട്ടിന്‍റെ ചിത്രീകരണം കണ്ണൂരിൽ ആരംഭിച്ചു. നവാഗതനായ ലിജു കൃഷ്ണ രചനയും സംവിധാനവും നിർവഹിക്കുന്ന ചിത്രത്തിൽ നിവിൻ പോളിയാണ് നായക കഥാപാത്രത്തെ അവതരിപ്പിക്കുന്നത്. സണ്ണി വെയ്ൻ പ്രൊഡക്‌ഷൻസിന്‍റെ... Read More\nസണ്ണി വെയ്‌ൻ പ്രൊഡക്ഷൻസിന്‍റെ ആദ്യത്തെ ചലച്ചിത്ര സംരംഭമായ പടവെട്ടിന്‍റെ ചിത്രീകരണം കണ്ണൂരിൽ ആരംഭിച്ചു. നവാഗതനായ ലിജു കൃഷ്ണ രചനയും സംവിധാനവും നിർവഹിക്കുന്ന ചിത്രത്തിൽ നിവിൻ പോളിയാണ് നായക കഥാപാത്രത്തെ അവതരിപ്പിക്കുന്നത്. സണ്ണി വെയ്ൻ പ്രൊഡക്‌ഷൻസിന്‍റെ ആദ്യ സംരംഭമായ ‘മൊമെന്‍റ് ജസ്റ്റ് ബിഫോർ ഡെത്ത് ‘എന്ന നാടകം സംവിധാനം ചെയ്തത് ലിജുവായിരുന്നു. നിരവധി ദേശീയ പുരസ്കാരങ്ങൾ ‘മൊമെന്‍റ് ജസ്റ്റ് ബിഫോർ ഡെത്ത്’ നേടിയിരുന്നു. കണ്ണൂർ ജില്ല കളക്ടർ ടി വി സുഭാഷ്, സണ്ണി വെയ്ൻ, നിവിൻ പോളി, ലിജു കൃഷ്ണ, അദിതി ബാലൻ, ഷൈൻ ടോം ചാക്കോ, ഷമ്മി തിലകൻ എന്നിവരും മറ്റു അണിയറ പ്രവർത്തകരും കാഞ്ഞിലേരി ഗവണ്മെന്റ് എൽ പി സ്കൂൾ ഗ്രൗണ്ടിൽ നടന്ന പൂജയിൽ പങ്കെടുത്തു.\nലിജു കൃഷ്ണ തന്നെ രചന നിർവഹിച്ചിരിക്കുന്ന പടവെട്ടിൽ ഗോവിന്ദ് വസന്ത സംഗീത സംവിധാനം നിർവഹിക്കും. ദീപക് ഡി മേനോൻ, ഷെഫീഖ് മുഹമ്മദ് അലി, രംഗനാഥ് രവി, സുഭാഷ് കരുൺ, റോണക്സ് സേവിയർ, മഷർ ഹംസ എന്നിങ്ങനെ ഒരു ശക്തമായ കൂട്ടുകെട്ട് ക്യാമറക്ക് മുന്നിലും പിന്നിലും അണിനിരക്കുന്നുണ്ട്. 2020 ൽ പടവെട്ട് തിയേറ്ററുകളിലെത്തും.


സ്‌കൂളില് കൗണ്‍സിലിംഗിനെത്തിയവരോട് ആറാം ക്ലാസുകാരി പറഞ്ഞത് ഇങ്ങനെ - Pravasishabdam\nHome News Kerala സ്‌കൂളില് കൗണ്‍സിലിംഗിനെത്തിയവരോട് ആറാം ക്ലാസുകാരി പറഞ്ഞത് ഇങ്ങനെ\nസ്‌കൂളിലെ മുതിര്‍ന്ന കുട്ടികള് ചെറിയ ക്ലാസുകളിലെ കുട്ടികളോട് നടത്തുന്ന ചൂഷണങ്ങളുടെ കഥകള് പുറത്ത്. സ്‌കൂളുകള് കേന്ദ്രീകരിച്ച് കുടുംബശ്രീയുടെ സ്‌നേഹിത അറ്റ് സ്‌കൂള് കൗണ്‍സിലിംഗിലാണ് ഇത്തരം സംഭവങ്ങള് പുറത്തെത്തുന്നത്. പഠനത്തിലും കളികളിലും പിന്നാക്കംപോയ കുട്ടിയെ കൗണ്‍സിലിംഗിനെത്തിച്ചപ്പോഴാണ് സംഭവം വീട്ടുകാര്‍പോലും അറിയുന്നത്.\nനഗരത്തിലെ പ്രമുഖ സ്‌കൂളിലെ പത്താം ക്ലാസുകാരനായ വിദ്യാര്‍ഥി സ്ഥിരമായി ചെറിയ ക്ലാസിലെ കുട്ടികളെ ഉപദ്രവിക്കാറുണ്ടായിരുന്നെന്നും കുട്ടിയെ കൗണ്‍സിലിംഗിന് എത്തിച്ചപ്പോഴാണ് മൊബൈല് ഫോണ് ദുരുപയോഗമാണ് സ്‌കൂളുകളില് നടക്കുന്നതെന്നു തിരിച്ചറിഞ്ഞത്.\nകൗണ്‍സിലിംഗിനിടെ ആറാം ക്ലാസുകാരിയായ വിദ്യാര്‍ത്ഥിനി പറഞ്ഞത് ഇങ്ങനെ, ”രസമുള്ളൊരു കാഴ്ച കാണിച്ചുതരാമെന്നു പറഞ്ഞാണ് മുതിര്‍ന്ന ക്‌ളാസിലെ ചേട്ടന്‍മാര് വിളിക്കുന്നത്. മൊബൈലില് ചില ചിത്രങ്ങള് കാണിക്കും. ഇങ്ങനെ ചെയ്യണമെന്നു പറയും. ആദ്യമൊക്കെ പേടിയായിരുന്നു. പിന്നീട് അതു ശീലമായി”. വീടിന് സമീപമുള്ള ചേട്ടന്മാരാണ് കുട്ടികള്‍ക്ക് ഇത്തരത്തിലുള്ള വീഡിയോകളും ചിത്രങ്ങളും നല്‍കുന്നതെന്നാണ് മുതിര്‍ന്ന കുട്ടികള് പറയുന്നത്. കൗണ്‍സിലിംഗിന് വിധേയരാക്കിയ വിദ്യാര്‍ത്ഥികളില് മിക്കവരുടെയും കൈവശം മൊബൈല് ഫോണുകള് ഉള്ളതായി കൗണ്‍സലര്‍മാര് പറയുന്നു.\nചൂഷണങ്ങളുമായി ബന്ധപ്പെട്ട് മാസം അഞ്ച് കേസുകള്‍വരെ കൗണ്‍സിലര്‍മാര് ശിശുക്ഷേമ സമിതിക്കു കൈമാറുന്നുണ്ട്. പോക്സോ ചുമത്തേണ്ട കേസുകളാണ് ഇതിലേറെയും. തുടര്‍നടപടികള് നിയമപരമായി നടക്കുമെന്നും അവര് അറിയിച്ചു. പ്രാപ്തരായ കൗണ്‍സിലര്‍മാരെ വച്ച് അദ്ധ്യാപകര്‍ക്കും വിദ്യാര്‍ത്ഥികള്‍ക്കും ബോധവത്കരണം നല്‍കണം. മടിയില്ലാതെ ഇത്തരം വിഷയം കുട്ടികളോടു പറഞ്ഞുകൊടുക്കാനുള്ള സാഹചര്യം വീടുകളില് ഉണ്ടാവണമെന്നും കൗണ്‍സിലര്‍മാര് പറയുന്നു.\nPrevious articleഅതിഥിക്ക് ബിഗ് ബോസ് താരങ്ങളോട് ചിലത് പറയാനുണ്ട്\nNext articleശബരിമലയില് പോകണമെന്നാവശ്യപ്പെട്ട് ബിന്ദുവും രഹ്ന ഫാത്തിമയും സുപ്രീംകോടതിയില്


ഐഷ സുല്‍ത്താനയ്ക്ക് പിന്തുണ; വി ശിവന്‍കുട്ടിയുടെ നടപടി പ്രതിഷേധാര്‍ഹം; കുമ്മനം രാജശേഖരന് – News18 Malayalam\nഐഷ സുല്‍ത്താനയ്ക്ക് പിന്തുണ; വി ശിവന്‍കുട്ടിയുടെ നടപടി പ്രതിഷേധാര്‍ഹം; കുമ്മനം രാജശേഖരന്\nസാമുദായിക സൗഹാര്‍ദ്ദം തകര്‍ക്കാനും രാജ്യത്തിന്റെ ഐക്യം തകര്‍ക്കാനുമുള്ള പരാമര്‍ശത്തിനെതിരെ നിയമപരമായ നടപടികളാണ് ഉണ്ടായിരിക്കുന്നതെന്ന് കുമ്മനം രാജശേഖരന് പ്രസ്താവനയില് പറഞ്ഞു\nLast Updated : June 14, 2021, 15:04 IST\nതിരുവനന്തപുരം: രാജ്യദ്രോഹക്കേസില് പ്രതിയാ ഐഷ സുല്‍ത്താനയെ ഫോണില് വിളിച്ച് പിന്തുണയറിയിച്ച മന്ത്രി വി ശിവന്‍കുട്ടിയുടെ നടപടി പ്രതിഷേധാര്‍ഹമാണെന്ന് ബിജെപി മുന് സംസ്ഥാന അധ്യക്ഷന് കുമ്മനം രാജശേഖരന്. ലക്ഷദ്വീപിലെ ജനങ്ങള്‍ക്ക് മേല് കേന്ദ്ര സര്‍ക്കാര് ബയോവെപ്പണ് പ്രയോഗിച്ചുവെന്ന ഗുരുതരമായ പരമാര്‍ശമാണ് ഐഷ സുല്‍ത്താന നടത്തിയിതെന്ന് അദ്ദേഹം പറഞ്ഞു.\nസാമുദായിക സൗഹാര്‍ദ്ദം തകര്‍ക്കാനും രാജ്യത്തിന്റെ ഐക്യം തകര്‍ക്കാനുമുള്ള പരാമര്‍ശത്തിനെതിരെ നിയമപരമായ നടപടികളാണ് ഉണ്ടായിരിക്കുന്നതെന്ന് കുമ്മനം രാജശേഖരന് പ്രസ്താവനയില് പറഞ്ഞു. മുഖ്യമന്ത്രിയെയും തന്നെയും വന്ന് കണ്ടാല് പൊലീസില് നിന്ന് രക്ഷിക്കാമെന്നാണ് ഐഷ സുല്‍ത്താനയോട് ശിവന്‍കുട്ടി ഫോണില് പറഞ്ഞത്. ഭരണാഘടനാ പദവിയില് ഇരിക്കുന്ന മന്ത്രി മറ്റൊരു സംസ്ഥാനത്ത് രജിസ്റ്റര് ചെയ്തിരിക്കുന്ന കേസില് ഇടപെടുന്നത് ഭരണാഘടനാ ലംഘനമാണ്.\nതന്റെ മണ്ഡലത്തില് നടക്കുന്ന അഴിമതി അക്രമം എന്നിവയെക്കുറിച്ച് ഒന്നും മിണ്ടാത്ത ശിവന്‍കുട്ടി തീവ്രവാദ ചിന്താഗതിക്കാരെ പരസ്യമായി പിന്തുണയ്ക്കുന്നതിന് പിന്നില് ചേതോവികാരം ആര്‍ക്കും മനസ്സിലാക്കാവുന്നതേയുള്ളുവെന്ന് അദ്ദേഹം പറഞ്ഞു.\nAlso Read-രാജ്യദ്രോഹ കേസ്; ഐഷ സുല്‍ത്താന ഹൈക്കോടതിയില് മുന്‍കൂര് ജാമ്യപേക്ഷ നല്‍കി\nഅതേസമയം ആറ്റുകാല് പൊങ്കാലയുടെ പേര് പറഞ്ഞ് ലക്ഷങ്ങളുടെ കൊള്ളയാണ് നഗരസഭ നടത്തിയത്. കോേവിഡ് കാലത്ത് ഭക്ഷണം നല്‍കിയതിന്റെ പേരിലും വെട്ടിപ്പ് നടന്നിരുന്നു. ആറ്റുകാല് ക്ഷേത്ര പരിസരത്ത് അക്രമവും വ്യാപക ഗുണ്ടാവിളയാട്ടവും നടക്കുന്നതിന്റെ വാര്‍ത്തകളാണ് വന്നുകൊണ്ടിരിക്കുന്നത്. കോവിഡ് ചികിത്സാ കേന്ദ്രത്തിനു നേരെ പോലും ആക്രമണം, ഉണ്ടായി. ഇതിനോടെന്നും പ്രതികരിക്കാന് സ്ഥലം എംഎല്‍എ ആയ മന്ത്രിക്ക് സമയം ഉണ്ടായിരുന്നില്ലെന്ന് കുമ്മനം രാജശേഖരന് പ്രസ്താവനയില് കുറ്റപ്പെടുത്തി.\nഅതേസമയം ചാനല് ചര്‍ച്ചയ്ക്കിടെ നടത്തിയ 'ബയോ വെപ്പണ്' പരാമര്‍ശത്തിന്മേല് രാജ്യദ്രോഹകുറ്റം ചുമത്തിയതിനെതിരെ ആക്ടിവിസ്റ്റും ചലച്ചിത്ര പ്രവര്‍ത്തകയുമായ ഐഷ സുല്‍ത്താന ഹൈക്കോടതിയില്. മുന്‍കൂര് ജാമ്യാപേക്ഷയുമായാണ് ഹൈക്കോടതിയില് ഹര്‍ജി നല്‍കിയിരിക്കുന്നത്.\nAlso Read-ഇന്ധന വില വര്‍ദ്ധനവ് ജീവിത പ്രശ്‌നം; വിലവര്‍ദ്ധനവിനെതിരെ ചൂട്ടുകെട്ടി സമരം ചെയ്തവരാണ് കേന്ദ്രം ഭരിക്കുന്നത്; കെ സുധാകരന്\nതനിക്കെതിരായ രാജ്യദ്രോഹക്കേസ് നിലനില്‍ക്കില്ലെന്നും ചര്‍ച്ചക്കിടെയുണ്ടായ പരാമര്‍ശങ്ങള് തെറ്റായി വ്യാഖ്യാനിച്ചാണ് പൊലീസ് രാജ്യദ്രോഹക്കുറ്റം ചുമത്തിയതെന്നുമാണ് ഹര്‍ജിയില് പറയുന്നത്. ടിവി ചര്‍ച്ചയില് നടത്തിയ പരാമര്‍ശങ്ങള് ബോധപൂര്‍വ്വം ആയിരുന്നില്ല.\nവിവാദമായതിനെത്തുടര്‍ന്ന് സമൂഹമാധ്യമങ്ങളിലൂടെ മാപ്പ് പറഞ്ഞിട്ടുണ്ട്. കവരത്തിയിലെത്തിയാല് അറസ്റ്റ് ചെയ്യപ്പെടാന് സാധ്യതയുണ്ടെന്നും മുന്‍കൂര് ജാമ്യാപേക്ഷയില് പറയുന്നു. കൊച്ചിയിലെ മുതിര്‍ന്ന അഭിഭാഷകന് മുഖേനയാണ് ഹര്‍ജി ഫയല് ചെയ്തത്. ഹര്‍ജി നാളെ കോടതി പരിഗണിക്കും.\nFirst published: June 14, 2021, 15:04 IST\nKummanam RajasekharanLakshadweep filmmaker Aisha SultanaMinister V Sivankutty


thriller matches decide wc semi finalists - Malayalam MyKhel\n» നോക്കൗട്ട് ലൈനപ്പ് മാറും.... കാരണം ആ മൂന്ന് ടീമുകള്, ഈ മത്സരങ്ങള് ഫേവറിറ്റുകളെ ഔട്ടാക്കും\nPublished: Tuesday, June 25, 2019, 16:54 [IST]\nശരിക്കും ത്രില്ലറായി ലോകകപ്പ് സെമിയിൽ എത്താൻ7ടീമുകൾ? | Oneindia Malayalam\nലണ്ടന്: ലോകകപ്പില് ഇപ്പോഴുള്ള എല്ലാ ടീമുകളും സെമി ഉറപ്പിച്ചെന്ന് പ്രവചിക്കുന്നവരുണ്ട്. എന്നാല് കാര്യങ്ങളുടെ കിടപ്പ് അത്രത്തോളം വമ്പന് ടീമുകള്‍ക്ക് ഗുണകരമല്ല. ഇന്ത്യയടക്കമുള്ള ഒരു ടീമിനും മുന്നോട്ടുള്ള യാത്ര സുഖകരമാകില്ല എന്നാണ് ലോകകപ്പ് പുരോഗമിക്കുമ്പോള് വ്യക്തമാകുന്നത്. ഫേവറിറ്റുകളായ ഇംഗ്ലണ്ടിന് വെല്ലുവിളിയുണ്ടെന്ന് സത്യമാണ്. പക്ഷേ അതിനേക്കാള് പ്രതിസന്ധി ഇനി നടക്കാനിരിക്കുന്ന മത്സരങ്ങളാണ്.\nആദ്യ മൂന്നില് നില്‍ക്കുന്ന ഏതെങ്കിലുമൊരു ടീം തോറ്റാല് നോക്കൗട്ട് മാറി മറിയും. വെസ്റ്റിന്‍ഡീസിന് നേരത്തെ ടൂര്‍ണമെന്റില് നല്ല സാധ്യതയുണ്ടായിരുന്നു. എന്നാല് അവര് പിന്നോക്കം പോയിരിക്കുകയാണ്. ശ്രീലങ്ക, ബംഗ്ലാദേശ്, പാകിസ്താന് എന്നീ ടീമുകള്‍ക്കാണ് ഇനി സാധ്യതയുള്ളത്. ഇവര് നേര്‍ക്കുനേര് വരുന്നു എന്നുള്ളതാണ് ഇതിലെ പ്രത്യേക. ഇതോടെ ലോകകപ്പ് ശരിക്കും ത്രില്ലറായി മാറിയിരിക്കുകയാണ്.\nഇംഗ്ലണ്ട് ശരിക്കും പെട്ടു\nഇംഗ്ലണ്ട് ടൂര്‍ണമെന്റില് ഫേവറിറ്റുകളായി എത്തിയതാണ്. പക്ഷേ വന് വിജയം നേടിയതിനൊപ്പം ഇംഗ്ലണ്ടിന് ഏഷ്യന് ടീമുകളോട് രണ്ട് തോല്‍വിയും ഏറ്റുവാങ്ങേണ്ടി വന്നു. ഇത് അവരുടെ നിലനില്‍പ്പിന് തടസ്സമായിരിക്കുകയാണ്. ഇംഗ്ലണ്ടിന് ആറ് മത്സരങ്ങളില് നിന്ന് എട്ട് പോയിന്റാണുള്ളത്. അതായത് അടുത്ത രണ്ട് മത്സരങ്ങളും വിജയിച്ചാല് മാത്രമേ ഇംഗ്ലണ്ടിന് സെമിയിലെത്താന് സാധിക്കൂ. അത് മാത്രമല്ല തൊട്ടുതാഴെയുള്ള ടീമുകള് മുന്നിലെത്താതിരിക്കാന് ഇംഗ്ലണ്ടിന് 12 പോയിന്റ് ആവശ്യമാണ്. ഇംഗ്ലണ്ടിന് നിലവില് ഓസ്‌ട്രേലിയയെ നേരിട്ട് കൊണ്ടിരിക്കുകയാണ്. ഇനിയുള്ള മത്സരങ്ങള് ഇന്ത്യക്കും ന്യൂസിലന്റിനുമെതിരെയാണ്.\nമുന്‍നിരയിലുള്ള ടീമുകള്‍ക്കും പ്രതിസന്ധി മുന്നിലുണ്ട്. ഇംഗ്ലണ്ട് ഇനിയുള്ള മത്സരങ്ങളില് ഓസ്‌ട്രേലിയ, ഇന്ത്യ, ന്യൂസിലന്റ് ടീമുകളെ പരാജയപ്പെടുത്തിയാല് അവര് ഒന്നാം സ്ഥാനക്കാരായി നോക്കൗട്ടിലെത്തും. ന്യൂസിലന്റും ഇന്ത്യയും ഇനിയുള്ള എല്ലാ മത്സരങ്ങളില് തോറ്റാലും പട്ടിക മാറാനുള്ള സാധ്യതയുണ്ട്. കിവീസിന് 11 പോയിന്റുണ്ട്. ഓസ്‌ട്രേലിയക്ക് പത്തും ഇന്ത്യക്ക് ഒമ്പതും പോയിന്റാണുള്ളത്. ഇപ്പോഴത്തെ പോയിന്റ് നിലവാരത്തില് കിവീസിന് മാത്രമാണ് സെമി ഉറപ്പിക്കാനുള്ള പോയിന്റ് ഉള്ളത്. ഇന്ത്യക്കും ഓസ്‌ട്രേലിയക്കും രണ്ട് ജയങ്ങള് അത്യാവശ്യമാണ്.\nഅവസാനം നടന്ന5മത്സരങ്ങള് പരിശോധിക്കുമ്പോള് നോക്കൗട്ട് ലൈനപ്പ് മാറുമെന്ന് ഉറപ്പാണ്. ബംഗ്ലാദേശ് കഴിഞ്ഞ ദിവസം അഫ്ഗാനിസ്ഥാനെ പരാജയപ്പെടുത്തിയതോടെ പോയിന്റ് പട്ടികയില് അഞ്ചാം സ്ഥാനത്ത് എത്തിയിരിക്കുകയാണ്. ഏഴ് പോയിന്റുണ്ട് ബംഗ്ലാദേശിന്. ഇംഗ്ലണ്ടുമായി ഒരു പോയിന്റിന്റെ വ്യത്യാസം മാത്രം. അതേസമയം പാകിസ്താന് ഇവിടെ നല്ല സാധ്യതയുണ്ട്. പാകിസ്താന്റെ ഇനിയുള്ള മത്സരങ്ങള് ന്യൂസിലന്റ്, അഫ്ഗാനിസ്ഥാന്, ബംഗ്ലാദേശ് എന്നീ ടീമുകള്‍ക്കെതിരെയാണ്. ന്യൂസിലന്റിനോടുള്ള മത്സരം മാത്രം പാകിസ്താന് ശ്രദ്ധിച്ചാല് മതി. ബാക്കിയുള്ളവ എളുപ്പത്തില് ജയിക്കാവുന്നവയാണ്.\nഇംഗ്ലണ്ടിന് പേടി ബംഗ്ലാദേശ്, ശ്രീലങ്ക, പാകിസ്താന് എന്ന ടീമുകളെയാണ്. ബംഗ്ലാദേശിന് അടുത്ത രണ്ട് മത്സരങ്ങള് വിജയിക്കുകയും, അതേസമയം ഇംഗ്ലണ്ട് തോല്‍ക്കുകയും ചെയ്താല് സെമിയിലെത്താം. ഇന്ത്യ, പാകിസ്താന് ടീമുകളാണ് ബംഗ്ലാദേശിന്റെ എതിരാളി. ഇതില് വിജയിച്ചാല് ബംഗ്ലാദേശിന് 11 പോയിന്റാവും. ശ്രീലങ്കയ്ക്ക് ദക്ഷിണാഫ്രിക്ക, വിന്‍ഡീസ്, ഇന്ത്യ എന്ന ടീമുകളെ പരാജയപ്പെടുത്തിയാല് 12 പോയിന്റാവും. പാകിസ്താന് ന്യൂസിലന്റ്, അഫ്ഗാന്, ബംഗ്ലാദേശ് എന്നീ ടീമുകളെ പരാജയപ്പെടുത്തിയാല് 11 പോയിന്റോടെ നോക്കൗട്ടിലെത്താം. വിന്‍ഡീസിനും വിദൂര സാധ്യത നിലനില്‍ക്കുന്നുണ്ട്. ഇംഗ്ലണ്ടിനും ഈ മൂന്ന് ടീമുകള#്ക്കും വിജയിക്കുക ഒരുപോലെ പ്രയാസമേറിയ കാര്യമാണ്.\n40 min ago ഏറ്റവും മികച്ച കീപ്പറാര്? ഉത്തരം ആദം ഗില്‍ക്രിസ്റ്റ് പറയും


വടക്കാഞ്ചേരി ലൈഫ് മിഷൻ; സിബിഐ അന്വേഷണത്തിനുള്ള സ്റ്റേ തുടരും | Asian Metro News\nവടക്കാഞ്ചേരി ലൈഫ് മിഷൻ; സിബിഐ അന്വേഷണത്തിനുള്ള സ്റ്റേ തുടരും\nതൃശൂർ : വടക്കാഞ്ചേരിയിലെ ലൈഫ് മിഷന് സംബന്ധിച്ച സിബിഐ അന്വേഷണത്തിനുള്ള സ്റ്റേ തുടരും. ക്രിസ്മസ് അവധിക്ക് ശേഷം ഹൈക്കോടതി കേസ് വീണ്ടും പരിഗണിക്കും. അതുവരെ സ്റ്റേ തുടരുമെന്നും കോടതി വ്യക്തമാക്കി.\nപ്രഥമ ദൃഷ്ട്യാ സംസ്ഥാന സര്‍ക്കാര് വിദേശ സഹായ നിയന്ത്രണ നിയമം ലംഘിച്ചുവെന്നും അതിനാല് അന്വേഷണാധികാരമുണ്ടെന്നുമാണ് സിബിഐ ഹൈക്കോടതിയെ അറിയിച്ചിട്ടുള്ളത്. എന്നാല്, ഭൂമി മാത്രമാണ് യുണിടാകിന് നല്‍കിയതെന്നും കമ്മീഷന് ഇടപാടില് പങ്കില്ലെന്നുമാണ് സര്‍ക്കാര് വാദം.\nഇക്കഴിഞ്ഞ ഒക്ടോബര് 13നാണ് ലൈഫ് മിഷനെതിരായ സിബിഐ അന്വേഷണം ഹൈക്കോടതി സിംഗിള് ബെഞ്ച് സ്റ്റേ ചെയ്യുന്നത്. തുടര്‍ന്ന് സ്റ്റേ നീക്കണമെന്ന ആവശ്യവുമായി സിബിഐ വീണ്ടും ഹൈക്കോടതിയെ സമീപിക്കുകയായിരുന്നു.\nശാസ്താംകോട്ടയിൽ അധ്യാപിക തലയ്ക്ക് അടിയേറ്റു മരിച്ച നിലയിൽ 0


നിങ്ങൾ ചൈൽഡ് സെക്സ് അബ്യുസിന് ഇര ആയിട്ടുണ്ടോ ? - Boolokam\nHome Crimes നിങ്ങൾ ചൈൽഡ് സെക്സ് അബ്യുസിന് ഇര ആയിട്ടുണ്ടോ ?\nDrisya Asha Das\nനിങ്ങൾ ചൈൽഡ് സെക്സ് അബ്യുസിന് ഇര ആയിട്ടുണ്ടോ ? ഉള്ള് തുറന്ന് സംസാരിക്കുമ്പോൾ കണ്ണീർ മറച്ചു പിടിച്ച്, നിർവികാര്യമായി അത്തരം അനുഭവങ്ങൾ പങ്ക് വെച്ച ഇഷ്ടം പോലെ സുഹൃത്തുക്കൾ എനിക്കുണ്ട്. അതിൽ ആൺകുട്ടികളും പെൺകുട്ടികളും ഉണ്ട്.. അതിൽ ഭൂരിഭാഗം ആളുകളും വീട്ടിൽ നിന്ന് ഇരയാക്കപ്പെട്ടവരാണ്. പ്രതിസ്ഥാനത്തു വരുന്നവർ പലപ്പോഴും വിശ്വാസ്യരായ ബന്ധുക്കൾ തന്നെ ആയിരിക്കും.അല്ലെങ്കിൽ കുടുംബസുഹൃത്തുക്കൾ.ചിലപ്പോൾ അധ്യാപകർ. അതങ്ങനെ നീണ്ട് പോകും.\nനാലോ അഞ്ചോ ഏഴോ എട്ടോ പത്തോ വയസ്സുള്ളപ്പോൾ മറ്റൊരു ഉദ്ദേശത്തോടെ ചേർത്ത് പിടിക്കുമ്പോൾ ഉമ്മ വെയ്ക്കുമ്പോൾ അതൊന്നും ഒരു തെറ്റായി തിരിച്ചറിഞ്ഞു മാറി നടക്കാൻ എത്രപേർക്ക് കഴിയും? എനിക്ക് കഴിഞ്ഞിട്ടില്ല.ഞാനടുത്തറിഞ്ഞ ആളുകളിൽ പലർക്കും കഴിഞ്ഞിട്ടില്ല.പിന്നീട് അതൊക്കെ തന്നെയും മറ്റൊരു ഉദ്ദേശത്തിൽ ആയിരുന്നു എന്ന് തിരിച്ചറിയുമ്പോൾ, വളരും തോറും അവരുടെ മനസ്സിനെ അത് എത്രമാത്രം ബാധിക്കുമെന്ന് മറ്റാരേക്കാളും കൂടുതൽ എനിക്ക് മനസ്സിലാക്കാൻ പറ്റും.\nഅപ്പോൾ പിന്നെ ലൈംഗീക പീഡനത്തിന് ഇരയാക്കപ്പെട്ട ഒരു കുട്ടിയുടെ മാനസികാവസ്ഥ എന്തായിരിക്കും ? ശാരീരികമായി ഉണ്ടാകുന്ന ബുദ്ധിമുട്ടുകളെക്കാൾ അവർക്കുണ്ടാകുന്ന മാനസികമായ ബുദ്ധിമുട്ട്. അതിനെ പറ്റി ചിന്തിച്ചിട്ടുണ്ടോ ? ഇതൊക്കെ ഇവിടെ പറയുന്നത്, ഇന്ന് വാർത്തകളിൽ നിറയുന്ന ആ ഒരു കുട്ടിയോട് അന്വേഷണവിഭാഗത്തിന്റെ ഭാഗത്തു നിന്ന് ഉണ്ടായ സമീപനം കൊണ്ട് മാത്രമല്ല.മൊത്തം കുട്ടികളെ ഓർത്താണ്. കുട്ടികളോടുള്ള ലൈംഗീക അതിക്രമങ്ങൾ. ഇന്നും തുടരാൻ ഉള്ളതിന്റെ കാരണം നിഷ്കളങ്ക മാത്രമാണ്.\nഅവർ തുറന്ന് പറയില്ലെന്ന വിശ്വാസം.അത് 95% സത്യം ആയ കാര്യമാണ്. ഉള്ളിലേക്ക് ചൂഴ്ന്നു നോക്കുമ്പോ ഒരിക്കലെങ്കിലും ഹീന്യമായ അത്തരമൊരു സാഹചര്യത്തിൽ കൂടി കടന്ന് പോയ പലരും ഭയം കാരണം അത് തുറന്ന് പറഞ്ഞെന്ന് വരില്ല. അല്ലെങ്കിൽ അവർ അതിനെ കുറിച്ച് വേണ്ടത്ര ബോധവാൻമാർ ആയിട്ടുണ്ടാകില്ല. ഇനി അത് പുറം ലോകം അറിഞ്ഞാൽ. ആദ്യം മാധ്യമങ്ങൾ, പിന്നെ അന്വേഷണവിഭാഗം, സോഷ്യൽ മീഡിയ ഇവരുടെയൊക്കെ ചോദ്യങ്ങൾ, പരസ്പരം ഉള്ള പഴിചാരലുകൾ, ഹാഷ്ടാഗുകൾ, ഒടുക്കം നീതിക്ക് വേണ്ടി ഉള്ള കാലങ്ങളുടെ പോരാട്ടങ്ങൾ.അതിങ്ങനെ തുടർന്ന് കൊണ്ടിരിക്കുന്നു.. കുട്ടികൾ ഇനിയും സുരക്ഷിതരല്ലെന്ന് വീണ്ടും വീണ്ടും തെളിയിക്കപ്പെടുന്നു.\nNB:- ഇതൊരു ആവേശകമ്മിറ്റി പോസ്റ്റ് ആയിട്ട് കാണരുത്. സമൂഹമധ്യത്തിൽ അല്ലെങ്കിലും ഉള്ളിന്റെ ഉള്ളിൽ ഇരയായി ജീവിക്കുന്ന ഒട്ടനവധി കുട്ടികൾ ഉണ്ട് നമുക്ക് ചുറ്റും. അവർക്കൊക്കെ നീതി കിട്ടണമെങ്കിൽ ഇന്ന് രാഷ്‌ടീയത്തിന്റെയും പണത്തിന്റെയും സ്വാധീനതിന്റെയും മതത്തിന്റെയുമെല്ലാം പിൻബലത്തിൽ കുട്ടികളെ ഇരയാകാൻ നടക്കുന്ന എല്ലാവരും ശിക്ഷിക്കപ്പെടണം.\nPrevious articleഎന്താണ് സ്പ്രിങ്ക്ലർ ? എന്താണ് ക്‌ളൗഡ് സാങ്കേതികവിദ്യ ? സ്പ്രിങ്ക്ലർ കേരളത്തിനു വേണ്ടി നൽകുന്നത് എന്ത്?\nNext articleപത്തു വയസുള്ള ഒരു പെൺകുഞ്ഞിനെ വച്ചു പകരംവീട്ടാൻ മാത്രം സംഘികളെപ്പോലെ അധഃപതിച്ചവരല്ല മറ്റുള്ളവർ


ബാര് കോഴ: ഫോണ് സംഭാഷണം പുറത്ത് – DN News\nHome/News/Kerala/ബാര് കോഴ: ഫോണ് സംഭാഷണം പുറത്ത്\nബാര്‍കോഴ കേസില് മന്ത്രി കെ.എം മാണി കൈക്കൂലി വാങ്ങിയെന്ന ആരോപണം ഉന്നയിച്ച ബാര് അസോസിയേഷന് പ്രസിഡന്റ് ബിജു രമേശ്, ബാലകൃഷ്ണ പിള്ളയും പി.സി ജോര്‍ജുമായി സംസാരിക്കുന്ന ഫോണ് സംഭാഷണങ്ങള് പുറത്തായി. നവംബര് ഒന്നിനും രണ്ടിനും രണ്ടുപേരേയും ബിജു രമേശ് അങ്ങോട്ട് വിളിക്കുന്ന സംഭാഷണങ്ങളാണ് പുറത്തായത്.\nബാര്‍കോഴ നടന്നതായി ബാലകൃഷണപിള്ള സംഭാഷണത്തില് സ്ഥിരീകരിക്കുന്നുണ്ട്. കേസുമായി ഇറങ്ങിത്തിരിച്ച സ്ഥിതിക്ക് വിട്ടുകളയരുതെന്നും സി.ബി.ഐ അന്വേഷണം ആവശ്യപ്പെടണമെന്നും ബാലകൃഷ്ണ പിള്ള ബിജു രമേശിനോട് ആവശ്യപ്പെടുന്നുണ്ട്.\nതാനും ഗണേഷ് കുമാറും കൂടി മുഖ്യമന്ത്രി ഉമ്മന് ചാണ്ടിയെ കാണാന് പോയപ്പോള് ബാര് കോഴയെക്കുറിച്ച് പച്ചയ്ക്ക് പറഞ്ഞതാണ്. എല്ലാം താടിയില് കൈവെച്ച് ഉമ്മന് ചാണ്ടി കേട്ടു. 15 കോടിയാണ് വാങ്ങിയതെന്നും ഓരോ ബാറുകാരോടും രണ്ടു ലക്ഷവും മൂന്ന് ലക്ഷവും വെച്ച് വാങ്ങിയെന്നും കൊട്ടാരക്കരയിലെ ബാറുകാരോടെല്ലാം പിരിച്ച കാര്യം തനിക്കറിയമെന്നും താന് മുഖ്യമന്ത്രിയോട് പറഞ്ഞതായും ബാലകൃഷ്ണപിള്ള ഫോണിലൂടെ ബിജുവിനോട് പറയുന്നുണ്ട്.\nതിരഞ്ഞെടുപ്പ് സമയത്ത് സ്വര്‍ണ്ണക്കടക്കാരോട് കെ.എം മാണി 19 കോടി രൂപ വാങ്ങിയെന്നും റൈസ് മില്ലുകാരോട് രണ്ടു കോടി വാങ്ങിയെന്നും ബാലകൃഷ്ണപിള്ള സംഭാഷണത്തില് വെളിപ്പെടുത്തുന്നുണ്ട്.\nസംസ്ഥാന നിയമ മന്ത്രിക്കെതിരെ ഇവിടുത്തെ പോലീസ് അന്വേഷണം പ്രഹസനമാകുമെന്ന് കാണിച്ച് സി.ബി.ഐ അന്വേഷണം ആവശ്യപ്പെട്ട് തിരുവനന്തപുരം വിജിലന്‍സ് കോടതിയില് ഹര്‍ജി കൊടുക്കണമെന്നും ബാലകൃഷ്ണ പിള്ള ബിജുവിനോട് ആവശ്യപ്പെടുന്നു. ആരോപണവുമായി ഇറങ്ങിത്തിരിച്ച സ്ഥിതിക്ക് വിട്ടുകളയരുത്. അത് ഇന്റഗ്രിറ്റിയുടെ പ്രശ്‌നമാണ്. തന്റെ എല്ലാ പിന്തുണയുമുണ്ടെന്നും ബാലകൃഷ്ണപിള്ള ബിജു രമേശിന് ഉറപ്പ് കൊടുക്കുന്നുണ്ട്.\nപി.സി ജോര്‍ജിനെ വിളിക്കുന്ന ബിജു രമേശിനോട് നമുക്കൊന്ന് കാണണമെന്നാണ് പി.സി ജോര്‍ജ് പറയുന്നത്. ഇപ്പോള് തിരുവനന്തപുരത്ത് ഇല്ലെന്നും നാലിനോ അഞ്ചിനോ കാണാമെന്നും പി.സി ജോര്‍ജ് പറയുന്നു. എന്നാല് അന്ന് അച്ഛന്റെ ആണ്ടായതിനാല് താന് എറണാകുളത്താണെന്നും അന്ന് കാണാനാകില്ലെന്നുമാണ് ബിജു രമേശിന്റെ മറുപടി. മാണിസാറിന്റെ രക്ഷയ്ക്ക് വേണ്ടി താന് പലതും പറഞ്ഞിട്ടുണ്ടാകും, അതില് കാര്യമില്ല. പ്രത്യക്ഷത്തില് താന് മാണി സാറിനൊപ്പമാണെന്നറിയാമല്ലോ. നേരില് കാണുമ്പോള് കൂടുതല് പറയാമെന്നും പി.സി ജോര്‍ജ് പറയുന്നുണ്ട്.\nഞാന് പറഞ്ഞതെല്ലാം വാസ്തവമാണെന്ന് ചേട്ടനറിയാമല്ലോ എന്ന് ബിജു രമേശ് ചോദിക്കുമ്പോള് അതിന് മറുപടിയായി പി.സി ജോര്‍ജ് ചിരിക്കുന്നതാണ് ഫോണ് സംഭാഷണത്തിലുള്ളത്. ഫോണ് സംഭാഷണം തന്റേത് തന്നെയാണെന്നും ബിജു രമേശ് പറഞ്ഞ കാര്യങ്ങള് ശരിയാണെന്നും ബാലകൃഷ്ണപിള്ള പിന്നീട് മാധ്യമങ്ങളോട് സ്ഥിരീകരിച്ചു.\nസ്‌കൂള് കലോത്സവം: പാലക്കാട് മുന്നില്


പിണറായിയും ബൃന്ദ കാരാട്ടും ഇട്ടാല് ബര്‍മുഡ, സിപിഐ ഇട്ടാല് വളളിക്കളസം; സിപിഎം ഭക്തരെക്കൊണ്ട് തോറ്റു | CPI leaders visited BJP leader V Muralidharan during his fast irks social media. - Malayalam Oneindia\nപിണറായിയും ബൃന്ദ കാരാട്ടും ഇട്ടാല് ബര്‍മുഡ, സിപിഐ ഇട്ടാല് വളളിക്കളസം; സിപിഎം ഭക്തരെക്കൊണ്ട് തോറ്റു\nUpdated: Thu, Feb 2, 2017, 11:53 [IST]\nഎ ഐ എസ് എഫിന്റെ സമരപ്പന്തലിലെത്തിയ സി പി ഐ നേതാവ് പന്ന്യന് രവീന്ദ്രന് സമീപത്ത് നിരാഹാരമനുഷ്ഠിക്കുന്ന ബി ജെ പി നേതാവ് വി മുരളീധരനെ സന്ദര്‍ശിച്ചത് എന്തോ വലിയ പാതകമായി എന്നു കരുതുകയും വിമര്‍ശിക്കുകയും ചെയ്യുന്നതായി കാണുന്നു. ബി ജെ പിയോടുള്ള രാഷ്ട്രീയ വിമര്‍ശത്തെ തൊട്ടുകൂടായ്മയിലേക്കു വലിച്ചു നീട്ടേണ്ടതില്ല. - ഡോ ആസാദിന് മാത്രമല്ല സോഷ്യല് മീഡിയയില് പലര്‍ക്കും ഈ അഭിപ്രായമുണ്ട്.\nRead Also: അച്ഛന് പറഞ്ഞത് കൊണ്ട് മാറിനില്‍ക്കുന്നു: ലക്ഷ്മി നായര്... എസ്എഫ്‌ഐ കേള്‍ക്കുന്നുണ്ടല്ലോ അല്ലേ?\nസി പി ഐ നേതാക്കളായ കാനം രാജേന്ദ്രനും പന്ന്യന് രവീന്ദ്രനും നിരാഹാര സമരം നടത്തുന്ന ബി ജെ പി നേതാക്കളെ കാണാന് പോയതിന് പിന്നാലെ സി പി എം അനുഭാവികള് വളരെ രൂക്ഷമായിട്ടാണ് സോഷ്യല് മീഡിയയില് പ്രതികരിക്കുന്നത്. സി പി എമ്മിനൊപ്പം തുടരുന്നതിലും നല്ലത് സി പി ഐ, ബി ജെ പിക്കൊപ്പം പോകുന്നതാണ് എന്ന് വരെ ഇവര് പറയുന്നു. സി പി ഐയെ അടിക്കാന് കിട്ടിയ വടിയായിട്ടാണ് സി പി എമ്മുകാര് ഈ സംഭവത്തെ കാണുന്നത്.\nഡോ ആസാദ് പറയുന്നു\nഈ സംഭവത്തെ അധികാരത്തിലെ പങ്കാളിത്തത്തിനുള്ള രണ്ടു ഭിന്ന രാഷ്ട്രീയ ദര്‍ശനങ്ങളുടെ അപായകരമായ സഖ്യവുമായി കൂട്ടിക്കുഴയ്ക്കേണ്ടതില്ല. ദുര്‍വ്യാഖ്യാനങ്ങളും തെറ്റിദ്ധരിപ്പിക്കലുകളും ശരിയായ മുന്നേറ്റങ്ങളുടെ ലക്ഷണങ്ങളല്ല. ആശയമറ്റവന്റെ കുമാര്‍ഗങ്ങളാണ്. എന്നാണ് ഡോ ആസാദ് പറയുന്നത്. എന്നാല് ആസാദിനെ രാഷ്ട്രീയം പഠിപ്പിക്കുന്ന കമന്റുകളാണ് പോസ്റ്റിന് കിട്ടുന്നത് എന്നത് വേറെ കാര്യം.\n91ല് നിന്ന് 19 പോയാലും 72 ബാക്കിയാ\nസിപിഐക്ക് സി പി എം ഭക്തരുടെ ഓണ്‍ലൈന് ഭീഷണി ഇങ്ങനെയാണ്. എന്ന് വെച്ചാല് സി പി ഐ ഇല്ലെങ്കിലും സി പി എം ഭരിക്കുമെന്നാണ് പറയുന്നത്. മുന്നണിയില് നിന്നും ഇറങ്ങിപ്പോകണമെന്നും സി പി എമ്മിന്റെ സഹായത്തോടെ ജയിച്ച എം എല് എ സ്ഥാനങ്ങള് രാജിവെക്കണമെന്നും വരെ ആവശ്യപ്പെടുന്നുണ്ട് ഓണ്‍ലൈനിലെ സി പി എം അനുഭാവികള്. കൂട്ടത്തില് ഭേദമെന്ന് തോന്നുന്ന ചില പ്രതികരണങ്ങള് ഇങ്ങനെ.\nകോണ്‍ഗ്രസ്സിന്റെ പ്രധാന നേതാക്കള് ആരും തന്നെ സംഘപരിവാര് സമരാഭാസത്തിന് കുട പിടിക്കാനോ അവിടെ പോയി ബി.ജെ.പി നേതാക്കളെ കൂടെ ചേര്‍ത്ത് നിര്‍ത്താനോ ശ്രമിച്ചിട്ടില്ല എന്ന് തോന്നുന്നു. അങ്ങനെയുള്ള ചിത്രങ്ങള് എവിടെയും കണ്ടതായി ഓര്‍ക്കുന്നില്ല. എന്തായാലും അശ്ലീലക്കാഴ്ചകള് തുടരട്ടെ - ശ്രീജിത് കൊണ്ടോട്ടി എഴുതുന്നു.\nആര്‍ക്കാണ് മൈലേജ് - കിരണ് തോമസ്\nഅടിയന്തരാവസ്ഥക്കാലത്ത് ജനസംഘക്കാരുള്ള ജനതാപാര്‍ട്ടിയുമായി സിപിഎം സഖ്യമുണ്ടാക്കി എന്ന് നിരന്തരം പറയുന്ന സിപിഐക്കാരുടെ നേതാവ് പന്ന്യന് രവീന്ദ്രന് വി മുരളീധരനെ സന്ദര്‍ശിക്കുന്നു അത് പോലെ സിപിഎമ്മിന് വിപ്ലവം പോരാന്ന് പറയുന്നവരുടെ നേതാവ് കെ കെ രമയും വി മുരളീധരനെ സന്ദര്‍ശിക്കുന്നു. ഇവരൊക്കെ ആര്‍ക്കാണ് മൈലേജ് ഉണ്ടാക്കി കൊടുക്കുന്നതെന്ന് ചിന്തിക്കാന് ഈ പാര്‍ട്ടിയിലൊന്നും ആരുമില്ലെ?\nപന്ന്യനെ എവിടെയും പ്രതീക്ഷിക്കാം\nപന്ന്യനെ ഏതു സ്റ്റേജിലും പ്രതീക്ഷിക്കാവുന്നതല്ലേ. പന്തുകളി, സിനിമ, പാട്ട്, കലോത്സവം. അങ്ങനെ ഏത് ഉത്സവത്തിന് ചെണ്ടക്കോലിടുന്നിടത്തും പന്ന്യന് കാണും. അങ്ങനെ പുളളി മുരളീധരനേയും ഒന്നു സന്ദര്‍ശിച്ചു എന്നേ ഉളളു. പണ്ട് കരുണാകരന് ലഡ്ഡു കൊടുത്തത് ഓര്‍മ്മയില്ലേ. സിപിഐയുടെ മറ്റൊരു മുഖമാണ് പന്ന്യന്.\nസമര സഖാക്കളെ കാണാനല്ലേ\nപന്ന്യന് രവീന്ദ്രന് പോയത് വിദ്യാര്‍ത്ഥി സമര സഖാക്കളെ കാണാന് ആണ്. എല്ലാവരെയും സന്ദര്‍ശിച്ചിട്ടുണ്ട്. അവിടെ ആണ് മുരളീധരനും കിടക്കുന്നത്. ഒരു സുഹൃത്ത് അവിടെ ഉപവാസം ഇരിക്കുമ്പോള് അവിടെ കയറും അത് സാമാന്യ മര്യാദ. - ഇതിലെന്താണ് തെറ്റ് - സി പി ഐക്കാരുടെ ഡിഫന്‍സ് ഇങ്ങനെ. പിണറായിയും ബൃന്ദ കാരാട്ടും രാഷ്ട്രീയ എതിരാളികളെ കാണാന് പോകാറില്ലേ എന്നാണ് ചോദ്യം.\nകോണ്‍ഗ്രസിനേപ്പോലെ ആണോ ബിജെപി\nകോണ്‍ഗ്രസ് എംഎല്‍എമാര് ഉപവാസം കിടന്നപ്പോള് എന്തിനാ സ്വരാജും മുഹ്സിനും അവിടെ പോയത് മൈലേജ് ഉണ്ടാക്കാനാണോ? എന്ന് ചോദിച്ചാല് കോണ്‍ഗ്രസിനേപ്പോലെ ആണോ ബിജെപി എന്ന് ഓര്‍ത്താല് നല്ലത്, എം എല് എ അല്ല നിരാഹാരം കിടക്കുന്നത് എന്നാണ് മറുപടി.\nആക്ഷേപങ്ങള് പല വിധം\nഎബിവിപിയില് നിന്ന് ഒരു 'എ'യും കെഎസ് യുവില് നിന്നൊരു 'എസ്' ഉം എടുക്കുക. രണ്ടിനുമിടയ്ക്ക് ഇംഗ്ലീഷിലെ ഫസ്റ്റ് പേഴ്‌സണ് 'ഐ' ഫിറ്റു ചെയ്യുക ('ഞാന്' ഇല്ലെങ്കില് ലോകാവസാനമാണല്ലോ). ചന്തത്തിന് ഒരു എഫ് ഉം സ്‌ക്രൂ ഉപയോഗിച്ച് പിടിപ്പിക്കുക. എന്തുകിട്ടും...? - എ ഐ എസ് എഫിനെയും സി പി ഐയെയും അവഹേളിക്കലാണ് ഇതെഴുതിയ ആളുടെ ഹോബി തന്നെ.\nപന്ന്യന് ചെയ്തത് മാത്രമാണോ തെറ്റ്\nപന്ന്യന് ചെയ്തത് തെറ്റാണെങ്കില് ആ തെറ്റ് ബൃന്ദാകാരാട്ട് മുമ്പേ ചെയ്തു എന്ന് സമ്മതിക്കൂ. മറ്റ് നേതാക്കന്മാരും ഇങ്ങനെ സൗഹൃദം പങ്കിട്ടിട്ടുണ്ട്. തെളിവു വേണമെങ്കില് തരാം. പ്രശ്‌നം തോന്നുമ്പോള് തോന്നുന്നതാവരുത് യുക്തി. ഒരു വീട്ടില്‍തന്നെ ഭിന്ന രാഷ്ട്രീയക്കാര് കാണും. അവര് ശീലിക്കേണ്ടത് തൊട്ടുകൂടായ്മയല്ല. ആദരപൂര്‍വ്വമുള്ള വിയോജിപ്പും ആരോഗ്യകരമായ സംവാദവുമാണ്.\nഎത്ര വിയോജിപ്പ് ഉണ്ടായാലും ഇത്തരത്തില് ഉള്ള ഇടപെടല് സമാധാനപരമായ ഒരന്തരീക്ഷം ഉണ്ടാകാന് സാധ്യമാകും. ഈ മനോഭാവം താഴെ കിടയില് ഉള്ള അണികളില് ഉണ്ടാകണം.പ്രവാസികള് വിളിക്കുന്നു പല പരിപാടികളിലും ഇവര് ഒന്നിച്ചു മുറികള് കൂടി പങ്കിടുന്നു. അതിന് ഞാന് കൂടി സക്ഷി ആണ്. ഇനിയുള്ള കാലം ഇങ്ങനെ വേണം അല്ലെങ്കില് രാഷ്ട്രീയ കൊലപാതകങ്ങള് കൂടുതല് ഉണ്ടാകും.\nlakshmi nair cookery show cpi thiruvananthapuram cpm facebook bjp v muraleedharan ബിജെപി വി മുരളീധരന് സിപിഎം കോളജ് സ്ഥാനാര്‍ത്ഥി സിപിഐ തിരുവനന്തപുരം ലക്ഷ്മി നായര്\nCPI leaders visited BJP leader V Muralidharan during his fast irks social media.


ടൊവിനോ തോമസിന് യൂത്ത് ഐക്കണ് പുരസ്‌കാരം - Samrambam\nടൊവിനോ തോമസിന് യൂത്ത് ഐക്കണ് പുരസ്‌കാരം\n2017-2018 വര്‍ഷത്തെ യുവജന കമ്മീഷന്റെ യൂത്ത് ഐക്കണായി തിരഞ്ഞെടുക്കപ്പെട്ടത് ചലച്ചിത്ര താരം ടൊവിനോ തോമസാണ്. കലാ സാംസ്‌കാരിക വിഭാഗത്തിലാണ് യൂത്ത് ഐക്കണ് പുരസ്‌കാരം ടൊവിനോ തോമസിന് ലഭിച്ചത്. നാളെ രാവിലെ 11 ന് കൊല്ലം സോപാനം ആഡിറ്റോറിയത്തില് വച്ച് നടക്കുന്ന ചടങ്ങില് മന്ത്രി കടകംപള്ളി സുരേന്ദ്രന് പുരസ്‌കാര വിതരണം നിര്‍വഹിക്കും. തുടര്‍ന്ന് നവോത്ഥാന യുവസംഗമവും നടക്കും.\nPrevious രജിഷ വിജയന് നായികയാകുന്ന ജൂണിന്റെ ടീസര് പുറത്തിറങ്ങി\nNext പരിസ്ഥിതി സംരക്ഷണ സന്ദേശം; മറ്റൊരാള് കളഞ്ഞ സാരിയുടുത്ത് കളക്ടറെത്തി\nവെള്ളിത്തിരയില് രജനികാന്തിന്റെ നൃത്തം ആരാധകര്‍ക്ക് വിരുന്നായി മാറാറുണ്ട്. യഥാര്‍ഥ ജീവിതത്തില് ഇക്കാര്യത്തില് വ്യത്യാസമില്ലെന്നു തെളിയുന്നു. മകളുടെ വിവാഹത്തോടനുബന്ധിച്ചു നടന്ന ചടങ്ങില് രജനി ചുവടുവച്ചത് വൈറലായിരിക്കുന്നു. അതിഥികളിലാരോ പകര്‍ത്തിയ വീഡിയോ ആണ് ഇപ്പോള് സാമൂഹ്യ മാധ്യമങ്ങളില് നിറഞ്ഞു നില്‍ക്കുന്നത്. മകള് സൗന്ദര്യയുടെ\nഇന്ത്യന്2ഫസ്റ്റ് ലുക്ക് പുറത്ത്\nകമല്‍ഹാസന് നായകനാകുന്ന ഇന്ത്യന്2എന്ന സിനിമയുടെ ഫസ്റ്റ് ലുക്ക് പോസ്റ്റര് റിലീസ് ചെയ്തു. കാണികള്‍ക്കു നേരെ കൈ ചൂണ്ടുന്ന കമല്‍ഹാസന്റെ ചിത്രമാണു പോസ്റ്ററിലുള്ളത്. സംവിധായകന് ശങ്കര് ട്വിറ്ററിലൂടെയാണു ഫസ്റ്റ് ലുക്ക് പുറത്തുവിട്ടത്. 1996ല് പുറത്തിറങ്ങിയ ഇന്ത്യന് ബോക്‌സോഫിസില് വന് വിജയം


തെക്കൻ കേരളത്തിൽ കനത്ത മഴ; പുനലൂരിൽ മലവെള്ളപ്പാച്ചിൽ - Newscom - Malayalam News\nതെക്കൻ കേരളത്തിൽ കനത്ത മഴ; പുനലൂരിൽ മലവെള്ളപ്പാച്ചിൽ\nതെക്കൻ കേരളത്തിൽ കനത്ത മഴ. തിരുവനന്തപുരം, കൊല്ലം ജില്ലകളിൽ അതിശക്തമായ മഴയാണ് ലഭിക്കുന്നത്. കൊല്ലം പുനലൂരിൽ മലവെള്ളപ്പാച്ചിലുണ്ടായി. ഇടപ്പാളയത്താണ് മലവെള്ളപ്പാച്ചിലുണ്ടായത്. നാല് വീടുകളിൽ വെള്ളം കയറി. ആളപായമില്ല. ഒരു ജീപ്പും കാറും ഓട്ടോറിക്ഷയും ഒഴുകിപ്പോയി. കോട്ടയം എരുമേലി എയ്ഞ്ചൽവാലിയിൽ ഉരുൾപൊട്ടി. നിരവധി വീടുകളിൽ വെള്ളം കയറിയതായും ആളപായമില്ലായെന്നും റിപ്പോർട്ട് ചെയ്തു. പ്രദേശവാസികളെ സുരക്ഷിത സ്ഥാനത്തേക്ക് മാറ്റി. എൻ.ഡി.ആർ.എഫ് സംഘം സ്ഥലത്തേക്ക് പുറപ്പെട്ടിട്ടുണ്ട്. പ്രാദേശികമായി ലഭിക്കുന്ന വിവരം അനുസരിച്ച് ഉരുൾ പൊട്ടിയത് വനത്തിലാണെന്നും വെള്ളം വീടുകളിൽ കയറിയെങ്കിലും ഇപ്പോൾ ഒഴുകി പോയിട്ടുണ്ട് എന്നും പ്രാഥമികമായി റിപ്പോർട്ട് ചെയ്യുന്നു.\nഇടുക്കി ഉൾപ്പടെ നാളെ ആറ് ജില്ലകളിൽ ഓറഞ്ച് അലർട്ട് പ്രഖ്യാപിച്ചു. തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി എന്നിവിടങ്ങളിലാണ് ഓറഞ്ച് അലർട്ട്. നവംബർ ഒന്നു വരെ ഇടി മിന്നലോടു കൂടിയ മഴ തുടരാൻ സാധ്യതയുണ്ടെന്നും കാലാവസ്ഥ നിരീക്ഷണ കേന്ദ്രം അറിയിച്ചു. അടുത്ത3മണിക്കൂറിൽ ഇടുക്കി ജില്ലയിൽ ഒറ്റപ്പെട്ടയിടങ്ങളിൽ ഇടിയോടുകൂടിയ മഴയ്ക്കും മണിക്കൂറിൽ 40 കി.മി വരെ വേഗതയിൽ വീശിയടിച്ചേക്കാവുന്ന കാറ്റിനും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു.\nജനങ്ങളുടെ നികുതി പണംകൊണ്ട് പെഗാസസ് വാങ്ങിയത് നിയമ വിരുദ്ധവും അധാർമികവുമാണ്: ശശി തരൂർ എം.പി


കോവിഡ്: പത്ത് ലക്ഷം പിന്നിട്ട് ഇന്ത്യയിലെ രോഗ ബാധിതര്, ബ്രസീലീനും യുഎസിനെയും അപേക്ഷിച്ച് കുറവ് തന്നെ | Azchavattom Online USA\nകോവിഡ്: പത്ത് ലക്ഷം പിന്നിട്ട് ഇന്ത്യയിലെ രോഗ ബാധിതര്, ബ്രസീലീനും യുഎസിനെയും അപേക്ഷിച്ച് കുറവ് തന്നെ\nPosted by George Kakkanatt | Jul 17, 2020 | Trending News, Uncategorized\nകേരളത്തില് ഉള്‍പ്പെടെ കോവിഡ് രോഗികളുടെ എണ്ണത്തില് ഉയര്‍ന്ന തോത് രേഖപ്പെടുത്തുന്നതിനിടെ രാജ്യത്തെ ആകെ വൈറസ് ബാധിതരുടെ എണ്ണം പത്ത് ലക്ഷം പിന്നിട്ടു. വ്യാഴാഴ്ചയുള്‍പ്പെട്ടെ പ്രതിദിന രോഗ ബാധിതരുടെ എണ്ണം തുടര്‍ച്ചയായി മുന്ന് ദിവസം 35000 പിന്നിടുന്ന സാഹചര്യമാണ് നിലവിലുള്ളത്. ചില സംസ്ഥാന സര്‍ക്കാരുകള് പുറത്ത് വിട്ട കണക്കുകള് പരിശോധിച്ചാല് രാജ്യത്ത് വെള്ളിയാഴ്ച കോവിഡ് രോഗികളുടെ എണ്ണം 10,04,000 എന്ന സംഖ്യ പിന്നിടും. നിരവധി സംസ്ഥാനങ്ങള് പ്രതിദിന കണക്ക് പുറത്ത് വിടുന്നതിന് മുന്‍പുള്ള സംഖ്യയാണിതെന്നതും ശ്രദ്ധേയമാണ്.\nലോകത്ത് ആകെ കോവിഡ് രോഗികളുടെ എണ്ണത്തില് നിലവില് മൂന്നാം സ്ഥാനത്താണ് ഇന്ത്യ. ,ബ്രസീല്, യുഎസ് എന്നിവയാണ് ഇന്ത്യക്ക് മുന്നിലുള്ളത്. എന്നാല് അഞ്ച് ലക്ഷത്തില് നിന്നും പത്ത് ലക്ഷത്തിലേക്ക് എത്താന് ഇന്ത്യയെടുത്തത് വെറും 20 ദിവസങ്ങള് മാത്രമാണെന്നതാണ് മറ്റൊരു പ്രത്യേകത.\nഅതേസമയം, ബ്രസീല് യുഎസ് എന്നിവിടങ്ങളിലെ രോഗികളുടെ എണ്ണം മുന്നാം സ്ഥാനത്തുള്ള ഇന്ത്യയെ അപേക്ഷിച്ച് വളരെ ഉയര്‍ന്നതാണെന്നതാണ് മറ്റൊരു പ്രത്യേകത. ലോകാരോഗ്യ സംഘടനയുടെ കണക്ക് അനുസരിച്ച് 34 ലക്ഷം രോഗികളാണ് യുഎസിലുള്ളത്. ബ്രസീലില് 19 ലക്ഷം പിന്നിടുകയും ചെയ്തു.\nപ്രതിദിന രോഗ ബാധിതരുടെ എണ്ണത്തിലും യുഎസ്‌എയും ബ്രസീലും ഇന്ത്യക്ക് ഏറെ മുന്നിലാണ്. രാജ്യത്ത് രോഗികളുടെ എണ്ണം മുപ്പതിനായിരം എന്ന നിലയിലാണെന്നിരിക്കെ ബ്രസീല് ഇത് നാല്‍പതിനായിരവും യുഎസ്‌എയില് 50,000 ത്തിനും പുറത്താണ്. മരണസംഖ്യയിലും ഈ വ്യത്യാം പ്രകടമാണ്. 57,700 പേരാണ് ഇതുവരെ യുഎസില് മരിച്ചത്. ബ്രസീലിലും മരണ സംഖ്യ അമ്ബതിനായിരത്തിന് മുകളില് ആണ്. ഇന്ത്യയില് നിലവില് മരണ സംഖ്യ 25000 പിന്നിട്ടിട്ടുണ്ട്.\nകണക്കുകള് പ്രകാരം ലോകത്താകമാനം ഒരു കോടി മുപ്പത്തിയേഴ് ലക്ഷം പേര്‍ക്ക് ഇതുവരെ കോവിഡ് പിടിപെട്ടിട്ടുണ്ട്. 5,80,000 പേരാണ് ഇതുവരെ മരിച്ചത്.\nPreviousവിമാനത്താവളത്തിലെ തിരക്ക്; വന്ദേഭാരത് വിമാനങ്ങള്‍ക്ക് അനുമതി നിഷേധിച്ച് കുവൈത്ത്\nNextഇന്ത്യയില് തുടര്‍ന്നാലും അറ്റാഷെയെ തൊടാനാവില്ല, അവരെ അറസ്‌റ്റ് ചെയ്യാനോ തടങ്കലില് വയ്‌ക്കാനോ പ്രോസിക്യൂട്ട് ചെയ്യാനോ അനുവാദമില്ല


Sanal's wife Viji to protest infront of secretariat – News18 Malayalam\nസനൽകുമാറിന്റെ ഭാര്യ സമരത്തിന്\nLast Updated : December 07, 2018, 18:04 IST\nതിരുവനന്തപുരം: നെയ്യാറ്റിൻകരയല് ഡിവൈ.എസ്.പി. കാറിന് മുന്നിൽ തള്ളിയിട്ട് കൊലപ്പെടുത്തിയ സനലിന്‍റെ ഭാര്യ വിജി സെക്രട്ടറിയേറ്റിന് മുൻപിൽ സമരം നടത്തും. നഷ്ടപരിഹാരവും ജോലിയും കിട്ടുവരെ സമരം ചെയ്യുമെന്ന് വിജി പറഞ്ഞു. തിങ്കളാഴ്ച രാവിലെ മുതൽ വൈകിട്ട് അഞ്ചുവരെയാണ് സമരം. മന്ത്രിമാർ സഹായം വാഗ്ദാനം ചെയ്തശേഷം വഞ്ചിച്ചെന്നും സർക്കാർ സഹായിക്കുമെന്നുള്ള പ്രതീക്ഷ നഷ്ടപ്പെട്ടെന്നും വിജി പറഞ്ഞു.\nഇന്ത്യാ- ഓസീസ്: ഒന്നാം ടെസ്റ്റ്, ഒന്നാം ദിനം\nവീട് പണിയാനെടുത്ത വായ്പകളുടെ തിരിച്ചടവ് മുടങ്ങിയതോടെ സനല്‍കുമാറിന്‍റെ വീട് ജപ്തി ഭീഷണിയിലാണ്. വീട് പണിയാനായി സനലിന്‍റെ അച്ഛൻ ഗവണ്‍മെന്‍റ് പ്രസിൽ ജോലി ചെയ്യവേ എടുത്ത ഏഴ് ലക്ഷം രൂപ പലിശ കയറി വലിയ തുകയായി. പെൻഷനാവുന്ന ദിനം അച്ഛൻ ആത്മഹത്യ ചെയ്തു. അടവ് മുടങ്ങാതിരിക്കാൻ വെൺപകൽ സർവീസ് സഹകരണ ബാങ്കിൽ നിന്ന് സനൽ പിന്നെയും 50000 രൂപ കടമെടുത്തിരുന്നു.\nFirst published: December 07, 2018, 14:04 IST\nneyyatinkara murdersanal kumar death\nMullapperiyar | മുല്ലപ്പെരിയാര് അണക്കെട്ടില് ജലനിരപ്പ് ഉയര്‍ന്നു; ഒന്‍പത് ഷട്ടറുകള് തുറന്നു; മുന്നറിയിപ്പുണ്ടായില്ലെന്ന് ആക്ഷേപം


friend killed in train accident | ഒടുന്ന ട്രെയിന് മുന്നിൽ നിന്നും സെൽഫി എടുക്കാൻ ശ്രമം; ഉത്തരാഖണ്ഡിൽ ട്രെയിൻ തട്ടി സുഹൃത്തുക്കൾക്ക് ദാരുണാന്ത്യം - MarunadanMalayalee.com\nDecember 05, 202112:45 PM IST Permalink\nരുദ്രാപുർ: റെയിൽവേ ട്രാക്കിൽ നിന്നും സെൽഫി എടുക്കാൻ ശ്രമിക്കുന്നതിനിടെ രണ്ട് യുവാക്കൾ ട്രെയിൻ തട്ടി മരിച്ചു. ഉത്തരാഖണ്ഡിലെ ദുദ്രാപുരിലാണ് സംഭവം. ലാകേഷ് ലോനി (35), മനീഷ് കുമാർ(25) എന്നിവരാണ് മരിച്ചത്. റെയിൽവേ ക്രോസിങ്ങിൽ വെച്ച് സെൽഫിയെടുക്കാൻ ശ്രമിക്കവെയാണ് അതിവേഗതയിൽ എത്തിയ ട്രെയിൻ യുവാക്കളെ ഇടിച്ച് തെറിപ്പിച്ചത്. തൽക്ഷണം ഇരുവരും മരിച്ചു.\nഅൽമോറയിൽ നിന്ന് രുദ്രാപുരിൽ താമസിക്കുന്ന പൊലീസുകാരിയായ സഹോദരി ലക്ഷ്മിയെ കാണാനാണ് ലോകേഷും സുഹൃത്തും എത്തിയതെന്ന് സീനിയർ സബ് ഇൻസ്‌പെക്ടർ സതീഷ് കപ്ഡി പറഞ്ഞു.\nഓടുന്ന ട്രെയിനിന് മുന്നിൽ നിന്നും സെൽഫി എടുക്കാൻ ശ്രമിക്കവെയാണ് അപകടം. ഇരുവരുടെയും മൃതദേഹം പോസ്റ്റ്‌മോർട്ടത്തിന് ശേഷം ബന്ധുക്കൾക്ക് വിട്ട് നൽകി. ഡെറാഡൂണിൽ നിന്ന് കാത്ത്‌ഗോഡത്തേക്ക് പോകുന്ന ട്രെയിനാണ് ഇടിച്ചത്. ഇരുവരും മദ്യലഹരിയിലായിരുന്നെന്നും പൊലീസ് പറഞ്ഞു.\nകാൻവാർയാത്ര റദ്ദാക്കി ഉത്തരാഖണ്ഡ് സർക്കാർ\nകോവിഡ് മാനദണ്ഡം ലംഘിച്ച് വീട് കയറി പ്രചാരണം; ഛത്തീസ് ഗഢ് മുഖ്യമന്ത്രിക്കെതിരെ യുപിയിൽ കേസ്\nയുപി തിരഞ്ഞെടുപ്പിൽ മത്സരിക്കാൻ സീറ്റ് നിഷേധിച്ചു; സമാജ്‌വാദി പാർട്ടി ആസ്ഥാനത്ത് നേതാവിന്റെ ആത്മഹത്യാ ശ്രമം\nകോവിഡിന് പുറമെ ന്യുമോണിയ ബാധ; ലതാ മങ്കേഷ്‌കറുടെ ആരോഗ്യനില വഷളായി; സന്ദർശകർക്ക് വിലക്ക്\nകോൺഗ്രസ് സീറ്റ് നിഷേധിച്ചു; സ്വതന്ത്രനായി മത്സരിക്കാൻ പഞ്ചാബ് മുഖ്യമന്ത്രിയുടെ സഹോദരൻ\n9 മുതൽ പ്ലസ് ടുവരെയുള്ള ക്ലാസുകൾ അടച്ചു; തമിഴ്‌നാട്ടിൽ കൂടുതൽ നിയന്ത്രണങ്ങൾ\nകോവിഡ് വ്യാപനം: ഉത്തർപ്രദേശിൽ അടച്ചിട്ട സ്‌കൂളുകൾ ഉടനെ തുറക്കേണ്ടതില്ലെന്ന് സർക്കാർ തീരുമാനം\nചരിത്രപ്രസിദ്ധമായ സെക്കന്തരാബാദ് ക്ലബിൽ വൻതീപിടിത്തം; ഇന്ന് പുലർച്ചെയുണ്ടായ അപാകത്തിൽ നഷ്ടം 20കോടി; അന്വേഷണം ആരംഭിച്ച് പൊലീസ്\nസുഭാഷ് ചന്ദ്രബോസിന്റെ ജന്മദിനം; റിപ്പബ്ലിക് ദിനാഘോഷം ഇനി ജനുവരി 23 മുതൽ ആരംഭിക്കും\nജെല്ലിക്കെട്ടിന് കൊണ്ടുവന്ന കാളയുടെ കുത്തേറ്റ് ഉടമ മരിച്ചു; സംഭവം തിരുച്ചി തിരുവെറുമ്പൂരിനു സമീപം


വൻ മയക്ക് മരുന്ന് വിൽപന സംഘത്തെ എക്സൈസ് അറസ്റ്റ് ചെയ്തു – malayalam daily\nഗുരുവായൂർ : കോളെജുകൾ കേന്ദ്രീകരിച്ച് വിദ്യാർത്ഥികൾക്കിടയിൽ ഹാഷിഷ് ഓയിലും കഞ്ചാവും വിതരണം ചെയ്യുന്ന യുവാക്കളെ ചാവക്കാട് എക്‌സൈസ് സംഘം പിടികൂടി. ലഹരി മരുന്നുകളുടെ ആവശ്യക്കാരെന്ന വ്യാജേന ‘ഫ്രീക്കൻ’മാരായെത്തിയ എക്സൈസ് സംഘമാണ് ലഹരി മാഫിയ സംഘത്തെ പിടികൂടിയത്. ഇൻസ്‌പെക്ടർ കെ.വി ബാബുവിന് ലഭിച്ച രഹസ്യ വിവരത്തെ തുടർന്നാണ് വിദ്യാർത്ഥികളെന്ന വ്യാജേന എക്‌സൈസ് സംഘം ലഹരി വസ്തുക്കൾ ആവശ്യപ്പെട്ടത്.\nഇതേ തുടർന്നാണ് പ്രതികൾ വിതരണത്തിനായി ഹാഷിഷ് ഓയിലും കഞ്ചാവും എത്തിച്ചു നൽകിയത്. ഗുരുവായൂർ പുത്തമ്പല്ലി കൂളിയാട്ട് അർജുൻ കൃഷ്ണ (21), ചാവക്കാട് മുതുവുട്ടൂർ വൈശാഖം വീട്ടിൽ പ്രശേഭ്ലാൽ (21), കേച്ചേരി എരനെല്ലൂർ അറങ്ങാശ്ശേരി ആൽഫ്രഡ് കുര്യൻ (21), പന്നിത്തടം കാളിയത്തേൽ മുഹമ്മദ് സവാദ് (20) എന്നിവരേയാണ് ചാവക്കാട് എക്സൈസ് ഇൻസ്പെക്ടർ കെ.വി ബാബുവിന്റെ നേതൃത്വത്തിലുള്ള സംഘം സിനിമാ സ്‌റ്റൈലിൽ പിടികൂടിയത്. ഇവരിൽ നിന്നും 45ഗ്രാം ഹാഷിഷ് ഓയിലും 225 ഗ്രാം കഞ്ചാവിനും പുറമെ കഞ്ചാവ് വലിക്കുന്നതിനുള്ള ബോംഗ്, പൊടിക്കുന്നതിനുള്ള ക്രഷർ, തൂക്കം നോക്കുന്നതിനുള്ള വെയിറ്റിങ് മെഷീൻ എന്നിവയും കണ്ടെടുത്തു. സംഘം യാത്ര ചെയ്തിരുന്ന ബുള്ളറ്റും കസ്റ്റഡിയിലെടുത്തു.\nഅർജുൻ കൃഷ്ണക്കും പ്രശോഭ്ലാലിനും ലഹരി മാഫിയ സംഘവുമായി ബന്ധമുണ്ടെന്ന വിവരം ലഭിച്ചതാണ് സംഘത്തെ പിടികൂടുന്നതിന് വഴിവെച്ചത്. ഇരുവരുമായി അടുപ്പം സ്ഥാപിക്കാൻ എക്സൈസ് സംഘത്തിലെ ‘ഫ്രീക്കൻ’മാരെ ചുമതലപ്പെടുത്തുകയാണ് ആദ്യം ചെയ്തത്. കോളേജ് വിദ്യാർഥികളെന്ന വ്യാജേന അർജുൻ കൃഷ്ണയുമായും പ്രശോഭ്ലാലുമായും എക്സൈസ് ‘ഫ്രീക്കൻമാർ’ പരിചയപ്പെട്ടു. ആഴ്ചകൾ നീണ്ട പരിചയത്തിനൊടുവിൽ എക്സൈസ് ‘ഫ്രീക്കൻമാർ’ ഇവരോട് ലഹരി ഉൽപ്പന്നങ്ങൾ ലഭിക്കുമോ എന്നന്വേഷിച്ചു. ആദ്യം ഇല്ലെന്നായിരുന്നു മറുപടി. എന്നാൽ, എക്സൈസ് ‘ഫ്രീക്കൻമാർ’ പിന്മാറിയില്ല. വീണ്ടും ലഹരി മരുന്ന് ആവശ്യപ്പെട്ട് ഇരുവരുമായും എക്സൈസ് ‘ഫ്രീക്കൻമാർ’ ബന്ധപ്പെട്ടു കൊണ്ടിരുന്നു. ഒടുവിൽ കുറച്ച് ഹാഷിഷ് ഓയിലും കഞ്ചാവും നൽകാമെന്ന ഇരുവരും സമ്മതിച്ചു. തുടർന്ന് ഗുരുവായൂർ ബസ് സ്റ്റാന്റിനടുത്തെ കെട്ടിടത്തിനടുത്ത് വെച്ച് ഇവ കൈമാറാമെന്നും സമ്മതിച്ചു. ഇതേ സമയം പ്രതികളെ പിടികൂടാൻ എക്സൈസ് ഇൻസ്പെക്ടർ കെ.വി ബാബുവിന്റെ നേതൃത്വത്തിലുള്ള സംഘം കരുക്കൾ നീക്കി. തുടർന്ന് 45ഗ്രാം ഹാഷിഷ് ഓയിലും 225 ഗ്രാം കഞ്ചാവുമായി അർജുൻ കൃഷ്ണയയും പ്രശോഭ്ലാലും ബുള്ളറ്റിലെത്തി. ഉടൻ സമീപത്തുണ്ടായിരുന്ന എക്സൈസ് സംഘം ഇരുവരേയും പിടികൂടുകയായിരുന്നു.\nതുടർന്ന് പ്രതികളെ ചോദ്യം ചെയ്തപ്പോഴാണ് ആൽഫ്രഡ് കുര്യനും മുഹമ്മദ് സവാദുമാണ് തങ്ങൾക്ക് ലഹരി മരുന്ന് കൈമാറുന്നതെന്ന കാര്യം പറഞ്ഞത്. തുടർന്ന് ഇവർ മുഖേന തന്നെ ആൽഫ്രഡ് കുര്യനേയും മുഹമ്മദ് സവാദിനേയും ഗുരുവായൂരിലെത്തിച്ച് പിടികൂടുകയായിരുന്നു. വിവിധ ജില്ലകളിലെ കോളേജ്-സ്‌കൂൾ വിദ്യാർഥികൾക്കിടയിൽ ഹാഷിഷ് ഓയിലും കഞ്ചാവും വിതരണം ചെയ്യുന്ന സംഘത്തിലെ കണ്ണികളാണ് പിടിയിലായവരെന്ന് എക്സൈസ് അധികൃതർ പറഞ്ഞു. ഇതര സംസ്ഥാനങ്ങളിൽ പഠിക്കുന്ന വിദ്യാർഥികളുമായി അടുത്ത ബന്ധം പുലർത്തുന്ന സംഘം ബാംഗ്ലൂരിൽ നിന്നാണ് ഹാഷിഷ് ഓയിൽ കൊണ്ടു വന്നിരുന്നത്. വിദ്യാർഥികളെ ഇടനിലക്കാരായി കേരളത്തിലേക്ക് വിവിധ മാർഗങ്ങളിലൂടെ മയക്ക് മരുന്നുകൾ കടത്തിയിരുന്നതായി പിടിയിലായവർ സമ്മതിച്ചു. ഇവരിൽ നിന്നും പിടികൂടിയ ലഹരി വസ്തുക്കൾക്ക് മാത്രം ലക്ഷം രൂപ വരുമെന്ന് എക്സൈസ് സംഘം പറഞ്ഞു. പ്രിവന്റിവ് ഓഫീസർമാരായ ടി.കെ സുരേഷ് കുമാർ, ഒ.പി സുരേഷ് കുമാർ, ടി.എ സുനിൽകുമാർ, സി.ഇ.ഒ മാരായ എം.എസ് സുധീർകുമാർ, മിക്കി ജോൺ, ശീർഷേന്ദുലാൽ, ജാക്സൺ പി ദേവസി, എൻ.ബി രാധാകൃഷ്ണൻ, ഇർഷാദ്, രഞ്ജിത്ത്, ജോസഫ്, രാജേഷ് എന്നിവരും പ്രതികളെ പിടികൂടിയ സംഘത്തിലുണ്ടായിരുന്നു.\nടി എൻ പ്രതാപൻ ഗുരുവായൂരിൽ പ്രചാരണം നടത്തി


വിശുദ്ധി സൂക്ഷിക്കുക; സൗഹൃദത്തിന്റെ കരുതലാവുക • Suprabhaatham\nവിശുദ്ധി സൂക്ഷിക്കുക; സൗഹൃദത്തിന്റെ കരുതലാവുക\nറമദാന് വ്രതാനുഷ്ഠാനത്തിന്റെ പുണ്യവുമായി മുസ്‌ലിം ലോകം ഈദുല് ഫിത്വ്ര് ആഘോഷിക്കുകയാണ്. മുസ്‌ലിം സമൂഹത്തിന് അനുവദിച്ച രണ്ട് ആഘോഷ ദിനങ്ങളില് ഒന്നാണ് ഈദുല് ഫിത്വ്ര്. ഫിത്വ്ര് സകാത് നിര്‍ബന്ധമാക്കപ്പെട്ടതു കൊണ്ടാണ് ഈ ദിവസത്തിന് ഈദുല് ഫിത്വ്ര് എന്നു നാമകരണം ചെയ്യാന് കാരണം. അന്നേ ദിവസത്തെ പ്രധാന കര്‍മത്തില് പെട്ടതാണ് ഫിത്വ് ര് സകാത്. ഇസ്‌ലാമിന്റെ സാമൂഹ്യവ്യവസ്ഥിതി ഉയര്‍ത്തിക്കാട്ടുന്ന ഒരു കര്‍മമാണിത്.\nഒരു മാസക്കാലം തന്റെ അടിമകള് ചെയ്ത ഇബാദത്തുകളിലെ വീഴ്ചകള് പരിഹരിക്കാന് അല്ലാഹു നല്‍കിയ അവസരം കൂടിയാണ് ഫിത്വ്ര് സകാത്. മുസ്‌ലിം സമൂഹത്തെ സംബന്ധിച്ചിടത്തോളം ചെറിയ പെരുന്നാള്, ആഘോഷം എന്നതിലുപരി ഒരു ആരാധനയാണ്. പെരുന്നാളിലെ പ്രധാന ആരാധനയാണ് നിസ്‌കാരം. നബി(സ്വ)യുടെ ആദ്യത്തെ പെരുന്നാള് നിസ്‌കാരം ഈദുല്‍ഫിത്വ്ര് നിസ്‌കാരമാണ്.\nഹിജ്‌റ രണ്ടാം വര്‍ഷത്തിലായിരുന്നു ഇത്. ഈ നിസ്‌കാരം നഷ്ടപ്പെടുത്തുന്നത് കറാഹത്താണെന്നാണ് കര്‍മശാസ്ത്ര വിധി. പെരുന്നാള് നിസ്‌കാരം ജമാഅത്തായി നിസ്‌കരിക്കുന്നത് സുന്നത്താണ്. എന്നാല്, കൊവിഡ് 19 നിയന്ത്രണവുമായി ബന്ധപ്പെട്ട് പള്ളികളില് ചടങ്ങുകള് നിര്‍വഹിക്കുന്നതിന് മാത്രമേ അനുമതിയുള്ളൂ. അതിനാല് വീടുകളില് വച്ച് നിസ്‌കാരം നിര്‍വഹിക്കേണ്ടതാണ്. പെരുന്നാള് നിസ്‌കാരത്തിനു വേണ്ടി കുളിക്കല് സുന്നത്താണ്. രാത്രി പകുതിയായത് മുതല് കുളിയുടെ സമയമായി. ഫജ്‌റ് മുതല്‍ക്കാണ് സമയമാവുക എന്ന് അഭിപ്രായപ്പെട്ട പണ്ഡിതരുമുണ്ട്. സുഗന്ധം പൂശുക, ഭംഗിയാവുക തുടങ്ങിയവയും സുന്നത്തുണ്ട്.\nസൂര്യോദയം മുതല് മധ്യത്തില്‍നിന്ന് സൂര്യന് തെറ്റുന്നതു വരെയാണ് അതിന്റെ സമയം. എങ്കിലും ചക്രവാളത്തില്‍നിന്ന് ഏഴ് മുഴത്തിന്റെ പരിധി സൂര്യന് ഉയരുന്നതു വരെ (സൂര്യോദയത്തിനു ശേഷം ഏകദേശം ഇരുപതു മിനുട്ട് കഴിയുന്നതു വരെ) പിന്തിക്കലാണ് സുന്നത്ത്. രണ്ട് റക്അത്തുകളാണ് പെരുന്നാള് നിസ്‌കാരം. പെരുന്നാള് നിസ്‌കാരത്തിന്റെ നിയ്യത്തോടെ തക്ബീറതുല് ഇഹ്‌റാം ചെയ്ത ശേഷം മറ്റു നിസ്‌കാരങ്ങളെ പോലെ തന്നെ ഇഫ്തിതാഹിന്റെ ദുആ (വജ്ജഹ്തു) ഓതണം. ശേഷം ഒന്നാം റക്അത്തില് ഏഴ് തക്ബീറുകളും രണ്ടാം റക്അത്തില് അഞ്ച് തക്ബീറുകളും ചൊല്ലല് സുന്നത്താണ്. ഫാത്വിഹയില് പ്രവേശിച്ചു കഴിഞ്ഞാല് തക്ബീറിന്റെ അവസരം നഷ്ടപ്പെടും. ഒന്നാം റക്അത്തില് മറന്നുപോയ തക്ബീറുകള് രണ്ടാം റക്അത്തില് വീണ്ടെടുക്കല് സുന്നത്തില്ല. പുരുഷന്മാര് ജമാഅത്തായി പെരുന്നാള് നിസ്‌കാരം നിര്‍വഹിക്കുകയാണെങ്കില് ഖുത്വുബയും സുന്നത്താണ്. ഖുത്വുബ ഇല്ലാതെ നിര്‍വഹിച്ചാലും നിസ്‌കാരം ശരിയാകും. ഇസ്‌ലാമിക കര്‍മശാസ്ത്രമനുസരിച്ച് സ്ത്രീകള്‍ക്കും വീടുകളില് വച്ച് പെരുന്നാള് നിസ്‌കാരം സുന്നത്താണ്. സ്ത്രീകള് തന്നെ വീടുകളില് വച്ച് ജമാഅത്തായി നിസ്‌കരിക്കുകയാണെങ്കില് പെരുന്നാള് ഖുത്വുബ നിര്‍വഹിക്കേണ്ടതില്ല. അവരില് വിവരം ഉള്ളവര് ഉണ്ടെങ്കില് ഉപദേശം നല്‍കാവുന്നതാണ്. ഒറ്റയ്ക്ക് നിസ്‌കരിക്കുന്നവനും ഖുത്വുബ സുന്നത്തില്ല.\nഈദുല് ഫിത്വ്ര് ദിവസം അഭിമാനമാണ് വിശ്വാസികള്‍ക്ക്. അല്ലാഹു മലക്കുകളെ വിളിച്ചുകൊണ്ട് പറയും: ‘നിങ്ങള് എന്റെ അടിമകളിലേക്ക് നോക്കുക, അവരോട് ഞാന് ഒരുമാസക്കാലം നോമ്പനുഷ്ഠിക്കാന് പറഞ്ഞു. അവര് നോമ്പനുഷ്ഠിച്ചു. ഇന്ന് അവരോട് നോമ്പ് മുറിക്കാന് പറയുകയും പള്ളിയില് വന്ന് പെരുന്നാള് നിസ്‌കാരം നിര്‍വഹിക്കാനും പറഞ്ഞു, അവരതു ചെയ്തു. അതുകൊണ്ടുതന്നെ അവര്‍ക്ക് ഞാന് അവരുടെ പാപങ്ങള് പൊറുത്തുകൊടുത്തിരിക്കുന്നു’.\nഈദുല് ഫിത്വ്ര് ആയാല് വഴിയോരങ്ങളില് മലക്കുകള് സജീവ സാന്നിധ്യമാകും. ആ മലക്കുകള് വിളിച്ചുപറയും. ‘മുസ്‌ലിം സമൂഹമേ, നിങ്ങള് അത്യുദാരനായ രക്ഷിതാവിലേക്ക് സഞ്ചരിക്കുക. അവന് നന്മകൊണ്ട് നിങ്ങളെ അനുഗ്രഹിക്കുന്നു. വലിയ സമ്മാനം നിങ്ങള്‍ക്കു നല്‍കാനൊരുങ്ങുന്നു. നിങ്ങളോട് അവന് രാത്രി നിസ്‌കരിക്കാന് കല്‍പ്പിച്ചു. നിങ്ങള് അതു ചെയ്തു. പകല് വ്രതമനുഷ്ഠിക്കാന് പറഞ്ഞു. അതും അനുവര്‍ത്തിച്ചു. രക്ഷിതാവിനെ നിങ്ങള് അനുസരിച്ചു. അതുകൊണ്ട് പാരിതോഷികങ്ങള് കൈപ്പറ്റാന് നിങ്ങള് ഒരുങ്ങുക. നിങ്ങള്‍ക്കവന് മഹത്തായ മാപ്പ് സമ്മാനിച്ചിരിക്കുന്നു. നിങ്ങള് സന്തോഷത്തോടെ സ്വന്തം ഭവനങ്ങളിലേക്കു നീങ്ങുക. ഇത് സമ്മാന സുദിനമാകുന്നു. ആകാശലോകത്ത് ഈ ദിവസം അറിയപ്പെടുന്നത് പുരസ്‌കാര ദിനം (യൗമുല് ജാഇസ) എന്നാണ് (ത്വബ്‌റാനി).\nസത്യവിശ്വാസിക്ക് സന്തോഷിക്കാനും ആനന്ദിക്കാനുമുള്ള വേളയാണ് പെരുന്നാള്. അല്ലാഹുവിന്റെ പ്രീതിക്കായി സമര്‍പ്പിതരായ വിശ്വാസികള്‍ക്ക് ഇതു സന്തോഷത്തിന്റെ വേളയാണ്. ആത്മീയ ചൈതന്യത്തോടെ അത് ആഘോഷപൂര്‍ണമാക്കുക വിശ്വാസിയുടെ കടമയാണ്. നമ്മുടെ സ്രഷ്ടാവിനോട് നന്ദി പ്രകടിപ്പിക്കുന്നതിന് ലോക്ക് ഡൗണ് തടസ്സമായിക്കൂടാ.\nതിന്മകളില്‍നിന്ന് വിശുദ്ധിയിലേയ്ക്ക് നമ്മെ പാകപ്പെടുത്തുകയായിരുന്നു റമദാന്. അതിനാവശ്യമായ പരിശീലനമായിരുന്നു വ്രതകാലത്ത് നാം ആര്‍ജിച്ചെടുത്തത്. അത് തുടര്‍ജീവിതത്തില് പുലര്‍ത്താന് നമുക്ക് സാധിക്കണം. റമദാനിന്റെ മുന്‍പ് ഉണ്ടായിരുന്ന താളഭംഗം സംഭവിച്ച ജീവിത ചിട്ടകളിലേയ്ക്ക് നാം ഒരിക്കലും മടങ്ങരുത്. റമദാനിന് മുന്‍പ് ഉണ്ടായിരുന്ന പഴയ അവസ്ഥയിലേക്ക് മടങ്ങുകയാണെങ്കില് അതിനര്‍ഥം ഒരു മാസത്തെ പരിശീലനം കൊണ്ട് നമുക്ക് ഒരു മാറ്റവും ഉണ്ടായിട്ടില്ലെന്നാണ്. റമദാന് അവനില് ഒരു സ്വാധീനവും ചെലുത്തിയിട്ടില്ലെങ്കില് അവന്റെ ഒരു മാസക്കാലത്തെ വ്രതാനുഷ്ഠാനം വ്യര്‍ഥമായെന്നര്‍ഥം.\nറമദാന് സഹാനുഭൂതിയുടെ മാസമായിരുന്നു. അത് തുടരാനുള്ളതാണ്. ഈദുല് ഫിത്വ്ര് ആവശ്യപ്പെടുന്നതും മറ്റൊന്നല്ല. കൊവിഡ് 19 നിയന്ത്രണങ്ങള്‍ക്കുള്ളില് നിന്നുകൊണ്ട് പരസ്പര സാഹോദര്യവും സ്‌നേഹവും പങ്കുവയ്ക്കുകയും കുടുംബ, അയല്‍പക്ക ബന്ധങ്ങള് ഊട്ടിയുറപ്പിക്കുകയും ചെയ്യാനുള്ള വേളയാണ് പെരുന്നാള്. നേരിട്ട് സന്ദര്‍ശിക്കുന്നതിന് തടസ്സമുള്ളതിനാല് ഫോണ് വഴിയും മറ്റും നാം ബന്ധം പുതുക്കുക. പെരുന്നാളിന്റെ സന്തോഷത്തില് എല്ലാവരെയും പങ്കാളികളാക്കാനും ആസ്വദിക്കാനും സാധിക്കണം. സ്‌നേഹവും കരുണയും പകര്‍ന്ന് സുകൃതങ്ങളുടെ ഈ ആഘോഷ വേളയെ അല്ലാഹുവിന്റെ പൊരുത്തത്തിലായി വിനിയോഗിക്കുക.\nഒരു മാസക്കാലത്തെ കഠിനാധ്വാനം കൊണ്ട് നേടിയെടുത്ത ചൈതന്യം നഷ്ടപ്പെടുത്താതെ ഇനിയുള്ള ജീവിതം മുന്നോട്ടുകൊണ്ടു പോകുമെന്നുള്ള ദൃഢപ്രതിജ്ഞയാണ് പെരുന്നാള് സുദിനത്തില് നാം എടുക്കേണ്ടത്. പാപപങ്കിലമായ ഒരു ജീവിതത്തെ റമദാനിലെ വിശുദ്ധമായ പകലിരവുകളില് കണ്ണീരുകൊണ്ട് മുക്തമാക്കിയെടുത്ത നാം വീണ്ടും തെറ്റുകളിലേക്കു തന്നെ മടങ്ങുമ്പോള് റമദാന് നമുക്ക് അനുകൂലമായോ എന്നു വിചാരപ്പെടേണ്ടതുണ്ട്. അതുകൊണ്ടുതന്നെ വിശുദ്ധ ദിനങ്ങളില് നേടിയെടുത്ത സുകൃതങ്ങളെ ഒറ്റദിനം കൊണ്ട്, പെരുന്നാള് ദിനം കൊണ്ട് നഷ്ടപ്പെടുത്താതെയും ശ്രദ്ധിക്കേണ്ടതുണ്ട്.\nപെരുന്നാള് കേവലം ആഘോഷ ദിനമെന്നതിലുപരി അതൊരു പ്രാര്‍ഥനയുടെ ദിനം കൂടിയാണെന്ന ഓര്‍മ വേണം. ഒരുമാസത്തെ ജീവിതം പഠിപ്പിച്ച പാഠങ്ങളുടെ തുടര്‍ച്ച ഇനിയുള്ള ദിനങ്ങളിലും നിലനിര്‍ത്തണം എന്ന് ഏകനായ അല്ലാഹുവിനോട് തേടേണ്ട, പ്രാര്‍ഥിക്കേണ്ട ദിനം കൂടിയാണിത്. റമദാനിന്റെ വിശുദ്ധി കാത്തുസൂക്ഷിച്ച് പെരുന്നാള് സൗഹൃദം പങ്കുവയ്ക്കാന് വിശ്വാസികള് തയ്യാറാകണം. ലോകത്തെ പിടികൂടിയ മഹാമാരിയുടെ ഭീതി നാള്‍ക്കുനാള് വര്‍ധിച്ചുവരികയാണ്. സര്‍ക്കാരും ആരോഗ്യവകുപ്പും നല്‍കിയ നിര്‍ദേശങ്ങള് അനുസരിച്ചുകൊണ്ടാണ് നാം ഇതുവരെ പ്രവര്‍ത്തിച്ചത്. തുടര്‍ന്നും അങ്ങിനെ തന്നെ ആകണം. റമദാനിനു ശേഷം എല്ലാ മേഖലകളിലും മതനിയമങ്ങളുടെ പരിധിക്കുള്ളില് നിന്നുകൊണ്ടുള്ള കടുത്ത നിയന്ത്രണം അനിവാര്യമാണ്. സാമ്പത്തിക രംഗത്ത് ധൂര്‍ത്തും പാഴ്‌ചെലവുകളും ഒഴിവാക്കി പരിപൂര്‍ണ അച്ചടക്കം പാലിക്കണം. നിരന്തരം പ്രാര്‍ഥനകള് വര്‍ധിപ്പിച്ച് ഈ മഹാമാരിയില് നിന്നു രക്ഷനേടാന് കര്‍മനിരതരാവുക.\nഅല്ലാഹു അക്ബര്, വലില്ലാഹില് ഹംദ്.


കോവിഡ് നല്കേണ്ട വീണ്ടുവിചാരങ്ങള് - Sathyadeepam\n|^| Home -> Letters -> കോവിഡ് നല്കേണ്ട വീണ്ടുവിചാരങ്ങള്\nകോവിഡ് 19 എന്ന മഹാമാരി കാരണം വീട്ടി ലിരുന്നുകൊണ്ടാണ് നമ്മള് ഇത്തവണ നോമ്പുകാലം ചെലവഴിച്ചത്. ഒരുപക്ഷേ നമ്മുടെയൊക്കെ ഓര്‍മയില് ഇങ്ങനെ ഒരു വലിയ ആഴ്ച ഉണ്ടായിട്ടുണ്ടാവില്ല. വീടുകളി ലിരുന്നു കൊണ്ട് നമ്മള് വലിയ ആഴ്ചയിലെ കര്‍മങ്ങ ളില് പങ്കുചേര്‍ന്നു. അകലങ്ങളില് ഇരുന്നു കൊണ്ട് മാറിയ സാഹചര്യങ്ങള്‍ക്കനുസരിച്ചു നമ്മള് മനസ്സ് കൊണ്ട് കൂടുതല് അടുത്തു. ഈ കോവിഡ് 19 അതിന്‍റെ അവസാനഘട്ടത്തിലാണെന്ന് നമ്മള് പ്രത്യാശിക്കുമ്പോഴും കുറേ ചിന്തകള് ഈ കാലം മുന്നില് തുറന്നുവയ്ക്കുന്നുണ്ട്.\nഞാന് ഒരു കത്തോ ലിക്കാസഭ വിശ്വാസിയാ ണ്. ജനിച്ചു ഒരു മാസത്തിനുള്ളില് മാമോദീസ മുങ്ങി ക്രിസ്തീയവിശ്വാസ നിയമങ്ങള് അനുസരിച്ചു ജീവിക്കുന്ന ഒരു വ്യക്തി… പക്ഷെ ഇന്ന് ചുറ്റും നോക്കുമ്പോള് എനിക്ക് തോന്നിയ ഒരു കാര്യമിതാണ്… നമ്മുടെ വിശ്വാസം വെറും അനുഷ്ഠാനങ്ങളിലും ആചാരങ്ങളിലും മാത്രമായി ഒതുങ്ങി പോകുന്നുണ്ടോ?\nഅതിസമ്പന്നമായ സ്ഥാപനങ്ങളുടെ ലോകമാകമാനമുള്ള ഒരു കണക്കെടുക്കുകയാണെങ്കില് അതില് പകുതിയോളം ക്രിസ്തീയ സ്ഥാപനങ്ങള് ഉള്‍പ്പെടുമെന്നാണ് എനിക്ക് തോന്നുന്നത്. ഉദാഹരണമായി പറയുകയാണെകില് വത്തിക്കാന് സിറ്റി. അവിടെ സൂക്ഷിച്ചിരിക്കുന്ന കലാരൂപങ്ങളും ചരിത്ര രേഖകളും ചിത്രങ്ങളും ഒക്കെ വിലമതിക്കാന് പോലുമാവാത്ത അത്ര വലുതാണ്. കേരളത്തിലെ കാര്യം തന്നെ ഒന്ന് ചിന്തിച്ചു നോക്കുക. നമ്മുടെ ക്രിസ്തീയസ്ഥാപനങ്ങളുടെ ഉടമസ്ഥതയില് എത്ര ശതമാനം ഭൂമിയുണ്ടാകും? നമ്മുടെ സഭ നടത്തുന്ന ഒരു റിസോര്‍ട് ഉണ്ട്. ഏക്കര് കണക്കിന് സ്ഥലമാണ് അതിനു കീഴിലുള്ളത്. കൃഷി മുതല് മീന് വളര്‍ത്തല് പശുക്കളുടെ ഫാം, ചന്ദനമരങ്ങള് എല്ലാം കൂടി ചേര്‍ന്ന അതിമനോഹരമായൊരിടം. ഞാന് ഇതെഴുതുമ്പോള് ക്രിസ്തീയ സഭകള് ഇത്തരം സ്ഥാപനങ്ങളോ സ്കൂളുകളോ ആശുപത്രികളോ കോളജുകളോ തുടങ്ങുന്നതിനു എതിരാണ് എന്ന് വിചാരിക്കരുത്. നമ്മുടെ ക്രിസ്തീയതയെ ഇതിലേയ്ക്ക് മാത്രമായി ചുരുക്കുന്നുണ്ടോ അതോ ചുരുക്കിയോ എന്നതാണ് എന്‍റെ സംശയം. നമ്മുടെ കൊച്ചുകേരളം തന്നെ നോക്കൂ, എത്ര പള്ളികളുണ്ട് നമുക്ക്. കേരളത്തില് ഉടനീളം അതില് കൊട്ടാരങ്ങളെ പോലും വെല്ലുന്ന രീതിയിലുള്ള എത്രയെത്ര പള്ളികള്… ക്രിസ്തു ശിഷ്യന്മാരെ സുവിശേഷം പ്രസംഗിക്കാന് വേണ്ടി അയച്ചപ്പോള് ഇപ്രകാരം പറഞ്ഞു, യാത്രയ്ക്ക് വടിയോ സഞ്ചിയോ അപ്പമോ പണമോ ഒന്നും എടുക്കരുത്, രണ്ടു ഉടുപ്പും ഉണ്ടായിരിക്കരുത്. ഇതാണ് കര്‍ത്താവു നമ്മളോടും ആവശ്യപ്പെടുന്നത്. ഇന്ന് നമ്മള് ഈ ആഹ്വാനമനുസരിച്ചാണോ പ്രവര്‍ത്തിക്കുന്നത്? നമ്മള് ചിന്തിക്കേണ്ടിയിരിക്കുന്നു.\nനമ്മുടെ പെരുന്നാളുകള് നേര്‍ച്ചസദ്യകള് ഒക്കെ എത്രയേറെ കച്ചവടവല്‍ക്കരിക്കപ്പെട്ടു; ഒന്ന് ആലോചിക്കുന്നത് നന്നായിരിക്കും.\nവേദനിക്കുന്നവന്‍റെയും കഷ്ടപ്പെടുന്നവന്‍റെയും കണ്ണീരൊപ്പാന് സാധിക്കാത്ത അല്ലെങ്കില് അതിനു മനസ്സില്ലാത്ത നമ്മളാണ് ഇങ്ങനെയു ള്ള പെരുന്നാളുകള്‍ക്കു കോടികള് ചെലവഴിക്കാന് ഒരു മടിയും കാണിക്കാത്തത് എന്ന് ഓര്‍മിച്ചാല് നല്ലത്. RCC പോലെയുള്ള ആശുപത്രികളില് ഒന്ന് പോയി നോക്കണം ചികിത്സയ്ക്ക് വേണ്ടി ബുദ്ധിമുട്ടുന്ന എത്ര രോഗികളുണ്ടാകും അവിടെ? അവരെ സഹായിക്കാന് നമ്മള്‍ക്കീ പണം ഉപയോഗിച്ച് കൂടേ? നമ്മുടെ നേര്‍ച്ചപ്പെട്ടികളിലെ അളവില്ലാത്ത സമ്പത്തു നമ്മളെ നോക്കി പരിഹസിക്കുന്നുണ്ട്. ദരിദ്രയായ ആ വിധവയുടെ നേര്‍ച്ചയുടെ മൂല്യത്തിന്‍റെ ഒരംശംപോലും കര്‍ത്താവു നമ്മുടെ നേര്‍ച്ചപ്പെട്ടിയിലെ നോട്ടുകെട്ടുകള്‍ക്കു കൊടുക്കുന്നുണ്ടാവില്ല തീര്‍ച്ച. നിന്നെപ്പോലെ തന്നെ നിന്‍റെ അയല്‍ക്കാരനെയും സ്നേഹിച്ച കര്‍ത്താവ്. സ്നേഹമാണ് സര്‍വോത്കൃഷ്ടം എന്ന് പഠിപ്പിച്ച കര്‍ത്താവിന്‍റെ പാദമുദ്രകള് പിന്തുടരാന് ഈ കോവിഡ് കാലം നമ്മളെ പ്രേരിപ്പിച്ചിട്ടുണ്ടെങ്കില് നമ്മളില് ക്രിസ്തു ഇന്നും ജീവിക്കുന്നുണ്ട്.\nഅഗതികള്‍ക്ക് ഒരു നേരം ഭക്ഷണം കൊടുക്കുന്നതിന്‍റെ ഭാഗമായി ഞങ്ങള് കുറച്ചു സുഹൃത്തുക്കള് ഒരു പള്ളിയെ ഒരിക്കല് സമീപിച്ചു. ഞായറാഴ്ചകളിലും മറ്റു വിശേഷ ദിവസങ്ങളിലും കുര്‍ബാനയ്ക്കു മാത്രം പതിനായിരങ്ങള് നേര്‍ച്ചയായി ലഭിക്കുന്ന ഒരു വലിയ ദേവാലയമാണ്. ആയിരം രൂപ തന്നിട്ട് പറഞ്ഞു ഇതേയുള്ളൂ എന്ന്. ഭയങ്കര ടൈറ്റ് ആണ് എന്ന്. നമ്മിലെ ക്രിസ്തു ചൈതന്യം ഇന്നെവിടെ നില്‍ക്കുന്നു എന്നതിന്‍റെ ദൃഷ്ടാന്തങ്ങളിലൊന്നാണ് ഇത്.\nഫരിസേയരുടെ ആചാരങ്ങളും അനുഷ്ഠാനങ്ങളും കര്‍ത്താവ് അങ്ങേയറ്റം എതിര്‍ത്തിരുന്നു. മനുഷ്യപുത്രന് സാബത്തിന്‍റെയും കര്‍ത്താവാണ് എന്ന് അസന്ദിഗ്ധമായി പ്രസ്താവിച്ചവന്… അവര് ഭാരമുള്ള ചുമടുകള് മനുഷ്യരുടെ ചുമലില് വെച്ച് കൊടുക്കുന്നു. സഹായിക്കാന് ചെറുവിരല് അനക്കാന് പോലും തയ്യാറാവുന്നില്ല എന്ന് കുറ്റപ്പെടുത്തിയ കര്‍ത്താവ് ഇന്ന് ഇതേ ചോദ്യം നമ്മുടെ നേര്‍ക്കാണ് തൊടുക്കുന്നത്. നമ്മുടെ വിശ്വാസം കുര്‍ബാനയില് പങ്കുകൊള്ളുന്നതും കൊന്ത ചൊല്ലുന്നതും അതുപോലെയുള്ള അനുഷ്ഠാനകര്‍മങ്ങളില് മാത്രം ഒതുങ്ങി പോകരുത്. ഇവയെല്ലാം നമ്മെ ക്രിസ്തുവിലേയ്ക്ക് കൂടുതല് അടുപ്പിക്കുന്നതിനോടൊപ്പം വേദനിക്കുന്ന, കഷ്ടതയനുഭവിക്കുന്ന നമ്മുടെ സഹോദരരുടെ കണ്ണീരൊപ്പാന് അവരുടെ വേദനകളില് ചേര്‍ന്നു നിന്നുകൊണ്ട് അവരെ സഹായിക്കാന് നമ്മെ പ്രാപ്തരാക്കണം, നമ്മുടെ വിശ്വാസം. അങ്ങനെ അനുഷ്ഠിക്കുമ്പോള് കര്‍ത്താവ് നമ്മെ നോക്കി പറയും, എന്‍റെ ഏറ്റവും എളിയ ഈ സഹോദരന്മാരില് ഒരുവന് നിങ്ങള് ഇത് ചെയ്തു കൊടുത്തപ്പോള് എനിക്ക് തന്നെയാണ് ചെയ്തുതന്നത്.\nഈ കോവിഡ് കാലം ഒരു വീണ്ടെടുപ്പിന്‍റെ കാലമാകട്ടെ. മനുഷ്യത്വത്തിന്‍റെ, സ്നേഹത്തിന്‍റെ, കാരുണ്യത്തിന്‍റെ ഒക്കെ ഒരു വീണ്ടെടുപ്പു കാലം…. ഗാഗുല്‍ത്തായില് നമുക്ക് വേണ്ടി മരിച്ചവന്‍റെ സ്നേഹം നമ്മിലേക്ക് വീണ്ടും ഉള്‍ക്കൊള്ളാം. അപ്പോള് ആ മുള്‍ക്കിരീടം പുഷ്പിക്കും. നൈര്‍മല്യത്തിന്‍റെയും സ്നേഹത്തിന്‍റെയും വെളുത്തപൂക്കളായി അതു മാറും.


അറസ്റ്റ് ചെയ്യുന്ന പ്രതികളുടെ ചിത്രങ്ങളും വീഡിയോകളും സമൂഹമാധ്യമത്തിൽ പങ്കുവച്ച കേരളാ പൊലീസിന്റെ സൈബർ ഡോം ഫേസ്ബുക്ക് പേജിൽ നിന്നും വിവാദമായ പോസ്റ്റുകൾ നീക്കം ചെയ്തു. ഏതെങ്കിലും കുറ്റകൃത്യത്തിൽപ്പെട്ട പ്രതിയെ അറസ്റ്റ് ചെയ്താൽ അയാളുടെ ചിത്രമോ വീഡിയോയോ സമൂഹ മാധ്യമത്തിൽ പങ്കുവെക്കാൻ പൊലീസിന് അനുമതിയില്ല . ഇത് മനസിലാക്കാതെയാണ് കേരള പോലീസ് പ്രതികളുടെ രേഖകൾ സമൂഹ മാധ്യമങ്ങളിൽ പങ്കുവച്ചിരുന്നത്. കുറ്റാരോപിതരെ സമൂഹ മാധ്യമങ്ങൾക്ക് മുന്നിൽ ഏത് തരത്തിൽ പ്രദർശിപ്പിച്ചാലും അത് ഭരണഘടനയുടെ അനുഛേദം 21 ന്റെ ലംഘനമാണ്. മൗലികാവകാശങ്ങളുടെ ലംഘനം പൊലീസിനെ ഓർമപ്പെടുത്തി നിരവധി പേരാണ് പൊലീസിനെതിരെ രംഗത്തെത്തിയത്.ഈ അടുത്ത ദിവസങ്ങളിൽ കേരളാ പൊലീസിന്റെ ഫേസ്ബുക്ക് പേജിൽ രണ്ട് വീഡിയോകൾ വന്നിരുന്നു. റോഡ് ബ്രോക്കർ ബ്രേക്ക് ചെയ്ത യുവാവിനെ കൊണ്ട് തന്നെ അത് നന്നാക്കുകയാണ ്‌പൊലീസ്. ലാത്തിയുമായി ചുറ്റും നിൽക്കുന്നതും ദൃശ്യങ്ങളിൽ കാണാം. ‘സാഗർ എന്ന മിത്രത്തെ നിനക്കറിയൂ, ജാക്കി എന്ന ശത്രുവിനെ നിനക്കറിയില്ല’ എന്ന ഡയലോഗ് അടക്കം പോസ്റ്റ് ചെയ്ത വീഡിയോ ആയിരുന്നു അതിലൊന്ന്.\nDate : 2021-05-08 16:25:15


ഏഴ് മാസത്തിന് ശേഷം ശബരിമലയില് ഭക്തരെത്തി | Pathanamthitta Media\nFriday, October 23, 2020 7:47 am\nഏഴ് മാസത്തിന് ശേഷം ശബരിമലയില് ഭക്തരെത്തി\nപത്തനംതിട്ട : ഏഴ് മാസത്തെ ഇടവേളക്ക് ശേഷം ശബരിമലയില് ഭക്തര് ദര്‍ശനത്തിനായെത്തി. നിലയ്ക്കലില് ഭക്തരുടെ തിരിച്ചറിയല് രേഖയും 48 മണിക്കൂറിനുള്ളില് എടുത്ത കൊവിഡ് നെഗറ്റീവ് ആണെന്ന സര്‍ട്ടിഫിക്കറ്റും പരിശോധിച്ച ശേഷമാണ് സന്നിധാനത്തേക്ക് കടത്തിവിടുന്നത്. കൊവിഡ് നിയന്ത്രണങ്ങള് പാലിച്ച് 250 പേര്‍ക്കാണ് ഒരു ദിവസം ദര്‍ശനാനുമതിയുള്ളത്. മറ്റ് സംസ്ഥാനങ്ങളില്‍നിന്നുള്ളവരാണ് ഇന്ന് എത്തിയവരില് ഭൂരിഭാഗവും. ഇരുപത്തി ഒന്നാം തീയതി വരെ ഭക്തർക്ക് ദർശന സൗകര്യം ഉണ്ടായിരിക്കും.\nPrevious articleശിവശങ്കറിന്‍റെ അറസ്റ്റിലേക്ക് നീങ്ങാന് കാരണം വിദേശ കറന്‍സി കേസ് ; 1.90 ലക്ഷം യു.എസ് ഡോളര് വിദേശത്തേക്ക് കടത്തി\nNext articleറേഷന്‍കടകളില് സൗജന്യ കിറ്റുകള് ലഭിക്കുന്നില്ല : വ്യാപാരികള്‍ക്കുമേല് സമ്മര്‍ദവുമായി കാര്‍ഡ് ഉടമകള്


രജനികാന്ത് നായകനാകുന്ന 2.0യിലെ ആദ്യ ലിറിക്കല് ഗാനം പുറത്തുവിട്ടു - MADiC Creations\nരജനികാന്ത് നായകനാകുന്ന പുതിയ സിനിമയായ 2.0യിലെ ആദ്യ ലിറിക്കല് ഗാനം പുറത്തുവിട്ടു. “എന്തിര ലോകത്തു” എന്നുതുടങ്ങുന്ന ഗാനത്തിന്റെ ലിറിക്കല് വിഡിയോയാണ് പുറത്തുവിട്ടത്. മധന് എഴുതിയ വരികള്‍ക്ക് സംഗീതം നല്‍കിയിരിക്കുന്നത് എ ആര് റഹ്മാന് ആണ്. ഗാനം ആലപിച്ചിരിക്കുന്നത് ശ്രീറാമും, സാഷയും ചേര്‍ന്നാണ്.\nമൂവായിരത്തോളം സാങ്കേതിക പ്രവര്‍ത്തകര് ചിത്രത്തിനായി പ്രവര്‍ത്തിച്ചിട്ടുണ്ടെന്നാണ് വീഡിയോയില് പറഞ്ഞിരുന്നത്. ഇതില് 1000 വിഎഫ്‍എക്സ് ആര്‍ടിസ്റ്റുകളും ഉള്‍പ്പെടും. 540 കോടി രൂപയാണ് ചിത്രത്തിന്റെ ബജറ്റ്. ശങ്കര് ആണ് ചിത്രം സംവിധാനം ചെയ്യുന്നത്. എമി ജാക്സണാണ് ചിത്രത്തിലെ നായികയായി എത്തുന്നത്. അക്ഷയ് കുമാര് വില്ലന് വേഷത്തില് എത്തുന്നു.\nഎം 80യിലെ മൂസാക്ക വീണ്ടും സ്വന്തം ഭാര്യയെ വിവാഹം ചെയ്തു;ആശംസ നേര്‍ന്ന് പാത്തു


റായ്ബറേലിയിലെ കോച്ച് ഫാക്ടറിയില് മോഡി സർക്കാർ അധികാരത്തിലെത്തും വരെ ഒരു കോച്ചുപോലും നിര്‍മ്മിച്ചിട്ടില്ല; ആദ്യ കോച്ച് നിര്‍മ്മിക്കുന്നത് 2014ല്, കോൺഗ്രസിനെതിരെ പിയുഷ് ഗോയൽ – East Coast Daily Malayalam\nറായ്ബറേലിയിലെ കോച്ച് ഫാക്ടറിയില് മോഡി സർക്കാർ അധികാരത്തിലെത്തും വരെ ഒരു കോച്ചുപോലും നിര്‍മ്മിച്ചിട്ടില്ല; ആദ്യ കോച്ച് നിര്‍മ്മിക്കുന്നത് 2014ല്, കോൺഗ്രസിനെതിരെ പിയുഷ് ഗോയൽ\nബിജെപി അധികാരത്തില് വരുന്നതുവരെ അവിടെ ഒരു കോച്ചുപോലും നിര്‍മ്മിച്ചിട്ടില്ല. ജീവനക്കാരെ നിയമിക്കുകയോ ടെണ്ടര് നടപടികള് തുടങ്ങുകയോ ചെയ്തിട്ടില്ല.\nJul 13, 2019, 06:44 am IST\nന്യൂദല്‍ഹി: പ്രധാനമന്ത്രി നരേന്ദ്ര മോദി അധികാരത്തിലെത്തും വരെ റായ്ബറേലിയിലെ ആധുനിക കോച്ച് ഫാക്ടറിയില് ഒരു കോച്ചുപോലും നിര്‍മ്മിച്ചിട്ടില്ലെന്നും 2014ലാണ് അദ്യ കോച്ച് ഇവിടെ നിര്‍മ്മിച്ചതെന്നും റെയില്‍വെ മന്ത്രി പീയുഷ് ഗോയല്. 2017-18ഓടെ പ്രതിവര്‍ഷം 711 കോച്ചുകള് നിര്‍മ്മിക്കാന് കഴിഞ്ഞു. അതിനുശേഷവും പുതിയ എന്‍ജിനിയര്‍മാരെ നിയോഗിക്കുകയും പുതിയ സാങ്കേതികവിദ്യ സ്വായത്തമാക്കുകയും ചെയ്തതോടെ 2018-19ല് 1425 കോച്ചുകള് നിര്‍മ്മിക്കാന് ഫാക്ടറിക്ക് കഴിഞ്ഞു.\nഇതു സംബന്ധിച്ച വിഷയം ലോക്‌സഭയില് ഉന്നയിച്ച അദ്ദേഹം കോണ്‍ഗ്രസിനെ രൂക്ഷമായി വിമര്‍ശിച്ചു.ബിജെപി അധികാരത്തില് വരുന്നതുവരെ അവിടെ ഒരു കോച്ചുപോലും നിര്‍മ്മിച്ചിട്ടില്ല. ജീവനക്കാരെ നിയമിക്കുകയോ ടെണ്ടര് നടപടികള് തുടങ്ങുകയോ ചെയ്തിട്ടില്ല. മോദി അധികാരത്തില് എത്തിയതിന് പിന്നാലെ ജീവനക്കാരെ നിയമിക്കുന്നതിനും നിര്‍മാണ പ്രവര്‍ത്തനങ്ങള് തുടങ്ങുന്നതിനും നിര്‍ദ്ദേശം നല്‍കുകയായിരുന്നുവെന്നു അദ്ദേഹം പറഞ്ഞു.\nസര്‍ക്കാരിന്റെ സ്വപ്നം സാക്ഷാല്‍കരിക്കാന് കഴിഞ്ഞാല് ഇന്ത്യയില് നിര്‍മ്മിച്ച കോച്ചുകള് ലോകം മുഴുവന് എത്തുന്ന സാഹചര്യമുണ്ടാകും. നിരവധി പേര്‍ക്ക് തൊഴില് നല്‍കാന് അതോടെ കഴിയും. പ്രതിവര്‍ഷം 5000 കോച്ചുകള് നിര്‍മ്മിക്കുന്ന ലോകത്തെ ഏറ്റവും വലിയ കോച്ച് നിര്‍മാണ ഫാക്ടറിയായി അതിനെ മാറ്റുകയെന്നതാണ് സര്‍ക്കാരിന്റെ ലക്ഷ്യമെന്നും റെയില്‍വെ മന്ത്രി അറിയിച്ചു.\nraebareli coach factory Piyush Goyal


കൊവിഡിനെതിരായ പോരാട്ടത്തില് യുഎന് എവിടെ? ഐക്യരാഷ്ട്ര സഭയെ വിമര്‍ശിച്ച് മോദി | PM Modi addresses United Nations General Assembly\nDelhi, First Published 26, Sep 2020, 6:53 PM\nപാകിസ്ഥാനെയും ചൈനയെയും നേരിട്ട് പരാമർശിക്കാതെയായിരുന്നു മോദിയുടെ പ്രസംഗം. പ്രതിരോധ പോരാട്ടത്തില് സഭയുടെ പങ്ക് എന്താണ് എന്ന ചോദ്യമുയരുന്നുണ്ടെന്നും പ്രധാനമന്ത്രി വിമര്‍ശിച്ചു.\nദില്ലി: ഐക്യരാഷ്ട്ര സഭയെ വിമര്‍ശിച്ച് പ്രധാനമന്ത്രി നരേന്ദ്രമോദി. ഏറ്റവും വലിയ ജനാധിപത്യരാജ്യത്തെ എത്രനാള് അകറ്റിനിര്‍ത്താനാകുമെന്ന് മോദി ചോദിച്ചു. കാലോചിതമായ മാറ്റം വരുത്തിയില്ലെങ്കിൽ വെല്ലുവിളികൾ നേരിടാൻ കഴിയുന്നില്ലെന്നും അദ്ദേഹം പറഞ്ഞു. കൊവിഡിനെതിരായ പോരാട്ടത്തില് യുഎന് എവിടെയാണെന്നും മോദി ചോദിച്ചു. പ്രതിരോധ പോരാട്ടത്തില് സഭയുടെ പങ്ക് എന്താണ് എന്ന ചോദ്യമുയരുന്നുണ്ടെന്നും പ്രധാനമന്ത്രി വിമര്‍ശിച്ചു. ഐക്യരാഷ്ട്ര പൊതുസഭയെ അഭിസംബോധന ചെയ്ത് സംസാരിക്കുകയായിരുന്നു നരേന്ദ്ര മോദി.\nപാകിസ്ഥാനെയും ചൈനയെയും നേരിട്ട് പരാമർശിക്കാതെയായിരുന്നു മോദിയുടെ പ്രസംഗം. നൂറ്റി മുപ്പത് കോടി ജനങ്ങളുടെ വികാരം പ്രകടിപ്പിക്കാനാണ് താന് വന്നിരിക്കുന്നത് എന്ന് പറഞ്ഞ മോദി, ഐക്യരാഷ്ട്രസഭയുടെ പഴയ ഘടന ഇന്ന് പ്രസക്തമാണോ എന്ന് ചോദിച്ചു. മാറ്റം വരുത്തിയില്ലെങ്കിൽ വെല്ലുവിളികൾ നേരിടാൻ കഴിയുന്നില്ല. ഇന്ത്യയെ എത്രകാലം ഐക്യരാഷ്ട്രസഭയുടെ തീരുമാനമെടുക്കുന്ന പ്രക്രിയയിൽ നിന്ന് മാറ്റി നിറുത്തുമെന്നും ലോകത്തെ സ്വാധീനിക്കുന്ന തീരുമാനങ്ങൾ എടുക്കുന്ന ഇന്ത്യയ്ക്ക് എത്ര കാലം കാത്തിരിക്കണമെന്നും പ്രാധനമന്ത്രി ചോദിച്ചു. കൊവിഡ് നേരിടുന്നതിൽ ഐക്യരാഷ്ട്രസഭയുടെ പങ്ക് എന്ത് എന്ന ചോദ്യം ഉയരുകയാണെന്നും മോദി വിമര്‍ശിച്ചു. പ്രതിരോധ പോരാട്ടത്തില് സഭയുടെ പങ്കിനെ കുറിച്ചും മോദി പ്രതിപാദിച്ചു. മൂന്നാം ലോകമഹായുദ്ധം ഉണ്ടായില്ലെങ്കിലും പല യുദ്ധങ്ങളും നടന്നുവെന്നും ഭീകരർ ചോരപ്പുഴ ഒഴുക്കിയെന്നും അദ്ദേഹം ചൂണ്ടിക്കാട്ടി.\nകൊവിഡ് പ്രതിരോധ മരുന്ന് ഉത്പാദനത്തിന് എല്ലാ നടപടിയും ഇന്ത്യ സ്വീകരിക്കുമെന്ന് നരേന്ദ്രമോദി അറിയിച്ചു. മൂന്നാംഘട്ട പരീക്ഷണം അയൽ രാജ്യങ്ങളിലും തുടരുന്നുണ്ടെന്ന് അദ്ദേഹം പറഞ്ഞു. ഭീകരവാദത്തിനും കള്ളപ്പണത്തിനെതിരെയും ഉറച്ച നിലപാടുകളാണ് ഇന്ത്യയ്ക്കുള്ളതെന്നും ലോകത്ത് ശാന്തിയും സമാധാനവുമാണ് ഇന്ത്യ ആഗ്രഹിക്കുന്നതെന്നും പ്രാധനമന്ത്രി കൂട്ടിച്ചേര്‍ത്തു. ഇന്ത്യ ഡിജിറ്റൽ ഇടപാടുകളുടെ കാര്യത്തിൽ ലോകത്തെ മുൻനിര രാജ്യങ്ങളിലൊന്നായി മാറി. സ്വയം പര്യാപ്ത ഇന്ത്യ എന്ന മുദ്രാവാക്യം ഇന്ത്യ മുന്നോട്ട് വയ്ക്കുന്നുവെന്നും നരേന്ദ്രമോദി കൂട്ടിച്ചേര്‍ത്തു.\nLast Updated 26, Sep 2020, 11:56 PM\nഒപ്പമുണ്ടെന്ന് പറഞ്ഞതല്ലാതെ സര്‍ക്കാര് ഒന്നും ചെയ്തില്ലെന്ന് വാളയാര് പെൺകുട്ടികളുടെ അമ്മ\nകായികതാരങ്ങൾക്ക് സ്‌കോളർഷിപ്പിന് അപേക്ഷിക്കാം; അവസാന തീയതി നവംബർ 10\nഇസ്ലാമിനെക്കുറിച്ച് പരാമര്‍ശം; ഫ്രാന്‍സ് പ്രസിഡന്റ് മക്രോണിന്റെ ചിത്രം റോഡില് പതിച്ച് മുംബൈയില് പ്രതിഷേധം\nഇത് വല്ലാത്തൊരു വേദനയാണ്; കണ്ട് നിന്നവരും കരഞ്ഞുപോയി, കണ്ണ് നിറയുന്ന വീഡിയോ


ലൈംഗിക പീഡനാരോപണം നിഷേധിച്ച് ക്രിസ്റ്റ്യാനോ റൊണാള്‍ഡൊ | Evening Kerala News\nലൈംഗിക പീഡനാരോപണം നിഷേധിച്ച് ക്രിസ്റ്റ്യാനോ റൊണാള്‍ഡൊ\nടുറിന്: തനിക്കെതിരെ ഉയര്‍ന്ന ലൈംഗിക പീഡനാരോപണം നിഷേധിച്ച് യുവന്റസിന്റെ പോര്‍ച്ചുഗീസ് താരം ക്രിസ്റ്റ്യാനോ റൊണാള്‍ഡൊ. 2009ല് ലാസ് വെഗാസില് അമേരിക്കന് യുവതിയെ ക്രിസ്റ്റ്യാനോ പീഡിപ്പിച്ചുവെന്നായിരുന്നു ആരോപണം.\nയുവതിയെ താരം ഭീഷണിപ്പെടുത്തിയതായും ജര്‍മന് മാധ്യമമായ ഡെര്‍സ്പീഗലില് വന്ന റിപ്പോര്‍ട്ടില് പറയുന്നു. ഈ വാര്‍ത്ത ക്രിസ്റ്റ്യാനോയുടെ സ്വകാര്യതയിലേക്കുള്ള കടന്നു കയറ്റമാണെന്ന് ആരോപിച്ച് ഡെര് സ്പീഗലിനെതിരെ ക്രിസ്റ്റ്യാനോയുടെ അഭിഭാഷകന് നോട്ടീസ് അയച്ചു.\nലാസ് വെഗാസിലെ ഹോട്ടല് മുറിയില്‍വെച്ച് ക്രിസ്റ്റ്യാനോ തന്നെ പീഡിപ്പിച്ചുവെന്നാണ് മുപ്പത്തിനാലുകാരിയായ കാതറിന് മയോര്‍ഗ പരാതിപ്പെട്ടത്. സംഭവം പുറത്തു പറയാതിരിക്കാന് ഏകദേശം മൂന്നു കോടിയോളം രൂപ ക്രിസ്റ്റ്യാനൊ നല്‍കിയതായും ഇവര് ആരോപിക്കുന്നു. പലതവണ എതിര്‍ത്തിട്ടും ക്രിസ്റ്റ്യാനോ ബലമായി തന്നെ ഉപദ്രവിക്കുകയായിരുന്നുവെന്ന് മയോര്‍ഗയുടെ പരാതിയില് പറയുന്നു.\nഅതേസമയം, പീഡനം നടന്നിട്ടില്ലെന്നും മയോര്‍ഗയുടെ സമ്മതത്തോടെയാണ് എല്ലാം നടന്നതെന്നും ക്രിസ്റ്റ്യാനോയുടെ അഭിഭാഷകന് വ്യക്തമാക്കുന്നു. എന്നാല് മയോര്‍ഗയ്ക്ക് പണം നല്‍കി ഒത്തുതീര്‍പ്പാക്കാന് ശ്രമിച്ചെന്ന ആരോപണത്തില് അഭിഭാഷകന് പ്രതികരിച്ചില്ല.\nക്രിസ്റ്റ്യാനോയുടെയും മയോര്‍ഗയുടേയും അഭിഭാഷകര് തമ്മില് നടത്തിയ ചര്‍ച്ചയുടെ ഫലമായാണ് പണം നല്‍കാന് തീരുമാനിച്ചതെന്ന് ഡെര് സ്പീഗെലിലെ റിപ്പോര്‍ട്ടില് പറയുന്നുണ്ട്.\n2009ല് ക്രിസ്റ്റ്യാനോ മാഞ്ചസ്റ്റര് യുണൈറ്റഡില് നിന്ന് റയലിലേക്ക് മാറിയ സമയത്താണ് സംഭവം. സംഭവം നടന്നതിന് ശേഷം പൊലീസില് പരാതി നല്‍കാതെ മയോര്‍ഗ അഭിഭാഷകനെ സമീപിക്കുകയായിരുന്നു. തുടര്‍ന്ന് ഇത് ഇരുവരുടെയും അഭിഭാഷകര്‍ക്കിടയില് സംസാരിച്ച് രമ്യതയിലെത്തുകയായിരുന്നുവെന്നും ജര്‍മന് മാധ്യമം റിപ്പോര്‍ട്ട് ചെയ്യുന്നു.


« റബ്ബര് ബോര്‍ഡില്‍നിന്നും ലഭിച്ച നാലാമത്തെ മറുപടി\nറബ്ബര് ബോര്‍ഡിന്റെ മറുപടി »\nറബ്ബര് ബോര്‍ഡ് പ്രസിദ്ധീകരിക്കുന്ന പ്രതിമാസ സ്ഥിതിവിവര കണക്ക് വാര്‍ത്തകളില് ലഭിക്കുന്ന കണക്കുകള് വാര്‍ഷിക സ്ഥിതിവിവര കണക്കുകളില് വീണ്ടും തിരുത്തലുകള് വരുത്തി പ്രിന്റ് ചെയ്ത വാല്യങ്ങളായി പ്രസിദ്ധീകരിക്കുന്നു. പിജിപോര്‍ട്ടലിലെ വാണിജ്യ മന്ത്രാലയത്തില് പരാതിപ്പെട്ടപ്പോള് അന്താരാഷ്ട്ര തലത്തില് അംഗീകരിക്കപ്പെട്ടിട്ടുള്ള ഫോര്‍മുല പ്രകാരം (ഓപ്പണിംങ് സ്റ്റോക്ക് + ഉത്പാദനം + ഇറക്കുമതി) = (ഉപഭോഗം + കയറ്റുമതി + ക്ലോസിംങ് സ്റ്റോക്ക്) ആണ് എന്നാണ് റബ്ബര് ബോര്‍ഡില് നിന്നും ലഭിച്ച മറുപടിയിലൂടെ വ്യക്തമാകുന്നത്. എന്നാല് റബ്ബര് ഉത്പാദനത്തിലെ ഏറ്റക്കുറച്ചിലുകള് 5% വരെ അനുവദനീയമാണ് എന്നും മനസിലാക്കാന് സാധിച്ചു. അവ റബ്ബര് ബോര്‍ഡില്‍നിന്ന് പണം നല്‍കി വാങ്ങണം. ഇവ ഗൂഗിള് സ്പ്രെഡ് ഷീറ്റുകളില് ക്രോഡീകരിക്കുമ്പോള് കാണുവാന് കഴിയുന്നത് ഫോര്‍മുലക്ക് വെളിയില് Under Estimate/Over Estimate എന്ന വ്യാജേന Deficiency/Surplus ആയി തുടര്‍ച്ചയായ വര്‍ഷങ്ങളില് ക്ലോസിംങ് സ്റ്റോക്ക് കുറച്ചും, കൂട്ടിയും കാട്ടി പ്രസിദ്ധീകരിക്കുന്നു എന്നാണ്. മാധ്യമങ്ങളോ, സാമ്പത്തിക വിദഗ്ധരോ ഇത്തരം തിരിമറികളെക്കുറിച്ച് പ്രതികരിക്കുന്നില്ല. അതുകാരണം റബ്ബര് കര്‍ഷകര് ഇത്തരം തിരിമറികള് അറിയുന്നില്ല.\n2004-05 മുതല് 2008-09 വരെ Error എന്നത് ക്ലോസിംങ് സ്റ്റോക്കില് കൂട്ടിക്കാട്ടിയതാണ്. വില ഉയരുന്നതിന് തടയുവാനായി ലഭ്യത വര്‍ദ്ധിപ്പിക്കുക എന്നതാണ് ഇതിലൂടെ ലക്ഷ്യമിടുന്നത്. അന്താരാഷ്ട്രവില, ക്രൂഡ് ഓയില്‍വില, പണപ്പെരുപ്പം മുതലായവ ചൂണ്ടിക്കാട്ടി വില വര്‍ദ്ധനവിനെയും വിലയിടിവിനെയും ന്യായീകരിക്കും. മൂന്നുമാസത്തിന് ശേഷം പ്രസിദ്ധീകരിക്കുന്ന പ്രതിമാസ സ്ഥിതിവിവര കണക്ക് വാര്‍ത്തയില് അഞ്ചുമാസം മുന്‍പുള്ള കണക്കുകളാണ് ലഭ്യമാവുക. ഉത്പാദനമൊഴികെ ഡീലര് പ്രൊസസര്‍മാര്, ഉത്പന്ന നിര്‍മ്മാതാക്കള് മുതലായവര് ഓരോ മാസവും 20-ാം തീയതിക്ക് മുന്‍പ് മുന്‍മാസത്തെ റിട്ടേണ് സമര്‍പ്പിക്കുന്നു. എന്നിട്ടും പ്രസിദ്ധീകരിക്കുന്നതില് കാലതാമസം വരുത്തുന്നത് നിര്‍മ്മാതാക്കളെ സഹായിക്കാനാണ്. അതേസമയം പ്രസിദ്ധീകരിക്കാത്ത കണക്കുകള് മാധ്യമങ്ങളില് പ്രത്യക്ഷപ്പെടുകയും ചെയ്യും. കേന്ദ്ര സര്‍ക്കാര് അധീനതയിലുള്ള പി.ജി പോര്‍ട്ടലില് പരാതിപ്പെട്ടതിലൂടെ റബ്ബര് ബോര്‍ഡ് സെക്രട്ടറി നല്‍കിയ Secy/3/2019 dt 1st April 2019 കത്തിലെ പട്ടികയാണ് 2004-05 മുതല് 2009-10 വരെയുള്ള കണക്കുകള് ചുവടെ ചേര്‍ത്തിരിക്കുന്നത്. ഫോര്‍മുലക്കുള്ളില് 5% Error അനുവദനീയമാണെന്നിരിക്കെ 2011-12 മുതല് 2018-19p വരെ കൂടുതല് Error കാണിച്ചിരിക്കുന്നത് കണക്കില്‍പ്പെടാത്ത റബ്ബര് സ്റ്റോക്കാണ്. ഇതിന്റെ പ്രയോജനം ലഭിക്കുന്നത് ഉത്പന്ന നിര്‍മ്മാതാക്കള്‍ക്കും ദോഷം കര്‍ഷകര്‍ക്കും മാത്രമാണ്.


ജീവിതത്തിലെ ഒരു സുപ്രധാന സംഭവമാണ് ഹജ്ജ്. പാപ പരിശുദ്ധി നേടി, കൊച്ചുകുഞ്ഞിന്റെ നിഷ്കളങ്കതയിലേക്ക് ഉയര്‍ത്തപ്പെടുന്ന, സ്വര്‍ഗപ്രാപ്തിക്ക് കാരണമായ ഒരു മഹദ് കര്‍മത്തിനാ ണ് താന് പുറപ്പെടുന്നതെന്ന് ഹാജി സദാ സമയവും ഓര്‍ക്കേണ്ടതാണ്. അതിനനുയോജ്യമായ സ്വഭാവങ്ങളും നടപടികളും പാലിക്കാന് അവന് തയ്യാറാകേണ്ടതുമുണ്ട്.\nനാടും കുടുംബവും ത്യജിച്ച് കണക്കറ്റ ധനവും ഊര്‍ജവും സമയവും വിനിയോഗിച്ച് താന് നടത്തുന്ന ഹജ്ജ് യാത്രക്ക് തക്കതായ പ്രതിഫലം കിട്ടാതെ പോയാല് വന് നഷ്ടമായിരിക്കും സം ഭവിക്കുക. ഹജ്ജ് മബ്റൂറാകാന് ആവശ്യമായതെന്തും നിര്‍വഹിക്കാന് നാം സന്നദ്ധരായിരിക്കണം. പരിപൂര്‍ണമായ ഹജ്ജ്, ഉംറ, സിയാറത്തിന്റെ ഏറ്റവും ഉയര്‍ന്ന പ്രതിഫലം വാങ്ങി സംതൃപ്തനായി മാത്രമേ ഞാന് മടങ്ങൂ എന്ന് പ്രതിജ്ഞ ചെയ്തവരായിരിക്കണം നാം. യാത്രയുടെ മുമ്പ് ചെയ്യേണ്ടവ, യാത്രയില് ശ്രദ്ധിക്കേണ്ടവ, പുണ്യനഗരങ്ങളിലെത്തിയാല് നിര്‍വഹിക്കേണ്ടവ… ഈ മൂന്നും നമുക്ക് ചര്‍ച്ചചെയ്യാം. യാത്രയുടെ മര്യാദകളും മറ്റും എല്ലാ യാത്രക്കും ബാധകമാണ്. ഹജ്ജിന്റെ പുണ്യയാത്രയില് ഒരു സുന്നത്ത് പോലും നഷ്ടപ്പെടാതിരിക്കാന് നാം പ്രത്യേകം ശ്രദ്ധിക്കണം.\nഹജ്ജ് ചെയ്യണമെന്ന ആശയം മനസ്സിലുദിച്ചാല് ആദ്യം ചെയ്യേണ്ടത് സദ്വൃത്തരും പരിചയസമ്പന്നരുമായ വ്യക്തികളോട് തത്സംബന്ധമായി കൂടിയാലോചന നടത്തുകയാണ്. ഏത് മാര്‍ഗമാണ് യാത്രക്ക് നല്ലത്, ഈ വര്‍ഷം തന്നെയല്ലേ ഉത്തമം? ആരുടെ കൂടെയാണ് യാത്ര നല്ലത്? മുതലായ വിഷയങ്ങളില് കൂടിയാലോചനയാകാം. ഇങ്ങനെ അന്വേഷണം വന്നാല് അവനെ സദ്വഴിക്ക് തിരിച്ചുവിടലും അവന്റെ പരലോക വിജയത്തിന് സഹായകമായ നിര്‍ദേശങ്ങള് നല്‍കലും ബന്ധപ്പെട്ടവര്‍ക്ക് നിര്‍ബന്ധമാണ്. നല്ല മാര്‍ഗദര്‍ശനം തരുന്നവരോടാണ് ചോദിക്കേണ്ടത്.\n(2) ഇസ്തിഖാറത്ത് നിസ്കാരം\nയാത്ര ഉദ്ദേശിച്ചാല് അടുത്ത ഘട്ടം ‘ഇസ്തിഖാറത്ത്’ നിസ്കാരമാണ്. തന്റെ രക്ഷിതാവുമായുള്ള ഒരു ആത്മീയ കൂടിയാലോചനയാണത്. ഏതൊരു നല്ലകാര്യം ചെയ്യാനുദ്ദേശിച്ചാലും രണ്ട് റക്അത് ഇസ്തിഖാറത്ത് നിസ്കാരം സുന്നത്തുണ്ട്. ‘ഇസ്തിഖാറത്തിന്റെ രണ്ട് റക്അത് സുന്നത്ത് നിസ്കാരം അല്ലാഹു തആലാക്കു വേണ്ടി ഞാന് നിര്‍വഹിക്കുന്നു എന്ന് കരുതിയാ ണ് നിസ്കരിക്കേണ്ടത്. ഇതുപോലുള്ള നിയ്യത്തുകള് മാതൃഭാഷയില് പറഞ്ഞാലും മതിയാകുന്നതാണ്.\nആദ്യ റക്അത്തില് ഫാതിഹക്കു ശേഷം സൂറഃ കാഫിറൂനയും രണ്ടാം റക്അത്തില് സൂറഃ ഇഖ്ലാസ്വും ഓതല് സുന്നത്താണ്. ആദ്യ റക്അത്തില് ഫാതിഹക്കു ശേഷം സൂറത്തുല് ഖസ്വസ്വിലെ 68, 69, 70 എന്നീ മൂന്ന് വാക്യങ്ങള് കൂടി ഓതുന്നത് ഉത്തമമാണ്. അതുപോലെ രണ്ടാം റക്അത്തില് ഫാതിഹക്കു ശേഷം സൂറത്തുല് അഹ്സാബിലെ 36-ാം വാക്യവും ഓതുന്നത് ന ല്ലതാണ്. നിസ്കാരശേഷമുള്ള പ്രത്യേക പ്രാര്‍ഥനയും മേല് ആയത്തുകളും “ദിക്റ് ദുആക ള്” എന്ന ഭാഗത്ത് ചേര്‍ത്തിട്ടുണ്ട്.\nനിസ്കാരത്തെ തുടര്‍ന്ന് മനസ്സില് തൃപ്തികരമായി തോന്നുന്നതിനനുസരിച്ച് പ്രവര്‍ത്തിക്കേണ്ടതാണ്. ഇസ്തിഖാറത്ത് നിസ്കാരം ഏഴുതവണ നിര്‍വഹിക്കുന്നത് സുന്നത്തുണ്ട്. അതില് വളരെ ഗുണമുണ്ടെന്ന് നബി(സ്വ) പറഞ്ഞിരിക്കുന്നു (അല് അദ്കാര്, ഇമാം നവവി(റ)).\nഇത് നിസ്കാരം വിരോധിക്കപ്പെട്ട സമയത്താകരുത്. കാരണമില്ലാത്തതും പിന്തിയ കാരണമുള്ളതുമായ നിസ്കാരങ്ങള് താഴെ പറയുന്ന അഞ്ച് നേരങ്ങളില് പാടുള്ളതല്ല.\nനിസ്കാരം വിരോധിക്കപ്പെട്ട സമയം\n(1). സുബ്ഹ് നിസ്കരിച്ച ശേഷം സൂര്യോദയം വരെ.\n(2). സൂര്യോദയം മുതല് ഏഴുമുഴം സൂര്യന് ഉയരുന്നത് വരെ.\n(3). വെള്ളിയാഴ്ച ഒഴികെയുള്ള നട്ടുച്ച സമയം.\n(4). അസ്വ്ര് നിസ്കരിച്ചശേഷം.\n(5). സൂര്യന് മഞ്ഞ നിറമായാല് അസ്തമയം വരെ.\nഎന്നാല് പുണ്യ നഗരമായ മക്ക ഹറമില് വെച്ച് ഈ സമയങ്ങളില് നിസ്കരിക്കുന്നതിന് വിരോധമില്ല. തഹിയ്യത്ത്, വുള്വൂഇന്റെ സുന്നത്ത്, മയ്യിത്ത് നിസ്കാരം, ഖള്വാആയ നിസ്കാരങ്ങള് എന്നിവ മേല് സമയങ്ങളില് നിസ്കരിക്കുന്നതിന് തടസ്സമില്ല.\nഹജ്ജോടു കൂടി ഒരു നവജീവിതം ആരംഭിക്കുകയാണ്. കഴിഞ്ഞ കാലങ്ങളില് സംഭവിച്ചു പോ യ പാപങ്ങളില് നിന്ന് ആത്മാര്‍ഥമായി അല്ലാഹുവോട് പശ്ചാതപിക്കണം. അല്ലാഹുവിന്റെ തിരുഭവനത്തിലേക്കാണ് യാത്ര. ഒരടിമക്ക് തന്റ റബ്ബുമായി ഏറ്റവും കൂടുതല് ബന്ധപ്പെടാവുന്ന സ്ഥലകാല സാഹചര്യങ്ങളാണ് അടുത്തെത്തിയിരിക്കുന്നത്. അല്ലാഹുവുമായി ബന്ധപ്പെടാവുന്ന ഹൃദയ ശുദ്ധിയും നിഷ്കളങ്കതയും ഇഖ്ലാസ്വും ഉള്ളവരായിരിക്കണം ഹാജിമാര്.\nഹജ്ജ് യാത്ര തീരുമാനിച്ചത് മുതല് കുറ്റബോധത്തിന്റെയും മടക്കത്തിന്റെയും മനസ്സ് കാണിച്ച് അല്ലാഹുവിലേക്കടുക്കണം. കഴിഞ്ഞ കാലങ്ങളില് ഖള്വാഅ് ആയിപ്പോയ നിസ്കാരങ്ങള്, നോ മ്പുകള് തുടങ്ങിയവ ചെയ്തുവീട്ടുക. ചെയ്തുപോയ പാപങ്ങളില് നിന്ന് ഖേദിച്ചു മടങ്ങുക. ഇനി മുതല് ശുദ്ധമായ ഒരു ജീവിതം കെട്ടിപ്പടുക്കുമെന് പ്രതിജ്ഞയെടുക്കുക. ചെറുദോഷങ്ങളില് നിന്നു പോലും അകന്നു നില്‍ക്കുക എന്നിവയെല്ലാം തൌബയുടെ വശങ്ങളാണ്.\nജനങ്ങളുമായുള്ള എല്ലാ ഹഖ് ഇടപാടുകളില് നിന്നും വിമോചിതനാകണം. അവധിയെത്തിയ കട ബാധ്യതകള് നിര്‍ബന്ധമായി കൊടുത്തുവീട്ടണം. അതല്ലെങ്കില് അവന്റെ സമ്മതം നേടണം. അവധിയെത്താത്ത കടങ്ങള്‍ക്ക് സമ്മതം വാങ്ങല് നിര്‍ബന്ധമില്ലെങ്കിലും അത് വീട്ടാന് അര്‍ഹതപ്പെട്ടവരെ ചുമതലയേല്‍പ്പിക്കണം. സാമ്പത്തിക ബാധ്യതകളെക്കുറിച്ചും മറ്റുമുള്ള പ്രശ് നങ്ങള് രേഖയാക്കി ഉത്തരവാദപ്പെട്ടവരോട് ഒസ്വിയ്യത്ത് ചെയ്യേണ്ടതാണ്. താന് സഹവസിച്ച ഏതെങ്കിലും ജനങ്ങളുമായി സാമ്പത്തിക അതിക്രമം ഉണ്ടായിട്ടുണ്ടെങ്കില് അവരെ നേരിട്ട് കണ്ട് ഇടപാട് തീര്‍ത്ത് പൊരുത്തം സമ്പാദിക്കേണ്ടതാണ്. സംഖ്യയും വ്യക്തികളുമൊന്നും നിശ്ചിതവും വ്യക്തവുമല്ലാത്ത സാഹചര്യത്തില് സാധ്യതയില് കൂടുതല് പണം പാ വങ്ങള്‍ക്ക് ധര്‍മ്മം ചെയ്ത് ബന്ധപ്പെട്ടവര്‍ക്കു വേണ്ടി പ്രാര്‍ഥിക്കേണ്ടതാണ്.\nസാമ്പത്തികമല്ലാത്ത വൈയക്തിത അതിക്രമങ്ങള് വന്നുപോയവരോടും കഴിയുന്നത്ര നേരില് ക്കണ്ട് ക്ഷമാപണം നടത്തി സംതൃപ്തിയാക്കുക. നേരില് കാണാന് കഴിയാത്തവര്‍ക്കുവേണ്ടി പ്രാര്‍ഥന നടത്തുന്നത് ഗുണകരമാണ്. സംശുദ്ധമായ ഹജ്ജ് വേളയില് അറഫയിലും മറ്റും കരളുരുകി പ്രാര്‍ഥിക്കുമ്പോള് അല്ലാഹുവുമായുള്ള കടപ്പാടുകളെല്ലാം അവന് പൊറുത്തുതന്നേക്കും. എന്നാല് ജനങ്ങളുമായുള്ള കടപ്പാടുകള് അതിനു മുമ്പ് നാം തന്നെ നേരില് പരിഹരിക്കേണ്ടതാണ്. യാത്ര കഴിഞ്ഞ് തിരിച്ചെത്തും വരെ സ്വകുടുംബത്തിന് ജീവിക്കാനാവശ്യമായ സമ്പത്ത് അവരെ ഏല്‍പ്പിക്കുകയും കുടുംബത്തിന്റെ സംരക്ഷണം വിശ്വസ്തരായ വ്യക്തികളില് ചുമതലപ്പെടുത്തുകയും ചെയ്യണം.\n(4) അനുവാദം തേടൽ\nമാതാപിതാക്കളോട് അനുവാദം തേടി അവരുടെ സംതൃപ്തി കരസ്ഥമാക്കല് അത്യാവശ്യമാകുന്നു. എന്നാല് നിര്‍ബന്ധമായ ഹജ്ജില് മാതാപിതാക്കളുടെ വിലക്ക് പരിഗണിക്കേണ്ടതില്ല. സുന്നത്തായ ഹജ്ജില് അവരുടെ അനുവാദമില്ലാതെ പ്രവേശിക്കാന് പാടില്ല. ഭാര്യ ഹജ്ജിന് പുറപ്പെടുന്നത് തടയാന് ഭര്‍ത്താവിന് അധികാരമുണ്ട്. അനുവാദമില്ലാതെ ഇഹ്റാം ചെയ്താല് അതില് നിന്ന് ഒഴിവാക്കുകയും ചെയ്യാം. ഭാര്യയെ ഹജ്ജിന് കൂടെ കൊണ്ടുപോകുന്നത് ഭര്‍ത്താവിന് സുന്നത്താണ്. നബി(സ്വ)യുടെ കൂടെ അവിടുത്തെ ഭാര്യമാര് ഹജ്ജ് ചെയ്തിരുന്നു.\nഗുരുവര്യന്മാര്, മശാഇഖുമാര് ബന്ധപ്പെട്ട മറ്റു സദ്ജനങ്ങള് മുതലായവരോട് അനുവാദം തേ ടലും ദുആ ചെയ്യിപ്പിക്കുന്നതും നല്ലതാണ്. യാത്രയുടെ മുമ്പായി അടുത്ത കുടുംബക്കാരുടെയും സദ്വൃത്തരുടെയും ഖബറിടം സന്ദര്‍ശിക്കുന്നത് ഉത്തമം തന്നെ. മഹാനായ നബി(സ്വ) അവിടുത്തെ ഹജ്ജത്തുല് വിദാഅ് യാത്രയില് പ്രിയപ്പെട്ട മാതാവ് ആമിനാ ബീവിയുടെ ഖബര് സിയാറത്ത് ചെയ്തത് ചരിത്രത്തിലുണ്ട്.\n(5) ധന സമ്പാദനം\nഹജ്ജ് യാത്രക്കുള്ള ചിലവിലേക്ക് ശുദ്ധമായ ധനം സമാഹരിക്കാന് അത്യുത്സാഹം കാണിക്കണം. ഹറാമായ ധനം കൊണ്ട് ഹജ്ജ് ചെയ്താല് പ്രത്യക്ഷത്തില് നിര്‍ബന്ധബാധ്യത തീരുമെങ്കിലും മഖ്ബൂലാവുകയില്ല. ശാഫിഈ, ഹനഫീ, മാലികീ മദ്ഹബുകളില് ഇതാണ് വിധിയെങ്കില് ഇമാം ഇബ്നുഹമ്പലിന്റെ അഭിപ്രായ പ്രകാരം ഹറാമായ ധനം കൊണ്ട് ഹജ്ജ് ചെയ്താല് കടം വീടുകയില്ല.\nഹറാം തീരേ കലരാത്ത ധനം മാത്രം ഹജ്ജ് യാത്രയിലുടനീളം ചിലവഴിക്കുക, പരിപൂര്‍ണമായും ചിലവഴിക്കാന് അത് തികയില്ലെങ്കില് ഭക്ഷണ സാധനങ്ങളെങ്കിലും ഹലാലായതാവുക. അതും സാധിച്ചില്ലെങ്കില് ഇഹ്റാമില് നിന്ന് വിരമിക്കുന്നത് വരെ ശുദ്ധമായ പണം മാത്രം ഉപയോഗിക്കണം. അതിനും സാധിക്കാതെ വന്നാല് അറഫ ദിനത്തിലെങ്കിലും അത് ശ്രദ്ധിക്കണം. അനുവദനീയമാണോ എന്ന് ഉറപ്പില്ലാത്തത് ഉപയോഗിക്കേണ്ടി വന്നതില് വ്യസനിക്കുകയും പാപ വിമുക്തിക്കായി അല്ലാഹുവോട് അകമഴിഞ്ഞ് പ്രാര്‍ഥിക്കുകയും ചെയ്യുക. വ്യക്തമായ ഹറാം ഒരു വിധേനയും ഉപയോഗിക്കാന് പാടുള്ളതല്ല.\nഒരു ഹദീസിന്റെ സാരം ഈ സന്ദര്‍ഭത്തില് ശ്രദ്ധേയമാണ്. ‘ഹലാലായ ധനവുമായി ഹജ്ജിനു പുറപ്പെട്ടവന് വാഹനത്തില് കയറി. ‘നാഥാ, നിന്റെ കല്‍പ്പനക്ക് ഞാന് വഴിപ്പെട്ടുത്തരം ചെയ്യുന്നു.’ എന്ന് ചൊല്ലി അല്ലാഹുവോട് പ്രാര്‍ഥിക്കുമ്പോള് ആകാശ ലോകത്തു നിന്നും ഇപ്രകാരം വിളംബരം നടക്കുന്നതാണ്. ‘നിന്റെ ഭക്ഷ്യസാധനങ്ങളും വാഹനങ്ങളും ഹലാലായതാകുന്നു. തന്മൂലം നിന്റെ ഹജ്ജ് മബ്റൂര് ആകുന്നു. ദോഷം കലര്‍ന്നതല്ല. നിന്റെ പ്രാര്‍ഥന സ്വീകാര്യമാണ്… മറിച്ച് ഹറാമായ ധനം കൊണ്ട് ഹജ്ജിന് പുറപ്പെട്ടവന് വാഹനത്തില് കയറി ‘ലബ്ബൈക്കല്ലാഹുമ്മലബ്ബൈക്’ എന്ന് പറയുമ്പോള് ആകാശത്ത് നിന്നുയരുന്ന വിളംബരം ഇപ്രകാരമായിരിക്കും ‘നിന്റെ പ്രാര്‍ഥനക്ക് ആശാവഹമായ മറുപടിയില്ല. കാരണം, നിന്റെ ഭക്ഷണവും മറ്റു ചിലവുകളും ഹറാമായ ധനം കൊണ്ടാകുന്നു. തന്മൂലം നിന്റെ ഹജ്ജ് ദോഷം കലര്‍ന്നതും മബ്റൂര് അല്ലാത്തതുമാകുന്നു.’\nഹജ്ജ് യാത്രയില് കഴിയുന്നത്ര പണം കരുതുന്നത് ഉത്തമമാണ്. ദാനധര്‍മ്മങ്ങള്‍ക്ക് ലക്ഷങ്ങള് കണക്കെ പ്രതിഫലമുള്ള പുണ്യ പ്രദേശങ്ങളിലേക്കാണല്ലോ യാത്ര. തന്റെ സഹയാത്രികര്‍ക്കും പാവപ്പെട്ടവര്‍ക്കുമെല്ലാം കഴിയും വിധം സഹായ സഹകരണം നല്‍കാന് സാധിക്കണമെങ്കില് അതിനാവശ്യമായ ധനം കൈവശമുണ്ടായിരിക്കണം. വിശിഷ്യാ ഹജ്ജ് വേളയില് സ്വന്താവശ്യത്തിന് മറ്റുള്ളവരോട് യാചന നടത്തേണ്ടി വരുന്ന ദുരവസ്ഥ ഒരിക്കലുമുണ്ടാകരുത്. ആരുടെ ധന സഹായവും ഇങ്ങോട്ട് സ്വീകരിക്കാതെ പലര്‍ക്കും സഹായിക്കാന് കഴിയണം എന്ന മനസ്ഥിതിയാണ് ഉണ്ടാകേണ്ടത്.\n(6) കൂട്ടുകാരെ തിരഞ്ഞെടുക്കൽ\nസാധാരണ യാത്രയിലെന്ന പോലെ ഹജ്ജ് യാത്രയിലും കൂടെ ആളുണ്ടാകുന്നത് ഉത്തമമാണ്. ഒറ്റക്കുള്ള ദൂരയാത്ര നല്ലതല്ല. നല്ലത് ഉപദേശിക്കുകയും തനിക്ക് ഗുണം ആശിക്കുകയും ചെയ്യുന്ന, ചീത്ത വെറുക്കുന്ന അനുയോജ്യനായ കൂട്ടുകാരനെ കണ്ടെത്തണം. അടുത്ത ബന്ധുക്കളോ, മുന് പരിചയക്കാരോ ആയാല് കൂടുതല് നല്ലതാണ്. യാത്ര പരിചയമുള്ളവരോ പണ്ഢിതന്മാരോ ആയാല് വളരെ ഉത്തമമായി.\nയാത്രാ സംഘത്തില് ഒന്നിലധികം പേരുണ്ടായാല് അവരില് അറിവും പരിചയവും ഉള്ള ഒരാളെ അമീറായി നിശ്ചയിക്കണം. അദ്ദേഹത്തെ എല്ലാവരും അനുസരിക്കേണ്ടതാണ്. യാത്രയില് പ്രതിസന്ധികളും ദുര്‍ഘട സന്ദര്‍ഭങ്ങളുമുണ്ടാകും. അപ്പോഴെല്ലാം പരസ്പരം സഹകരണത്തിനും നീക്കുപോക്കുകള്‍ക്കും സന്മനസ്സുണ്ടായിരിക്കണം. കൂട്ടുകാരന്റെ ആവശ്യത്തിന് എ പ്പോഴും മുന്‍തൂക്കം നല്‍കണം. കൂടെയുള്ളവര്‍ക്ക് സേവനം ചെയ്യാന് സദാ സന്നദ്ധനായിരിക്കണം. അത് ഏറ്റവും പ്രതിഫലാര്‍ഹമായ പുണ്യ കര്‍മ്മമാണ്.\nസംഘമായി ഹജ്ജിനു പുറപ്പെടുന്ന പലരും പരസ്പര പെരുമാറ്റത്തില് സഹകരണത്തിനു തയ്യാറാകാതെ തെറ്റിപ്പിരിയാറുണ്ട്. യാത്രാ ലക്ഷ്യം മറക്കുകയോ ക്ഷമ കൈവെടിയുകയോ ചെയ്യരുത്. വല്ല പിണക്കങ്ങളും നേരിട്ടാല് അത് ഒത്തുതീര്‍പ്പിലെത്താന് ശ്രമിക്കണം. വിജയിക്കില്ലെന്ന് ബോധ്യമായാല് പ്രസ്തുത കൂട്ടുകെട്ട് വേഗം പിരിയുന്നതാണുത്തമം. അല്ലാതിരുന്നാല് ഹജ്ജിന്റെ പുണ്യ ദിനങ്ങളില് പോലും പിണക്കവും ശണ്ഠയും നിലനില്‍ക്കാന് കാരണമാകും. ഒരു സംഘം ഒന്നിച്ചാണ് യാത്രയെങ്കിലും അവനവന്റെ ആവശ്യങ്ങള്‍ക്ക് സ്വന്തം ധനം ചിലവഴിക്കാനുള്ള അധികാരമുണ്ടായിരിക്കണം. ദാനധര്‍മ്മങ്ങളിലും മറ്റും സ്വന്തം വിനിയോഗിക്കാന് അതാണുത്തമം. സൌകര്യാര്‍ഥം ഭക്ഷണ പാര്‍പ്പിട ചിലവുകള് ഒന്നിച്ച് വഹിച്ച് വിഹിതം വെക്കുന്നതിന് വിരോധമില്ല. അത്തരം വേളകളില് സംഘത്തിലുള്ളവര് അധികം ചിലവഴിച്ചാലും പൊരുത്തപ്പെടേണ്ടതാണ്. സംഘത്തിലുള്ള ഓരോരുത്തരുടെയും കര്‍മ്മങ്ങള് കൂടുതല് സ്വീകാര്യമുള്ളതാകാന് പരസ്പരം സഹായിക്കുകയും ഉപദേശിക്കുകയും ചെയ്യേണ്ടതാണ്.\n(7) പുറപ്പെടുന്ന ദിവസം\nഹജ്ജ് യാത്ര പുറപ്പെടുന്നത് വ്യാഴാഴ്ചയായിരിക്കല് സുന്നത്തുണ്ട്. മഹാനായ നബി(സ്വ) മിക്ക യാത്രകളും ആരംഭിച്ചിരുന്നത് വ്യാഴാഴ്ചയായിരുന്നു. അത് തരപ്പെട്ടില്ലെങ്കില് തിങ്കളും പിന്നെ ശനിയുമാണ് നല്ലത്. വിമാന തിയ്യതിയും മറ്റും തീരുമാനിക്കാന് നമുക്ക് അധികാരമില്ലാത്ത പശ്ചാതലത്തില് ഏതു ദിനവും യാത്രയാകാവുന്നതാണ്. എന്നാല് രാവിലെ സൂര്യനുദിച്ച് അല്‍പ്പസമയം പിന്നിട്ട ശേഷം യാത്ര ആരംഭിക്കുന്നത് സുന്നത്താണ്. വിമാന സമയം എപ്പോഴാണെങ്കിലും വീട്ടില് നിന്നുള്ള ഇറക്കം രാവിലെയാകലാണുത്തമം. ‘എന്റെ സമുദായത്തിന് അവരുടെ പ്രഭാത സമയങ്ങളില് നീ പുണ്യം ചെയ്യണമേ’ എന്ന് നബി(സ്വ) പ്രാര്‍ഥിച്ചിരിക്കുന്നു. നബി(സ്വ) ഏതൊരു സംഘത്തെയും യാത്രയയക്കുമ്പോള് രാവിലെ അവരെ പറഞ്ഞയക്കുമായിരുന്നു.\n(8) യാത്ര പറയലും പുറപ്പാടും\nയാത്രാരംഭത്തില് കുടുംബത്തെ വിട്ടുപിരിയുന്നതിന് മുമ്പ് രണ്ട് റക്അത് ‘യാത്ര പുറപ്പെടുമ്പോഴുള്ള സുന്നത്ത് നിസ്കാരം.’ വളരെ ബലപ്പെട്ടതാണ്. ‘യാത്രക്കാരന് വീട്ടുകാര്‍ക്ക് ഉപേക്ഷിക്കുന്നതില് ഏറ്റവും ഉത്തമപ്പെട്ടത് പ്രസ്തുത രണ്ട് റക്അത് നിസ്കാരമാണെന്ന് നബി(സ്വ) അരുള് ചെയ്തിരിക്കുന്നു. വളരെ ആത്മാര്‍ഥമായും മനസാന്നിധ്യത്തോടെയും നിര്‍വഹിക്കേണ്ട ഈ നിസ്കാരം യാത്ര ഇറങ്ങുന്നതിന്റെ തൊട്ടുമുമ്പാണ് ചെയ്യേണ്ടത്. ‘യാത്രക്കുവേണ്ടിയുള്ള സു ന്നത്ത് രണ്ട് റക്അത് അല്ലാഹുവിനുവേണ്ടി ഞാന് നിസ്കരിക്കുന്നു’ എന്നാണ് നിയ്യത്ത്. ആദ്യറക്അത്തില് ഫാതിഹക്കു ശേഷം ക്രമപ്രകാരം സൂറഃ ഖുറൈശ്, സൂറഃ അല് കാഫിറൂന്, സൂറഃഅല് ഫലഖ് എന്നീ മൂന്ന് സൂറത്തുകളും രണ്ടാം റക്അത്തില് ഫാതിഹാനന്തരം ക്രമത്തില് സൂറഃ ഇഖ്ലാസ്വ്, സൂറഃ നാസ് എന്നീ രണ്ട് സൂറത്തുകളും ഓതല് സുന്നത്തുണ്ട്. സലാം വീട്ടിയ ശേഷം ആയത്തുല് കുര്‍സിയ്യും സൂറഃ ഖുറൈശും ഓതണം. യാത്ര പുറപ്പെടുമ്പോള് ആയത്തുല് കുര്‍സിയ്യ് പാരായണം ചെയ്താല് വിഷമകരമായ യാതൊന്നും നേരിടുകയില്ലെന്ന് ഹദീസിലുണ്ട്. തുടര്‍ന്ന് യാത്രയിലും മറ്റും അല്ലാഹുവിന്റെ മഹത്തായ അനുഗ്രഹം ലഭിക്കാന് വേണ്ടി മനസ്സറിഞ്ഞ് പ്രാര്‍ഥിക്കണം. “ദിക്റുകള്, ദുആകള്” എന്ന ഭാഗത്ത് ചേര്‍ത്ത പ്രാ ര്‍ഥന ഉത്തമമാണ്.\nആത്മാര്‍ഥമായി പ്രാര്‍ഥിച്ചശേഷം എഴുന്നേറ്റ് ആദ്യം വലതുകാല് മുന്നോട്ടുവെച്ച് നിന്ന് “അല്ലാഹുമ്മ ഇലൈക തവജ്ജഹ്തു….” എന്നു തുടങ്ങുന്ന പ്രാര്‍ഥന (“ദിക്റുകള്, ദുആകള്”) ചൊല്ലുക. തുടര്‍ന്ന് കുടുംബക്കാര്, അയല്‍വാസികള്, സ്നേഹിതര് തുടങ്ങിയവരോട് യാത്രപറയല് സു ന്നത്തുണ്ട്. കൈപിടിച്ച് യാത്ര പറയുമ്പോള് അസ്തൌദിഉല്ലാഹ…എന്നപ്രാര്‍ഥന (“ദിക്റുകള്, ദുആകള്”) പരസ്പരം പറയണം. യാത്ര പറയുമ്പോള് തന്റെ കുടുംബത്തോട് പ്രത്യേകമായി “നിങ്ങളെ ഞാന് സൂക്ഷിപ്പുവസ്തുക്കളെ പാഴാക്കാത്തവനായ അല്ലാഹുവില് അര്‍പ്പിക്കുന്നു”. എന്നര്‍ഥം വരുന്ന ദിക്ര് (“ദിക്റുകള്, ദുആകള്”) ചൊല്ലണം.\nയാത്രയയക്കാന് ചെന്നവര് ഹാജിയോട് പ്രത്യേകം ദുആ ഇരക്കാന് വസ്വിയ്യത്ത് ചെയ്യല് നല്ലതാണ്. മഹാനായ ഉമറുല്‍ഫാറൂഖ്(റ) വിശുദ്ധ മക്കയിലേക്ക് യാത്രപോകാനുദ്ദേശിച്ചപ്പോള് നബി(സ്വ)യോട് അനുവാദം തേടുകയുണ്ടായി. തദവസരത്തില് നബി(സ്വ) ശിഷ്യനായ ഉമറി(റ)നോട് വിനയത്തോടെ പറഞ്ഞു: “ഞങ്ങളുടെ പ്രിയ സ്നേഹിതാ, നിങ്ങളുടെ പ്രാര്‍ഥനയില് ഞങ്ങളെയൊന്നും മറന്നുകളയരുതേ”. യാത്രക്കാരനുവേണ്ടി യാത്ര അയക്കുന്നവര് അല്ലാഹുമ്മ ത്വ്വി ലഹുല്…(“ദിക്റുകള്, ദുആകള്”) എന്ന് പ്രാര്‍ഥിക്കണം.\nവീട്ടില് നിന്ന് പുറപ്പെടാനുദ്ദേശിക്കുമ്പോള് അല്ലാഹുമ്മ ഇന്നീ അഊദു മിക….…(“ദിക്റു കള്, ദുആകള്”) എന്ന് ദുആ ചെയ്യണം.ഇടതുകാല് വെച്ച് പുറപ്പെടുകയും “ബിസ്മില്ലാഹി തവക്കല്‍തു അലല്ലാഹി വലാ ഹൌല വലാ ഖുവ്വത്ത ഇല്ലാബില്ലാഹ്” എന്ന ദിക്ര് ചൊല്ലുകയും വേണം. ഈ ദിക്റ് എല്ലാ യാത്രക്കാര്‍ക്കും വളരെ ബലപ്പെട്ട സുന്നത്താണ്. ഇപ്രകാരം ചൊല്ലി വീട്ടില് നിന്ന് യാത്ര ഇറങ്ങിയവര്‍ക്ക് അല്ലാഹുവിന്റെ പ്രത്യേക സംരക്ഷണം ലഭിക്കുമെന്ന് നബി(സ്വ) അറിയിച്ചിരിക്കുന്നു. യാത്രക്കായി വീട്ടില് നിന്ന് പുറത്തിറങ്ങി നിന്നാല് ‘കാഫിറൂന്, ഫത്ഹ്, ഇഖ്ലാസ്വ്, മുഅവ്വിദതൈനി, നാസ് എന്നീ അഞ്ച് സൂറത്തുകള് ഓതുന്നത് നല്ലതാണ്.\nയാത്ര പുറപ്പെടുമ്പോള് കഴിയുന്നത്ര സംഖ്യ ധര്‍മ്മം നല്‍കല് സുന്നത്താണ്. അതുപോലെ നല്ല പ്രവര്‍ത്തനങ്ങള് എന്തുദ്ദേശിക്കുമ്പോഴും അതിന്റെ മുന്നോടിയായി സ്വദഖ ചെയ്യല് നല്ലതാണ്. “ദാനധര്‍മ്മങ്ങള് എല്ലാ വിഷമങ്ങളെയും തട്ടിമാറ്റു”മെന്ന് ഹദീസില് വന്നിരിക്കുന്നു.\nവലതുകാല് എടുത്തുവെച്ച് വാഹനത്തില് കയറുക. കയറുമ്പോള് ബിസ്മില്ലാഹി മജ്റാഹാ…. ….…എന്ന പ്രാര്‍ഥന ചൊല്ലുക. വാഹനത്തില് കയറിയിരുന്ന ശേഷം അല്‍ഹംദു ലില്ലാഹ്, സുബ്ഹാനല്ലദീ…. എന്ന പ്രാര്‍ഥന ചൊല്ലുക.\nയാത്രക്കാരന് പുറപ്പെടുമ്പോള് യാത്രയയക്കുന്നവര് ബാങ്കും ഇഖാമത്തും കൊടുക്കല് സുന്നത്താണ്. യാത്രയില് ഉയരത്തിലത്തുമ്പോള് തക്ബീറും ഇറക്കത്തിലായാല് തസ്ബീഹും വര്‍ധിപ്പിക്കല് സുന്നത്താണ്. യാത്രാമധ്യേ ഒരു സ്ഥലത്ത് ഇറങ്ങുകയോ ഉദ്ദിഷ്ട സ്ഥാനത്ത് എത്തുകയോ ചെയ്താല് റബ്ബി അന്‍സില്‍നീ മുന്‍സലന്…..എന്ന ദുആ ചൊല്ലുക.\nയാത്രയിലും മറ്റുമായി വല്ല ആളുകളെയോ വിഭാഗത്തെയോ ജീവികളെയോ ഭയപ്പെട്ടാല് അല്ലാഹുമ്മ ഇന്നാ നജ്അലുക…….. എന്ന ദുആ (“ദിക്റുകള്, ദുആക ള്”) ചൊല്ലുക\nയാത്രക്കാരന്റെ പ്രാര്‍ഥനക്ക് പ്രത്യേകം ഉത്തരം ലഭിക്കുമെന്ന് ഹദീസില് വന്നിരിക്കുന്നു. നബി(സ്വ) പറയുന്നു: “മൂന്ന് പ്രാര്‍ഥനകള്‍ക്ക് പ്രത്യുത്തരം ലഭിക്കുമെന്നതില് സംശയമില്ല. മര്‍ദ്ദിതന്റെ പ്രാര്‍ഥന, യാത്രക്കാരന്റെ പ്രാര്‍ഥന, സന്താനങ്ങള്‍ക്കെതിരില് മാതാപിതാക്കന്മാരുടെ പ്രാര്‍ഥന” (തിര്‍മുദി).\nതനിക്കും മാതാപിതാക്കള്, ഭാര്യാസന്താനങ്ങള് സുഹൃത്തുക്കള്, മറ്റു മുസ്ലിംകള് എന്നിവര് ക്കെല്ലാം വേണ്ടി പ്രാര്‍ഥന വര്‍ധിപ്പിക്കല് യാത്രയിലുടനീളം സുന്നത്താണ്. ഏറ്റവും പുണ്യമുള്ള ദുആഉല് കര്‍ബ് (“ദിക്റുകള്, ദുആകള്”) വര്‍ധിപ്പിക്കുക. അതിപ്രകാരമാണ്.\nഅല്ലാഹുവിലേക്ക് ഖേദിച്ച് മടങ്ങുന്ന ആത്മാര്‍ഥ മനസ്സുമായി യാത്ര ചെയ്യുക. ഒരു കറാഹത്ത് പോലും അറിഞ്ഞുകൊണ്ട് ചെയ്യില്ലെന്ന് പ്രതിജ്ഞയെടുത്ത് മുന്നേറുക. ഈ ഹജ്ജ് യാത്ര കഴിയുന്നതോടെ പാപ പരിശുദ്ധി നേടി സ്വര്‍ഗാവകാശി ആയിത്തീരണമെന്ന് നിഷ്കളങ്കമായി ആഗ്രഹിക്കണം.\nസ്നേഹിതരുമായി ശണ്ഠകൂടുകയോ ചീത്ത പറയുകയോ പരദൂഷണം, ഏഷണി മുതലായ നി ഷിദ്ധ സംസാരങ്ങളില് ഇടപെടുകയോ അരുത്. ഹജ്ജ് യാത്രക്കാവശ്യമായ വസ്തുക്കള് വിലക്കുവാങ്ങുമ്പോള് വിലപേശുക പോലും ചെയ്യരുതെന്ന് പണ്ഢിതന്മാര് വ്യക്തമാക്കിയിരിക്കുന്നു. കാരണം ഹജ്ജില് ശണ്ഠ കൂടുന്നത് ഖുര്‍ആന് വിലക്കിയിരിക്കുന്നു. ശണ്ഠയിലേക്ക് നയിക്കാനിട വരുത്തുന്ന സര്‍വ്വ പ്രവണതകളില് നിന്നും മാറി നില്‍ക്കണം.\nയാത്രയില് അമിതമായി ഭക്ഷണം കഴിക്കരുത്, വിശിഷ്യാ ഹലാലാണെന്ന് ഉറപ്പില്ലാത്ത മാംസാഹാരം പരിപൂര്‍ണമായി വര്‍ജിക്കണം. വിമാന യാത്രയില് ലഭിക്കുന്ന മാംസാഹാരം മുസ്ലിംകള് അറുത്തതാണെന്ന് ഉറപ്പുവരുത്താന് ശ്രദ്ധിക്കണം. ഇല്ലെങ്കില് സസ്യാഹാരം മതിയെന്ന് വെക്കുക. ഇത് ആവശ്യപ്പെട്ടാല് വിമാനത്തില് ലഭിക്കുന്നതാണ്. യാത്രയിലുടനീളം വിനയം, പ്രാര്‍ഥത, ധര്‍മ്മശീലം, സഹായസഹകരണം മുതലായ സദ്ഗുണങ്ങള് ശീലിക്കുക, ആഡംബരം വര്‍ജിക്കുക. യാചകരെയും ദുര്‍ബലരെയും ഭീഷണിപ്പെടുത്തുകയോ തട്ടിമാറ്റുകയോ ചെയ്യരുത്. സാധിക്കുമെങ്കില് വല്ലതും സഹായിക്കുക. ഇല്ലെങ്കില് നല്ല വാക്ക് പറഞ്ഞു വിടുക.\nമുമ്പുകാലത്തെ അപേക്ഷിച്ച് യാത്ര ഇന്ന് ക്ളേശകരമല്ല. അന്തരീക്ഷത്തിലൂടെ ആഡംബരപൂര്‍ണമായ വിമാനങ്ങളില് പറക്കുമ്പോഴും സാങ്കേതിക മേന്മയുള്ള മോട്ടോര് വാഹനങ്ങളില് സഞ്ചരിക്കുമ്പോഴും സുഖസമ്പൂര്‍ണമായ ലോഡ്ജുകളില് താമസിക്കുമ്പോഴുമെല്ലാം കൂടുതലായി അല്ലാഹുവിന് ഇബാദത്ത് ചെയ്യുകയും ദിക്റുകള് വര്‍ധിപ്പിക്കുകയും വേണം. മുമ്പുള്ളവരുടെ ഹജ്ജ് യാത്രയുടെ ആയിരത്തിലൊന്ന് ക്ളേശം പോലും ഇന്ന് നമുക്കില്ല. അവരുടെ പ്രതിഫലത്തിലേക്കെത്താന് മറ്റ് ഇബാദത്തുകള് വഴി അല്ലാഹുവിലേക്കടുക്കുക മാത്രമേ പരിഹാരമുള്ളൂ.\nയാത്രയില് സദാ ശുദ്ധി നിലനിര്‍ത്തണം. എപ്പോഴും വുള്വൂഅ് നിലനിര്‍ത്താന് ശ്രമിക്കുക. ശൌച്യം ചെയ്യാന് സൌകര്യമില്ലാത്തിടങ്ങളില് മൂത്രിക്കേണ്ടിവരുന്ന സാഹചര്യം മുന്‍കൂട്ടിക്കണ്ട് ഒഴിവാക്കുക. ശരീരവും വസ്ത്രവും എപ്പോഴും നജസ്സില് നിന്ന് മുക്തമാക്കുക. ശുദ്ധമായ മനസ്സും പരിശുദ്ധമായ ശരീരവുമായി സര്‍വ്വാധിനാഥനായ റബ്ബിനെ വാഴ്ത്തിക്കൊണ്ട് യാത്ര മുന്നേറുക. താന് ലക്ഷ്യം വെക്കുന്ന ചരിത്രഭൂമികളുടെ മഹിതമായ പൈതൃകവും പാരമ്പര്യവും മനസ്സില് അയവിറക്കി തല്‍സ്ഥാനങ്ങളില് സുരക്ഷിതമായെത്തിച്ചേരാന് മനം നൊന്ത് അല്ലാഹുവോട് പ്രാര്‍ഥിച്ചുകൊണ്ടിരിക്കുക.


ചർമം ചുളിക്കും ഭക്ഷണങ്ങൾ.. പെട്ടന്ന് പ്രായം തോന്നാതിരിക്കാൻ ഈ ഭക്ഷണങ്ങൾ ഒഴിവാക്കുക.!! - Oman Job Vacancy\nചര്മസംരക്ഷണത്തിനും ശരീരസംരക്ഷണത്തിനും നമ്മളെല്ലാവരും വളരെയധികം പ്രാധാന്യം നൽകാറുണ്ട്. ചുളിഞ്ഞതും തിളക്കമില്ലാത്തതുമായ ചര്മ ആരും ആഗ്രഹിക്കില്ല. ചര്മ സൗന്ദര്യം വർധിപ്പിക്കാൻ എല്ലാവരും ആശ്രയിക്കുന്നത് ബ്യൂട്ടി പാർലറുകളെയാണ്.\nചില ഭക്ഷണപദാർത്ഥങ്ങൾ കാരണവും പലപ്പോഴും ചർമത്തിന് തിളക്കം നഷ്ട്ടപെടാറുണ്ട്. ഇത് മാറാൻ പുറമെയുള്ള ചികിത്സകൊണ്ട് സാധിക്കില്ല. വീട്ടിൽ തന്നെ ഭക്ഷണകാര്യങ്ങളിൽ ശ്രദ്ധിച്ചാൽ ഇത് നമുക്ക് മാറ്റിയെടുക്കാവുന്നതാണ്.\nചില ഭക്ഷണങ്ങൾ നമ്മുടെ ചര്മത്തെ പ്രതികൂലമായി ബാധിക്കുന്നവയും ഉണ്ട്. ഉദാഹരത്തിന് കാർബോഹൈഡ്രേറ്റ് അടങ്ങിയ ഭക്ഷണങ്ങൾ. ഉപ്പിൻറെ അമിത ഉപയോഗം കൺതടങ്ങളിലെ കറുപ്പിന് കാരണമാകുന്നു. മാത്രമല്ല മുഖം ചുളിയുന്നതിനും കാരണമാകുന്നു.\nഉപ്പ് അമിതമായി ഉപയോഗിച്ചാൽ ശരീരത്തിലെ ജലാംശം കുറയും. ഇത് നിരവധി ചര്മപ്രശ്നങ്ങൾക്ക് കാരണമാകും. എന്തൊക്കെയാണെന്ന് വീഡിയോയിൽ വിശദമായി പറഞ്ഞുതരുന്നുണ്ട്. ഈ വീഡിയോ ഇഷ്ട്ടമായാൽ ലൈക്ക് ചെയ്യാനും ഷെയർ ചെയ്യാനും മറക്കരുത്. credit : Healthy Kerala\n‘മുളക്’ നന്നായി പൂക്കാനും കായ്ക്കാനും.!! ‘വിത്ത് മുതൽ വിളവെടുപ്പ് വരെ’.. 👌👌 ഒരിക്കൽ ചെയ്താൽ 100% ഫലം..!!!


ടി20 പരമ്പര മോഹം പൂവണിയാന് ഇന്ത്യ ഇനിയും കാത്തിരിക്കണം - Janayugom Online\nടി20 പരമ്പര മോഹം പൂവണിയാന് ഇന്ത്യ ഇനിയും കാത്തിരിക്കണം\nBy: Web Desk | Thursday 22 February 2018 10:28 PM IST\nദക്ഷിണാഫ്രിക്കയ്‌ക്കെതിരായ രണ്ടാം ടി20 വിജയിച്ച് പരമ്പര സ്വന്തമാക്കണമെന്ന ഇന്ത്യന് മോഹം പൂവണിയാന് വിരാട് സംഘം അടുത്ത മത്സരം വരെ കാത്തിരിക്കണം. സെഞ്ചൂറിയനിലെ മത്സരം ആറ് വിക്കറ്റിന് വിജയിച്ച് ദക്ഷിണാഫ്രിക്ക പരമ്പരയില് ഒപ്പമെത്തി.\nഇന്ത്യയുയര്‍ത്തിയ 189 റണ്‍സ് വിജയലക്ഷ്യം എട്ട് പന്ത് ബാക്കിനില്‍ക്കേ നാല് വിക്കറ്റ് നഷ്ടത്തില് ദക്ഷിണാഫ്രിക്ക മറികടന്നു. 30 പന്തില് 69 റണ്‍സെടുത്ത ഹെന്റിക് ക്ലാസനും 40 പന്തില് 64 റണ്‍സെടുത്ത ജെ.പി ഡുമിനിയുമാണ് ദക്ഷിണാഫ്രിക്കയെ വിജയത്തിലെത്തിച്ചത്.\nമറുപടി ബാറ്റിംഗില് ദക്ഷിണാഫ്രിക്കയ്ക്ക് രണ്ട് റണ്‍സെടുത്ത സ്മട്ടിനെ തുടക്കത്തിലെ നഷ്ടമായി. 26 റണ്‍സെടുത്ത റീസാ ഹെന്റെറിക്‌സിനെ കൂടി നഷ്ടമായതോടെ അഞ്ച് ഓവറില് 382. എന്നാല് മനീഷ് പാണ്ഡെയെ ഓര്‍മ്മിപ്പിച്ച് ക്ലാസന് തകര്‍പ്പനടി തുടങ്ങിയതോടെ ദക്ഷിണാഫ്രിക്ക ഉയര്‍ത്തെഴുന്നേറ്റു. 13.1 ഓവറില് 30 പന്തില് 69 റണ്‍സെടുത്ത ക്ലാസനെ പുറത്താക്കി ഉനദ്കട്ട് ഇന്ത്യയെ മത്സരല് തിരികെയെത്തിച്ചു. ഏഴ് സിക്‌സും മൂന്ന് ബൗണ്ടറിയും ഇതിനകം ക്ലാസന് അടിച്ചുകൂട്ടിയിരുന്നു.\nനായകന്റെ ഇന്നിംഗ്‌സ് കളിച്ച ജെ.പി ഡുമിനി ഒരുവശത്ത് തകര്‍ത്തുകളിച്ചുകൊണ്ടിരുന്നു. 38 പന്തില് നിന്ന് ഡുമിനി അര്‍ദ്ധ സെഞ്ചുറി പൂര്‍ത്തിയാക്കി. ദക്ഷിണാഫ്രിക്ക വിജയ റണ് നേടുമ്പോള് 64 റണ്‍സുമായി ഡുമിനിയും 16 റണ്‍സെടുത്ത് ബെഹാര്‍ഡീനും പുറത്താകാതെ നിന്നു.\nനേരത്തെ ടോസ് നഷ്ടപ്പെട്ട് ആദ്യം ബാറ്റ് ചെയ്ത ഇന്ത്യ നിശ്ചിത ഓവറില് നാല് വിക്കറ്റിന് 188 റണ്‍സെടുത്തു. അര്‍ദ്ധ സെഞ്ചുറി നേടിയ മനീഷ് പാണ്ഡെയുടെയും(79) എംഎസ് ധോണിയുടെയും(52) ബാറ്റിംഗ് കരുത്തിലാണ് ഇന്ത്യ മികച്ച സ്‌കോറിലെത്തിയത്.\nതകര്‍ച്ചയോടെ തുടങ്ങിയ ഇന്ത്യയ്ക്ക് രോഹിത്(0), ധവാന്(24), കോലി(1) റെയ്‌ന(30) എന്നിവരുടെ വിക്കറ്റുകളാണ് നഷ്ടമായത്.\nദക്ഷിണാഫ്രിക്കയ്ക്കായി ജൂനിയര് ഡലാ രണ്ടും ഡുമിനിയും ഫെലൂക്വായോയും ഓരോ വിക്കറ്റുകളും വീഴ്ത്തി. ഇന്ത്യയ്ക്ക് വേണ്ടി ഉനദ്കട്ട് രണ്ടും താക്കുറും പാണ്ഡ്യയും ഓരോ വിക്കറ്റും വിക്കറ്റും സ്വന്തമാക്കി.


Shibu Chakravarthy Opens Up The Strength Of Dancer Methil Devika,സൂപ്പർ സ്റ്റാറിന്റെ നായികയാവാൻ മേതിൽ ദേവികയെ ക്ഷണിച്ചു, പിന്നെ സംഭവിച്ചത്, അതാണ് അവരുടെ ശക്തി - Malayalam Filmibeat\n| Updated: Friday, September 3, 2021, 12:24 [IST]\nപ്രേക്ഷകരുടെ പ്രിയപ്പെട്ട നർത്തികയാണ് മേതിൽ ദേവിക. മികച്ച നർത്തകിയായ ദേവികയുടെ ചുവടുകൾ പ്രേക്ഷകരുടെ ഇടയിൽ വലിയ ചർച്ചയാവാറുണ്ട്. കേരളത്തിൽ മാത്രമല്ല പുറത്തും ദേവികയ്ക്ക് കൈനിറയെ ആരാധകരുണ്ട്. നടൻ മുകേഷിനെ വിവാഹം കഴിച്ചതോടെയാണ് ദേവികയുടെ സ്വകാര്യ ജീവിതം പ്രേക്ഷകരുടെ ഇടയിൽ ചർച്ചയാവാൻ തുടങ്ങിയത്. അതുവരെ സമൂഹമാധ്യമങ്ങളിൽ അധികം ചർച്ചയാകാത്ത വ്യക്തിയായിരുന്നു. എന്നാൽ നടനുമായുള്ള വിവാഹമോചന വാർത്ത പുറത്ത് വന്നതിന് ശേഷം ദേവിക പ്രേക്ഷകരുടെ ഇടയിൽ ചർച്ചയാവുകയായിരുന്നു.\nശിവഗാമി ദേവിയായി പേളി മാണിയുടെ കിടിലന് മേക്കോവര്, ചിത്രങ്ങള് കാണാം\nമികച്ച വ്യക്തിത്വത്തിന് ഉടമായാണ് മേതിൽ ദേവിക. സുഹൃത്തുക്കൾക്കും സഹപ്രവർത്തകർക്കും നല്ലത് മാത്രമാണ് ഇവരെ കുറിച്ച് പറയാനുളളത്. ഇപ്പോഴിത സോഷ്യൽ മീഡിയയിൽ വൈറലാവുന്നത് മേതിൽ ദേവികയെ കുറിച്ച് ഗാന രചയിതാവും തിരക്കഥാകൃത്തുമായ ഷിബു ചക്രവർത്തിയുടെ വാക്കുകളാണ്. സഫാരി ചാനൽ സംപ്രേക്ഷണം ചെയ്യുന്ന ചരിത്രം എന്നിലൂടെ എന്ന പരിപാടിയിലാണ് ദേവികയെ കുറിച്ച് പറയുന്നത്. മേതിൽ ദേവികയുടെ നൃത്തത്തിന്റെ പവറിനെ കുറിച്ചാണ് അദ്ദേഹം പറയുന്നത് . ഒപ്പം സിനിമയിലേയ്ക്ക് വിളിച്ചതിനെ കുറിച്ചും നടൻ പറയുന്നുണ്ട്. എന്നാൽ ഈ ഓഫർ സ്വീകരിച്ചിരുന്നില്ല. ഷിബു ചക്രവർത്തിയുടെ അടുത്ത സുഹൃത്താണ് മേതിൽ ദേവിക.\nകൈരളി ചാനൽ സംപ്രേക്ഷണം ചെയ്ത റിയാലിറ്റി ഷോയായ 'സ്റ്റാർ വാറി' ലൂടെയാണ് മേതിൽ ദേവി മിനിസ്ക്രീനിൽ ശ്രദ്ധിക്കപ്പെടുന്നത്. മേതിൽ ദേവികയെ കുറിച്ചുളള ഷിബു ചക്രവർത്തിയുടെ വാക്കുകൾ ഇങ്ങനെ...'' കൈരളി സംപ്രേക്ഷണം ചെയ്ത സ്റ്റാർവാർ ഷോയിൽ ഒരു ജഡ്ജായി വന്നത് മേതിൽ ദേവികയായിരുന്നു. അതിന് മുൻപ് തന്നെ ദേവിക പ്രശസ്തയായിരുന്നു. എന്നാൽ ആ ഷോയിലൂടെയാണ് ദേവികയെ ടെലിവിഷനിലൂടെ പ്രേക്ഷകർ കാണുന്നത്. അന്ന് ആ പരിപാടിയിൽ വെച്ച് ജി വേണുഗോപാൽ പാടിയ ''ചന്ദനമണിവാതിൽ പാതി ചാരി''... എന്ന് തുടങ്ങുന്ന ഗാനത്തിന് ചുവട് വെച്ചിരുന്നു. അതിമനോഹരമായ കാഴ്ചയായിരുന്നു അത്. ഷിബു ചക്രവർത്തി പറയുന്നു\nകൂടതെ മേതിൽ ദേവികയെ തേടി സിനമ ഓഫർ വന്നതിനെ കുറിച്ചും ഷിബു ചക്രവർത്തി പറയുന്നുണ്ട്. ഈ നൃത്തം കണ്ടതിന് ശേഷം നിർമ്മാതാവ് ആന്റോ ജോസഫ് ആയിരുന്നു സിനിമയ്ക്കായി സമീപിച്ചത്. എന്നാൽ ആ ഓഫർ മേതിൽ സ്വീകരിച്ചില്ല. ആ സംഭവത്തെ കുറിച്ച അദ്ദേഹം പറയുന്നത് ഇങ്ങനെ... ''തന്നോട് ഒരിക്കൽ ആന്റോ ജോസഫ് ഫോൺ മേതിൽ അഭിനയിക്കുമോ എന്ന് ചോദിച്ചു. ഒരു പക്ഷെ മമ്മൂട്ടി പറഞ്ഞിട്ടാവും അദ്ദേഹം ചോദിച്ചത്. എന്നാൽ ഇതൊന്നും ആൻറോ പറഞ്ഞില്ല. സിനിമയിൽ നായിക വേഷത്തിലേയ്ക്കായിരുന്നു മേതിലെ സമീപിച്ചത്. തന്നോട് ഒന്ന് ചോദിക്കാനും പറഞ്ഞു. ആന്റോയുടെ ആവശ്യ പ്രകാരം മേതിലിനോട് പറഞ്ഞു. താൽപര്യമില്ലയെന്നായിരുന്നു മറുപടി. കാരണം മേതിലിന്റെ മേഖലയെന്താണെന്നും അതിൽ മേതിൽ എത്രമാത്രം മുഴുകിയിരിക്കുന്നുവെന്നും ഇവർക്ക് കൃത്യമായി അറിയാം. അതാണ് അവരുടെ ശക്തി. നൃത്തവുമായി ബന്ധപ്പെട്ട എന്ത് സംശയം വന്നാലും ഞാൻ ആദ്യം വിളിക്കുന്നത് മേതിലിനെയാണെന്നും ഷിബു ചക്രവർത്തി പറയുന്നുണ്ട്.\nനൃത്തിന് വേണ്ടി ജീവിതം മാറ്റിവെച്ച ആളാണ് മേതിൽ ദേവിക. ദിവസങ്ങൾക്ക് മുൻപ് മേതിൽ ദേവികയുടെ പുതിയ നൃത്ത വീഡിയോ സോഷ്യൽ മീഡിയയിൽ വൈറലായിരുന്നു. വിവാഹമോചനത്തെ കുറിച്ചുള്ള വാർത്തകൾ പുറത്ത് വന്നതിന് ശേഷം ഇതാദ്യമായിട്ടാണ് താരം നൃത്ത വീഡിയോയുമായി എത്തുന്നത്. മഹാബലിത്തമ്പുരാന്‍റെയും വാമനന്‍റെയും കഥയാണ് നൃത്താവിഷ്‌കാരത്തിലൂടെ മേതില് ദേവിക അവതരിപ്പിച്ചത്. വ്യക്തി ജീവിതത്തിലെ പ്രശ്നങ്ങള് കലയെ ബാധിക്കില്ല എന്നാണ് നൃത്തത്തിലൂടെ പറയാതെ പറഞ്ഞിരിക്കുന്നത്. ഫേസ് ബുക്കില് പങ്കുവച്ച വീഡിയോ നിമിഷനേരം കൊണ്ടായിരുന്നു വൈറലായത്. അതേസമയം വിവാഹമോചനത്തിനെ കുറിച്ച് മുകേഷ് ഇത് പ്രതികരിച്ചിട്ടില്ല. മിനിസ്ക്രീനിൽ നടനും സജീവമായിട്ടുണ്ട്.\nമുകേഷുമായുളള വിവാഹമോചനത്തെ കുറിച്ച് ആദ്യം പ്രതികരിച്ചത് മേതിൽ ദേവികയായിരുന്നു. രണ്ടാം വിവാഹമായിരുന്നു. മാധ്യമങ്ങളിൽ വിവാഹമോചനത്തെ കുറിച്ചുള്ള വാർത്ത പ്രചരിച്ചപ്പോഴായിരുന്നു താരം രംഗത്ത് എത്തിയത്. ആ സമയത്ത് മുകേഷിനെ കുറ്റപ്പെടുത്തി കൊണ്ടുളള പല റിപ്പോർട്ടുകളും പ്രചരിച്ചിരുന്നു, എന്നാൽ അതെല്ലാം തള്ളിക്കൊണ്ടായിരുന്നു മേതിലിന്റെ പ്രതികരണം. മുകേഷിനെ പിന്തുണക്കുകയും ചെയ്തിരുന്നു. ബന്ധം വേർപിരിഞ്ഞതിന് ശേഷവും നല്ല സുഹൃത്തുക്കളായിരിക്കുമെന്നും മേതിൽ ദേവി അന്ന് പറഞ്ഞിരുന്നു.\nവീഡിയോ, കടപ്പാട്, സഫാരി ചാനൽ\nRead more about: methil devika\nShibu Chakravarthy Opens Up The Strength Of Dancer Methil Devika